ލ. ކަލައިދޫ މިސްކިތުން ހުސްވެފައިވާ މަސައްކަތު މަޤާމަށް މީހަކު ހޯދުން\nމި އިޢުލާންވަނީ 13 ޖޫން 2018 2241 ގައި ބާތިލް ކުރެވިފައެވެ.\nލ. ކަލައިދޫ ކައުންސިލް އިދާރާ / ލ. ކަލައިދޫ މިސްކިތް\nސަޕޯޓިންގ ކޯ އެލަވަންސް 1: މަހަކު -/1200ރ (ބާރަ ސަތޭކަ ރުފިޔާ)\nމަޤާމުގެ މަސްއޫލިއްޔަތުތަކާއި ވާޖިބުތައް::\nމިސްކިތުގެ ކުޑަދޮރުތަކާއި ބޮޑުދޮރުތައް ފުހެ ސާފުކުރުން.\nމިސްކިތުގެ ވަޅު ހަޑިވުމުން ވަޅުދިޔަހިއްކާ ސާފުކުރުން\nމިސްކިތުގައި ހިފާ ގެންގުޅޭ ސާމާނު ރާއްކާތެރިކަމާއެކު ބެލެހެއްޓުން.\nމިސްކިތުގައި އިންތިޒާމްކުރާ ދީނީ ނަޞޭޙަތް ދިނުންފަދަ ކަންކަމުގައި ކުރަންޖެހޭ ކަންކަން ކުރުން.\nކޮންމެ ނަމާދު ވަގުތެއްގެ 15 މިނެޓް ކުރިން މިސްކިތުގެ ދޮރުތައް ހުޅުވުމާއި، ލައިޓްތައް ދިއްލުމާއި، ފަންކާތައް ޖެހުން. އަދި ނަމާދުގެ ޖަމާޢަތް ނިމުމުން މީހުން ނެތް ދިމާލުގައި ޖަހާފައި ހުންނަ ފަންކާއާއި ދިއްލާފައި ހުންނަ ލައިޓްތައް ނިއްވާލުމާއި ދޮރުތައް ލެއްޕުން.\nގޯތިތެރޭގައި އިންދައިގެން ހައްދާ ގަސްތަކުގެ އިތުރުން ގޯތިތެރެއިން ފަޅާ އެކިބާވަތްބާވަތުގެ ގަސްތައް ރީތޮކޮށް ކޮށުމާއި، ވިނަތައް ނޮޅާ ސާފުކޮށް ބެލެހެއްޓުން.\nމިސްކިތް ބެލެހެއްޓުމާގުޅޭގޮތުން ޙަވާލުކުރެވޭ އެންމެހައި މަސައްކަތްކުރުން.\nނޯޓު: ލިޔަން ކިޔަން އެނގޭކަން ދެނެގަންނާނީ، ދަށްވެގެން ގްރޭޑް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިޔުމަކަށް ބަލައިގެންނެވެ.\n7.ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓުގެ ކޮޕީ.\nތަޢުލީމާއި ތަމްރީން (ލިބިފައިވާ އިތުރު ތަޢުލީމާއި ވަޒީފާގެ ދާއިރާއާގުޅޭ ކުރުމުއްދަތުގެ ތަމްރީން) %26\nމަޤާމުގެ މަސައްކަތުގެ ދާއިރާއާ ގުޅޭ ތަޖުރިބާ، %26\nލިބިފައިވާ މަސައްކަތުގެ ހުނަރު (އިންޓަރވިއު/ޕްރެކްޓިކަލްސް) %48\nވަޒީފާއަށް އެދޭ ފޯމު މިނިސްޓްރީ އޮފް އިސްލާމިކްއެފެއާޒުގެ ކައުންޓަރުން ލިބެން ހުންނާނެއެވެ. އަދި މި އިދާރާގެ www.islamicaffairs.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޖޫން 26 ވަނަ ދުވަހުގެ 12:00 ގެ ކުރިން، ލ. ކަލައިދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، idhara456@gmail.com އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 ޖުލައި 01 އާއި 2018 ޖުލައި 10 އާ ދެމެދު، ލ. ކަލައިދޫ ކައުންސިލްގެ އިދާރާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ހާޒިރުވުމަށް ތައްޔާރުވެގެން ތިބުން އެދެމެވެ.\n%35 (ތިރީސް ފަސް ޕަސެންޓް )\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800730,3020218 ނަންބަރު ފޯނާއެވެ. ފެކްސް ނަންބަރަކީ 3315161 އެވެ. އީ-މެއިލް ކުރާނީ info@islamicaffairs.gov.mv ނުވަތަ idhara456@gmail.com އަށެވެ.\nޕަބްލިޝްކުރި ތާރީޚު: 13 ޖޫން 2018\nޕަބްލިޝްކުރި ގަޑި: 1623\nސުންގަޑި: 26 ޖޫން 2018 1200


"Kaandhey Athugai Dhaiy Neylhumah" Bune Restaurant Verin Muzaaharaa Ah! - Vaguthu\n"ކާންދޭ އަތުގައި ދަތް ނޭޅުމަށް" ބުނެ ރެސްޓޯރަންޓްތަކުގެ ވެރިން މުޒާހަރާއަށް\nފިޔަވަޅުތައް ހަރުކަށި ކުރުމާއެކު ރެސްޓޯރެންޓް ތަކުގެ ވެރިން މުޒާހަރާ ކުރުން: ވަގުތު އިމޭޖެސް :-އަހްމަދް އަލީ\n"ކާންދޭ އަތުގައި ދަތް ނޭޅުމަށް" ބުނެ ރެސްޓޯރެންޓް އެސޯސިއޭޝަން އޮފް މޯލްޑިވްސް (ރެމް) އިން އަނެއްކާވެސް މުޒާހަރާ އަށް ނިކުންނަން ނިންމައިފިއެވެ.\nމާދަމާ ހަވީރު ހަތަރެއް ޖަހާއިރު ކާނިވާ ސްޓޭޖް ސަރަހައްދުގައި ކުރާ މި އިހްތިޖާޖަކީ ކޮވިޑް-19 އާ ގުޅިގެން އަޅާފައިވާ ފިޔަވަޅުތަކުގެ ސަބަބުން ރެސްޓޯރަންޓުތަކަށް ދިމާވެފައިވާ ދަތިތަކާ ގުޅިގެން ކުރިއަށް ގެންދާ މުޒާހަރާއެކެވެ.\nރެމްގެ ރައީސް ހާމިދު އަފީފް "ވަގުތު" އަށް ވިދާޅުވީ ކޮވިޑް ފެތުރޭތީ އަޅާ ފިޔަވަޅުތަކުގެ ތެރޭގައި ހުރިހާ ވިޔަފާރިތަކެއްގެ މެދުގައި ހަމަހަމަކަން ގާއިމް ކުރަން ޖެހޭނެ ކަމަށެވެ. ނަމަވެސް ފެނިގެން ދަނީ ރެސްޓޯރެންޓް ވިޔަފާރީތައް ކުރަމުންދާ ފަރާތްތަކާ މެދު ތަފާތުކުރުން ގެންގުޅޭ މަންޒަރު ކަމަށް ވިދާޅުވިއެވެ\nއަފީފް ވިދާޅުވި ގޮތުގައި ރެސްޓޯރަންޓް ވިޔަފާރިތަކުގެ ވެރިން ސަރުކާރުގެ ހުރިހާ މުއައްސަސާތަކެއްގައި ދަންނަވައިގެން ވެސް އެހީތެރި ކަމެއް ލިބިފައެއް ނުވެއެވެ. އަދި ކަންބޮޑުވުންތަކަށް އެކަށީގެންވާ އިޖާބައެއް ދީފައި ނުވާ ކަމަށް އޭނާ ވިދާޅުވިއެވެ.\n"އަޅުގަނޑުގެ ކުރިން ހުރި ފަސް ރެސްޓޯރަންޓް. އެކަމަކު މިއަދު ހުރީ އެންމެ ދެ ތަން. ލިބޭ އެއްޗަކުން ދެކޮޅު ނުޖެހޭ. ކުއްޔެއް ނުދެއްކޭ. މުވައްޒަފުންނަށް މުސާރަ ނުދެވޭ. އަޅުގަނޑާއި އަނބިދަރިން ބިތިބީ ނަފްސާނީ ބިރުވެރިކަމެއްގައި. މިގޮތަށް ކިތައް ރެސްޓޯރެންޓް ބަނގުރޫޓްގެން އެދަނީ." އޭނާ ވިދާޅުވިއެވެ.\nމި އެއްވުމުގައި އެ ސިނާއަތުގައި އުޅުއްވާ ހުރިހާ ބޭފުޅުން ވެސް މި އެއްވުމުގައި ބައިވެރިވުމަށް އެ އެސޯސިއޭޝަނުން ވަނީ ދައުވަތު ދީފައެވެ.\nކޮވިޑް ކޮންޓްރޯލް ކުރުމަށް އެޗްޕީއޭ އިން ވަނީ ކެފޭ ރެސްޓޯރަންޓުތަކުގައި ހިދުމަތް ދިނުން މަނާކޮށް ޓޭކްއަވޭ އާއި ޑެލިވަރީގެ ހިދުމަތް ދޭން އަންގައިފައެވެ. އެހެންވެ އެ ފަރާތްތަކަށް ބޮޑެތި ގެއްލުންތަކެއް ދަނީ ވަމުންނެވެ.\nކެފޭ ރެސްޓޯރެންޓްތަައް ލިބޭ ގެއްލުންތައް ކުޑަކުރަން އެ ފަރާތްތަކަށް ބަދަލު ދޭން ވެސް މަޖިލީހަށް މީގެ ކުރިން ހުށަހެޅި\nއެވެ. ނަމަވެސް އެ މައްސަލަ ދިރާސާ ކުރުމަށް ފަހު ނިންމީ އެ ފަރާތްތަކަށް ބަދަލު ނުދޭށެވެ.\nޖޫން 27, 2021 13:40\nކަލޭމެން އަތުން ކޭ އެއްޗަކުން އޮންނާނީ ފައިސާ ދައްކާފަ..\nހިލޭ ސާބަހައް ފެންތައްޓެއްވެސް ދިނިއްޔާ ރަނގަޅު ތިޔަ ސިޔާރު ބޭނުން ކުރަން\nޖޫން 27, 2021 16:02\nއެބުނާހެން ތަކުންތާކުނުޖެހޭ ވާހަކަ ތިދައްކަނީ\nޖޫން 27, 2021 15:15\nނުވާނަން ބައިވެރިއެއް! މީ ޙާއްސަ ހާލަތެއް އާޓް ދައްކަން އުޅޭނެ ކަމެއް ނެތް !\nޖޫން 27, 2021 15:51\n3 ރުފިޔާއަށް ދޭ ފެންފުޅި 15 ރުފިޔާއ އަށް ވި އްކާ ގުރޫޕް\nޖޫން 27, 2021 16:00\nކަލޭމެން ކޯއްޗެއް ކާންދިނީ؟ އަމައޭ ކިޔާބަލަ.\nޖޫން 27, 2021 16:01\n.ތީކޮވިޑްފެތުރޭ ހާޢްޔެއް..ތީކޮވިޑްފެތުރޭ ހާޢްޔެއް.\n.ތީކޮވިޑްފެތުރޭ ހާޢްޔެއް. ކަލޭމެން ކާކަށްކޯއްޗެއް ހިލޭ ކާންދިނީ ؟\nހަމަބަންދުކުރަންވީ އެޗްޕީއޭ ބަރާބަރު ތިކަމުގަ\nޖޫން 27, 2021 17:46\nޜެސްޓޯރަންޓް ތަކޭނުކިޔާ ކިޔަންވީ މުޑުދާރުގުދަން. ފުރަތަމަ ބަލާބަލަ ތިތަންތަނުގެ މަސަޢްކަތްކުރާމީހުން ގަޢިޑްލަޢިނަށް ތަބާވޭތޯ. ބަންގާޅިންނާ ތަންހަވާލުކޮ އްފަވެރިމީހާވާނުވާ ބަލަޢެއ އް ނުލާނެ. ދެންފަ އިސާ ޓްރާންސްފަރ ކުރަންދޭނީ ވި އަފާރިޢި ގުޅޭ އެކަޢުންޓް ނަންބަރެއްވެސް ނޫން.\nޖޫން 27, 2021 18:57\nނުޒޭރު އާ ދޮންމަނިކް ދޭބަލަމަހަށް. ފުރަތަމަ ކަލޭމެންގެ ކަޑަތަކުގަމަސަ އްކަތްކުރާމީހުން ފެންވަރުވާފަ ގަ އިޑްލަ އިނާ އެ އްގޮތަށް މަސަޢްކަތްކުރުވަން ދަސްކޮށްދީބަލަ.ސާރވިސްދޭން އަންނަމީހުންގަ އިންދުވަނީ ކުނިވަސް.


ގޮޑުދޮށަށް ލެއްގި ހިލަ ހޮވުމުން ތިމާވެއްޓަށް ވާނީ ގެއްލުން ބާ؟ :: މިކަލް ނޫސް\nގޮޑުދޮށަށް ލެއްގި ހިލަ ހޮވުމުން ތިމާވެއްޓަށް ވާނީ ގެއްލުން ބާ؟\n23 ޑިސެމްބަރ 2016 01:16\nފުވައްމުލަކު ގޮޑުދޮށުން ހިލަ ހޮވަނީ. މިގޮތް ރަނގަޅު ބާ؟ ފޮޓޯ:ޝައްމު ފބ\nފުވައްމުލަކު ފަރަށް އުކާލި ހިލަތައް، ރަށުގެ ގޮޑުދޮށަށް ލައްގަން ފެށިތާ ދުވަސްކޮޅެއް ފަހުން، އެހިލަތައް ހޮވަން ފަށައިފިއެވެ. އެމްވީ އެންޖީއޯސީ ސަން އިން އުކާލި 5700 ޓަނުގެ ހިލައިގެ ތެރެއިން ހޮވަން ޖެހެނީ ހަމައެކަނި ގޮޑުދޮށަށް ލައްގާ ހިލަތައް ކަމަށް އެމަސައްކަތް ކުރާ ފަހި ބިޒް ކުންފުނީން ހާމަކުރެއެވެ.\nމިދިޔަ އަންގާރަ ދުވަހު ހިލަތައް ހޮވަން ފެށި މަސައްކަތުގައި 30 މީހުން ހަރަކާތްތެރިވަމުން އަންނަ ކަމަށާއި އެ މަސައްކަތައް ކުރިޔަށް ގެންދާ ގޮތް ބެލުމަށް ސްވިޒަރލޭންޑްގެ ކޮންސަލްޓެންޓަކާއި ރަށުގެ ކޮންސަލްޓެންޓަކު މަސައްކަތުގެ ސައިޓްގައި ހުރެގެން އިރުޝާދު ދެމުން ދާކަމަށް ފަހި ބިޒްގެ އެއް ހިއްސާދާރު އަލީ މުޙައްމަދު (ވާދޫގެ އަލިބޭބޭ)، މިކަލް ނޫހަށް މައުލޫމާތު ދެއްވަމުން ހާމަކުރެއްވިއެވެ.\nފަހި ބިޒް ޕވޓ ލޓޑ އަކީ މި މަސައްކަތަށް، ބޯޓުގެ ވެރިފަރާތުން އައްޔަން ކުރި ފަރާތެވެ. އެ މަސައްކަތް ކުރިޔަށް ދަނީ4ފޫޓު4ފޫޓުގެ ތަބަތްތަކެެއް ގޮތަށް ފްލައިވުޑް އިން ހަދާފައިވާ ސްޓޭންޑްތަކެއްގެ މައްޗަށް އަކިރިއާއި ހިލަތައް އަޅައި، 'ދޮލަނގަށް ހަނޑޫ އަޅައި ކަޅު ފުށްތައް ހޮވާ އުސޫލުން' ނާއި ވަކިވަކިން ހޮވައިގެން ކަމަށް އަލީ މުޙައްމަދު މައުލޫމާތު ދެއްވި އެވެ. އަދި އެގޮތަށް އެއްކުރެވޭ ހިލަތައް ބަސްތާތަކަށް އަޅަނީ ކަމަށެވެ.\nމިގޮތުން އެއްކުރެވޭ ހިލަތަކަކީ ފަހިބިޒަށް ލިބިގެންދާ އެއްޗެއް ކަމަށާއި އަދި އެހިތަލައް ވިއްކާލުމުގެ ވިސްނުމެއް ގެންގުޅުއްވާ ކަމަށް ވެސް އަލީ މުހައްމަދު ހާމަކުރެއްވިއެވެ.\nމިކަލް ނޫހަށް އެނގިފައިވާ ގޮތުގައި ހިލަތައް ހޮވުމުގައި ފަކީރާ ޖަހާ ގޮނޑުދޮށް ކޮނެގެން ވެސް ހިލަތައް އަންނަނީ ހޮވަމުންނެވެ. މިގޮތަށް ގޮނޑުދޮށް ކޮނެ، އަކރިއާއި ވެލިތައް އެފުށް މިފުށަށް ޖެހަމުން އެހިލަތައް ހޮވުމަށްވުރެ އެހިލަތައް އެތަނުގައި ބެހެއްޓިއަސް ރަށުގެ ގޮޑުދޮށަށް ލިބޭ ފައިދާ ބޮޑުވާނެ ކަމަށް ބެލެވެއެވެ.\nމިގޮތަށް ރަށުގެ ގޮޑުދޮށުން ހިލަތައް ނެގުމަކީ އެންމެ ފައިދާ ހުރި ގޮތްތޯ އަލީ މުހައްމަދު ވެސް ސުވާލު އުފެއްދެވިއެވެ. ގޮޑުދޮށުގައި ހުންނަ އަކިރިއާއި ދޮންވެލި އެފުށް މިފުށަށް ޖަހައިގެން ވެސް ލައްގާ ހުރިހާ ހިލަތަކެއް ނަގަން ޖެހޭތީ އެކަމުން ތިމާވެށްޓަށް ކުރާނެ އަސަރަކާއި މެދު އުފެދޭ ސުވާލުތަކެއް ކަމަށް ވެސް އޭނާ ވިދާޅުވިއެވެ.\nއީޕީއޭގެ އިސްފަރާތަކުން ހާމަކުރީ ހިލަތައް ހޮވަން ގޮޑުދޮށް ކޮނެގެން ނުވާނެ ކަމަށެވެ.\nފާއިތުވި ހަފުތާގައި ސެންޗޫރިއަމް ޓްރެވެލް ސޮލިއުޝަނުން މީޑިއާގައި ހާމަކޮށްފައިވާ ގޮތަށް، ލެއްގި ހިލަތައް ހޮވުމުގައި ފުވައްމުލަކުގެ ކައުންސިލްތަކުން އެއްވެސް ލަފައެއް ހޯދާފައި ނުވާކަމަށާއި އަދި ހޯދަން ނުވެސް ޖެހޭކަމަށް އަތޮޅު ކައުންސިލްގެ ރައީސް ފަލާޙު ޝަރީފު ވިދާޅުވިއެވެ. މިކަމުގައި ލަފާ ހޯދަން ޖެހެނީ އީޕީއޭ (އެންވަޔަރމެންޓަލް ޕްރޮޓެކްޝަން އޭޖެންސީ) އިން ކަމަށް ފަލާޙު ވިދާޅުވިއެވެ.\nދެން މިކަމުގައި ލަފާ ހޯދާކަމަށް ބޯޓުގެ ލޯކަލް އޭޖެންޓް ހާމަކުރި އައިޓޮޕްފް (އިންޓަރނޭޝަނަލް ޓޭންކަރ އޮވްނަރސް ޕޮލިއުޝަން ފެޑެރޭޝަން) އާއި މިކަލް ނޫހުން ކުރި ސުވާލުތަކަށް ވަރަށް އަވަހަށް ޖަވާބެއް ދޭނެކަމަށް، ލަންޑަނުގައި ގާއިމުވެފައިވާ އެޖަމާއަތުން ހާމަކުރެއެވެ.\n"ފަރަށް އަޅާލި ހިލަތައް ނަގަން ޖެހެނީ މިހާރަކު ނޫން. އެ ހިލަތައް ނަގަން ޖެހެނީ ފަރުން. މިހާރު ގޮޑުދޮށުގައި އެހުރި ގޮތަށް ހިލަތައް ހުއްޓަސް ރަށުގެ މާހައުލަށް ގެއްލުމެއް ލިބޭނެކަމަށް ނުބެލެވޭ. އަދި ގޮޑުދޮށަށް ވެސް ގެއްލުމެއް ނުލިބޭނެ. ނަމަވެސް ހިލަތައް އަޅާލުމުން ފަރަށް ގެއްލުން ތަކެއް ލިބިފައި ވަނީ. މިހާރު މިހަދާ ގޮތުން ރަށުގެ ފަރަށް ވެސް ގެއްލުން ވީ އަދި ރަށުގެ ގޮޑުދޮށަށް ވެސް ގެއްލުން ލިބެނީ. ހުރިހާ ގެއްލުމެއް ރަށަށް. ފައިސާ ކޮޅު ސަރުކާރަށް!" މިހާރު ގޮޑުދޮށުގައި ހުރި ހިލަތައް ނެގުމާއި ދެކޮޅަށް މިކަލް ނޫހާއި ވާހަކަ ދެއްކި ފުވައްމުލަކުގެ ޒުވާނަކު ހާމަކުރިއެވެ.\nތަފާތު އެކި ގޮތްގޮތުން މިކަލް ނޫހަށް އެނގިފައިވާ ގޮތުގައި ހިލަތައް ފަރަށް އަޅާލަން އީޕީއޭއިން ހުއްދަ ދިނީ ބޯޓު ފުން ކުރެވެން އޮތް ހަމައެކަނި ގޮތަކީ ބޯޓު ލުއި ކޮށްގެން ކަމަށް ވާތީއާއި ބޯޓު އެތަނުގައި ހުރެއްޖެ ނަމަ ފަރަށް އިތުރަށް ލިބޭނެ ގެއްލުން، ހިލަތައް ފަރަށް އަޅާފައި ބޯޓު އެތަނުން ނެގުމުން ލިބެނެ ގެއްލުމަށްވުރެ ކުޑަވާނެތީ ކަމަށް ވެއެވެ. ނަމަވެސް އީޕީއޭއިން ބޯޓުގެ ވެރިފަރާތާއި ދެމެދު އެއްބަސް ވެ ޝަރުތު ކުރެވިފައި އޮތީ މޫދަށް އަޅާލާ ހުރިހާ ހިލަތަކެއް ނަގާ ގޮތަށެވެ. ނަމަވެސް އެނަގަން ޖެހެނީ ލެއްގުމުންނެއް ނޫނެވެ. ފަރުންނެވެ.\nއެހެން ނަމަވެސް ބޯޓުގެ ވެރިފަރާތުން އެކަން އެގޮތަށް ނުކޮށް ގިނަ ދުވަސްވެ ހިލަތައް ލައްގަން ފެށީއެވެ. އަދި އީޕީއޭއިން ކުރި މަސައްކަތުން އެންމެ ފަހުން ހިލަަތައް ނަގަން އެމީހުންނަށް މަޖުބޫރުވެގެން ނެގުމުގެ މަސައްކަތް ފެށީއެވެ.\nކަންތައްތައް މިހެން ހުރިނަމަވެސް މިކަމުން ފުވައްމުލަކަށް ވަނީ ފައިދާ ތޯ ގެއްލުންތޯ ވިސްނާލަން އެބަޖެހެއެވެ. މިހާރު މިކުރެވޭ ކަންތައްތަކުގެ ސަބަބުން ރަށުގެ ތިމާވެއްޓަށް ނުވަތަ ފަރާއި ގޮޑުދޮށަށް ކުރާނީ ފައިދާތޯ ނުވަތަ ގެއްލުންތޯ ވިސްނައި މިކަމުގައި އަޑު އުފުލަން އެބަޖެހެއެވެ. މިހިލަތައް ގޮޑުދޮށުން ނަގައިގެންތޯ ފައިދާ ކުރާނީ ނުވަތަ ބަހައްޓައިގެން ބާއެވެ؟ ނުވަތަ ލައްގާ ހިލަތައް ބަހައްޓާފައި ފަރުގައި ހުރި ހިލަތައް ނަގައިގެން ބާއެވެ؟ މިކަމުގައި ކިޔުންތެރިންގެ ޚިޔާލަކީ ކޮބާ ބާވައެވެ؟ ތިބާގެ ޚިޔާލު ހިއްސާ ކުރައްވާ! ތިމާވެށީގެ ޒިންމާއަކީ އެންމެންގެ ވެސް ޒިންމާއެކެވެ.


vnews - Terrorism ge kurimatheega amaaneh nudheynan: Ingireysi boduvazeeru\nޓެރަރިޒަމްގެ ކުރިމަތީގައި އަމާނެއް ނުދޭނަން: އިނގިރޭސި ބޮޑުވަޒީރު\nކޮންމެފަދަ ފަރާތަކުން ޒިންމާވާ ކަމެއްނަމަވެސް، ޓެރަރިޒަމާއި ހަރުކަށި ވިސްނުމާ ދެކޮޅަށް ހަނގުރާމަ ކުރައްވާނޭ ކަމަށް އިނގިރޭސި ބޮޑުވަޒީރު ތެރީސާ މޭ ވައުދުވެވަޑައި ގެންފިއެވެ.\nލަންޑަންގެ މިސްކިތަކުން މުސްލިމުން ފޭބިވަގުތު ވޭނަކުން ޖައްސައި ރޭގައި ދިން ހަމަލާއާ ގުޅިގެން ބޮޑުވަޒީރުގެ ރަސްމީ ގެކޮޅުގެ ބޭރުގައި ހުންނަވައި ތެރީސާ މޭ ވިދާޅުވީ، މީގެކުރިން ލަންޑަނަށް ދެވުނު ހަމަލާތައް ފަދައިން ރޭގައި ދެވުނު ހަމަލާއަކީވެސް ކުއްލި ސިހުން ލިބިވަޑައިގެންނެވި ހަމަލާއެއް ކަމަށެވެ.\n"ރޭގެ ހަމަލާ އަމާޒުކުރީ ކުށެއްނެތް އާންމުންނަށް. މިފަހަރު އެއީ އިނގިރޭސި މުސްލިމުން އެމީހުން މިސްކިތުން ފޭބި ވަގުތު" އިނގިރޭސި ބޮޑުވަޒީރު ވިދާޅުވިއެވެ. ތެރީސާ މޭ ވިދާޅުވީ، މިސްކިތްތަކުގެ ސަލާމަތަށް އިތުރު ފިޔަވަޅުތަކެއް އަޅާން ބޭނުންވާނަމަ ފުލުހުން އެކަން ކުރައްވާނޭ ކަމަށެވެ.\n"މިއީ، މުސްލިމުން އަޅުކަންކުރާ ތަން ކައިރީގައި މުސްލިމުންނަށް ދެވުނު ހަމަލާއެއް. މިފަދަ ޓެރަރިޒަމްގެ ހުރިހާ އަމަލުތަކެއްގެވެސް މައިގަނޑު އަމާޒަކީ އަޅުގަނޑުމެން ބައިބައިކޮށްލުން" ތެރީސާ މޭ ވިދާޅުވިއެވެ.\nލަންޑަންގެ އުތުރުގެ ކާރޫބާރޫބޮޑު މަގެއް ކަމަށްވާ ސެވަން ސިސްޓަރސް ރޯޑަށްވާގޮތަށް ހުންނަ ދަ ފިންސްބުރީ ޕާކް މިސްކިތުގައި ދަމުނަމާދު ކުރުމަށްފަހު މުސްލިމުން ފޭބި ވަގުތު ވޭނަކުން ޖައްސައި ހަމަލާދިނީ އުމުރުން 48 އަހަރުގެ މީހެކެވެ. ފުލުހުން އެތަނަށް އައިއިރު އެމީހާ ހުރީ އާންމުންގެ ބެލުމުގެދަށުން ހިފަހައްޓާފައެވެ.\nވޭނުން ޖެއްސުމުގެ ސަބަބުން އެކަކު މަރުވެފައި ވާއިރު، 10 މީހުން ޒަޚަމްވެގެން ހޮސްޕިޓަލަށް ގެންދެވި ފަރުވާ ދެމުން އެބަގެންދެއެވެ.\nމިއީ، މިމަހުގެ3ވަނަދުވަހު ލަންޑަން ބްރިޖްގައި އައި.އެސްގެ ތިންމީހަކު ދިން ހަމަލާއާ ގުޅިގެން އެކަމުގެ ނަފްރަތުގައި މީހަކު ދިން ހަމަލާއެއް ކަމަށް ބައެއް ފަރާތްތަކުން ބުނެއެވެ. އެހަމަލާގައި 8 މީހުން މަރުވެ އެތައްބަޔަކު ޒަޚަމްވިއެވެ.\nރޭގެ ހަމަލާއާ ގުޅިގެން މެޓްރޯޕޮލިޓަން ޕޮލިސްގެ ސީނިއަރ ކައުންޓަރ-ޓެރަރިޒަމް އޮފިސަރ ނީލް ބާސޫ ވިދާޅުވީ، މިހަމަލާއަކީ ލަންޑަނަށާއި މުޅި ލަންޑަންގެ ރައްޔިތުންނަށް ދެވުނު ހަމަލާއެއް ކަމަށެވެ. އަދި މިފަދަ ހަރުކަށި އަމަލުތަކާ ދެކޮޅަށް ހުރިހާ އެންމެން އެކަތިގަނޑެއްގެގޮތުގައި ތިބެންޖެހޭ ކަމަށްވެސް އޭނާ ވިދާޅުވިއެވެ.


ކޮރޯނާއަށް އަޅާ ފިޔަވަޅުތަކުން އިގްތިސޯދު ހަލާކުވާ ކަމަށް ބުނެ ކުއްލި މައްސަލައެއް – ދިވެހި ނޫސް\nHome ⁄ ހަބަރު ⁄ ކޮރޯނާއަށް އަޅާ ފިޔަވަޅުތަކުން އިގްތިސޯދު ހަލާކުވާ ކަމަށް ބުނެ ކުއްލި މައްސަލައެއް\n— ފޮޓޯ: މަޖިލީސް\nކޮރޯނާ ވައިރަސް ނުވަތަ ކޮވިޑް 19 އަށް ޕޮޒިޓިވް ވެފައިވާ ހަތަރު މީހަކު ރާއްޖޭން ފެނުމާ ގުޅިގެން ވެލާނާ އިންޓަނޭޝަނަލް އެއާޕޯޓްގައި ސްކްރީން ކުރުމަށް ގާއިމުކޮށްފައިވާ ނިޒާމާ މެދު ސުވާލު އުފެދޭ ކަމަށާއި އެ ކަން ރަނގަޅު ކުރުމަށް ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅުއްވައިފި އެވެ.\nމަޖިލީހުގެ މިއަދުގެ ޖަލްސާއަށް ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހަޅުއްވާފައިވާ ކުއްލި މައްސަލަ ބަލައިގަނެ މަޖިލީހުގެ ތަޅުމުގައި ބަހުސް ކުރެއްވުމަށް ފާސްކުރީ 41 މެންބަރުންގެ ވޯޓުންނެވެ. މައްސަލަ ބަލައިގަތުމާ ދެކޮޅަށް އެއްވެސް މެންބަރަކު ވޯޓެއް ނުދެއްވަ އެވެ.\nޖާބިރު ހުށަހެޅުއްވި ގަރާރުގައި ބުނާ ގޮތުން ވެލާނާާ އިންޓަނޭޝަނަލް އެއާޕޯޓާއި ރާއްޖޭގެ އެހެން އިންޓަނޭޝަނަލް އެއާޕޯޓްތަކުގައި ކޮރޯނާ ވައިރަސްއަށް ސްކްރީން ކުރެވޭނެ އިންތިޒާމު ހަމަޖައްސާފައިވާތާ މަސް ދުވަހަށް ވުރެ ގިނަ ދުވަސް ވެފައި ވަނިކޮށް ރާއްޖޭން އެތެރެވި ދެ ފަތުރުވެރިޔަކަށާއި ދެ ބިދޭސީ މީހަކަށް ކޮރޯނާއަށް ޕޮޒިޓިވް ވެފައިވާ ކަމަށެވެ. އެހެންވެފައި ވަނީ ރާއްޖެއަށް އަންނަ ފަތުރުވެރިން ރަނގަޅަށް ސްކްރީން ނުކުރެވުމުން ކަމަށާއި އެހެންކަމުން އެ ކަމުގައި އިހުމާލުވި މީހުނަށް ވަގުތުން ވަގުތަށް ފިޔަވަޅު އަޅަން ޖެހޭ ކަމަށް ޖާބިރު ހުށަހެޅުއްވި މައްސަލާގައިވެ އެވެ.\nމި ގަރާރު ހުށަހަޅުއްވަމުން ޖާބިރު ވިދާޅުވީ ކޮރޯނާ ވައިރަސްއާ ގުޅިގެން ޗައިނާ އާއި އިޓަލީން މީހުން އައުން މަނާ ކުރުމާ ގުޅިގެން ޓޫރިޒަމް ސިނާއަތުގައި ހަރަކާތްތެރިވާ ވިޔަފާރިތައް ބަނގުރޫޓުވާން ފަށާފައިވާ ކަމަށެވެ. އަދި މީގެ ސަބަބުން އެ ސިނާއަތުގައި މަސައްކަތް ކުރާ މީހުންގެ ވަޒީފާތައް ގެއްލިދާނެ ކަމުގެ ބިރު ހީވެފައިވާ ކަމަށް އޭނާ ވިދާޅުވި އެވެ. އޭގެ ސަބަބުން ރާއްޖޭގެ މުޅި އިގްތިސާދަށާއި ރައްޔިތުންގެ އާންމު ދިރިއުޅުމުގެ ހާލަތު ފުނޑިގެންދާނެ ކަމަށް ވިދާޅުވި އެވެ.\nއެހެންކަމުން ސްކްރީން ކުރުމުގެ މަސައްކަތުގައި އިހުމާލުވި މީހުންނަށް ވަގުތުން ވަގުތަށް ފިޔަވަޅު އަޅަން ޖެހޭ ކަމަށް އޭނާ ވިދާޅުވި އެވެ. އަދި ރާއްޖޭގެ ހުރިހާ ކަމެއް ރާއްޖޭގެ ދިފާއި ބާރު ކަމުގައިވާ އެމްއެންޑީއެފްއަށް ހަވާލު ކުރުމަށް ޖާބިރު ގޮވާލެއްވި އެވެ.\nރާއްޖޭން ކޮރޯނާ ވައިރަސްއަށް ޕޮޒިޓިވް ވެފައި ވަނީ އއ. ބަތަލާ ރިސޯޓްގައި ތިބި ދެ ޓޫރިސްޓުންނަށާއި ޅ. ކުރެއްދޫ ރިސޯޓުގެ ދެ ބިދޭސީ މުވައްޒަފަކަށެވެ. އެ ދެ ރިސޯޓުން ވެސް މިހާރު އޮތީ މީހުން އަރާ ނުފޭބޭ ގޮތަށް ބަންދުކޮށްފަ އެވެ. ކުރެއްދޫ ރިސޯޓްގައި 93 މީހަކު ރޫމް ކަރަންޓީނުކޮށްފައިވާއިރު ބަތަލާގައި 11 މީހަކު ވަނީ ރޫމް ކަރަންޓީނުކޮށްފަ އެވެ.\nކޮރޯނާ ވައިރަސްއާ ގުޅިގެން ކުރެއްދޫއަށް އޮރެންޖް އެލާޓް ނެރެ، އިޓަލީ އާއި ޗައިނާ އިން މީހުން އައުން ވަނީ މަނާކޮށްފަ އެވެ. މި ވަގުތު އެންމެ ބޮޑަށް ވައިރަސް ފެތުރެމުން ދަނީ އިޓަލީންނެވެ. އަދި މި ވައިރަސް އެންމެ ފުރަތަމަ ފެނި ގިނަ ބަޔަކު ޕޮޒިޓިވް ވެފައި ވަނީ ޗައިނާ އިންނެވެ.


Kudakudhinnah faruvaa dheyn ekasheegenvaa varah naruhunnaai machine neiy, haalathu goas: Dr. Faisal - One Online\nއައިޖީއެމްއެޗުގެ ކުޑަކުދިންގެ ޑޮކްޑަރު، ޑރ. އަހްމަދު ފައިސަލް --- ފޮޓޯ/ އެޗްއ\nކުޑަކުދިންނަށް ފަރުވާދޭން އެކަށީގެންވާ ވަރަށް ނަރުހުންނާއި މެޝިން ނެތް، ހާލަތު ގޯސް: ޑރ. ފައިސަލް\nކިޔުބިކަލްތަކުގައި ފަރުވާދޭންޖެހޭ ކުޑަކުދިންނަށް އެކަށީގެންވާ ވަރަށް ނަރުހުންނާއި މެޝިން ނެތް ކަމަށާއި ހާލަތު ގޯސް ކަމަށް އައިޖީއެމްއެޗުގެ ކުޑަކުދިންގެ ޑޮކްޑަރު، ޑރ. އަހްމަދު ފައިސަލް ވިދާޅުވެއްޖެއެވެ.\nފައިސަލް މިއަދު ކުރެއްވި ޓުވީޓެއްގައި ވިދާޅުވީ ކޮވިޑު ޖެހިފައި ހުއްޓައި ވިހެއި މާބަނޑު މީހުންގެ ތެރެއިން ވިހެއި ތިން ކުޑަކުއްޖަކަށް ވެންޓިލޭޓަރުގައި ފަރުވާ ދެމުންދާ ކަމަށެވެ. ނަމަވެސް އެކުދިން ކޮވިޑަށް ނެގެޓިވް ކަމަށް ވިދާޅުވިއެވެ.\n"އެ ކުދިން ނައްސިވިޔަސް ކޮންޓެކްޓުންނަށްވާތީ ފަރުވާދޭން ޖެހެނީ ވަކިކޮށްގެން، ވަކި ކިޔުބިކަލްތަކުގައި. އެކަށީގެންވާ ވަރަށް ނަރުހުން، މެޝިން، އެއްޗެހި ނެތް. ހާލަތު ގޯސް،" ފައިސަލް ވިދާޅުވިއެވެ.\nރާއްޖޭގައި ކޮވިޑުގެ ހާލަތު އިތުރަށް ގޯސްވަމުންދާ އިރު، މިހާރުވެސް 101 ފަރާތަކަށް ދަނީ ހޮސްޕިޓަލުގައި އެޑްމިޓްކޮށްގެން ފަރުވާ ދެމުންނެވެ. މިއަދުވެސް ވަނީ 218 މީހަކު ޕޮޒިޓިވްވެފައެވެ. އެގޮތުން މާލެ އިން 76 މީހަކު އަދި އަތޮޅުތެރެއިން 135 މީހަކު ވަނީ ޕޮޒިޓިވްވެފައެވެ.\nރާއްޖޭގައި މިހާތަނަށް 27،621 މީހަކު ކޮވިޑަށް ޕޮޒިޓިވް ވެފައިވާ އިރު، މިހާރު ކޮވިޑަށް ފަރުވާ ހޯދަމުން އަންނަނީ 3307 މީހެކެވެ. މިހާތަނަށް އެ ބަލިން 24،234 މީހަކު ފަސޭހަވެފައިވެއެވެ.\nގުޅޭ ޓެގު އައިޖީއެމްއެޗް ކުޑަކުދީން ކޮވިޑް 19 ޑރ. އަހުމަދު ފައިސަލް


vnews - Mee hulhangu moosumuge baarugadhavumaai gulhigen kuraa vihsaaraeh: MAT Office\nމިއީ ހުޅަނގު މޫސުމުގެ ބާރުގަދަވުމާއި ގުޅިގެން ކުރާ ވިއްސާރައެއް: މެޓް\nރާއްޖޭގެ ރަށަކަށް ބޯކޮށް ވާރެވެހެނީ: ރާއްޖެއަށް މިހާރު ކުރަމުން މިދާ ވިއްސާރައިގެ އަސަރު އެންމެ ބޮޑަށް ކޮށްފައިވަނީ އުުތުރާއި މެދު ރާއްޖެ ތެރޭގެ ރަށްތަކަށް-- ވީ ފައިލް ފޮޓޯ\nރާއްޖެއަށް މިހާރު ކުރަމުން މިދާ ވިއްސާރައަކީ ހުޅަނގު މޫސުމުގެ ބާރުގަދަވުމާއި ގުޅިގެން ކުރާ ވިއްސާރައެއް ކަމަށް މޫސުމާ ބެހޭ ގައުމީ އިދާރާއިން ބުނެފި އެވެ.\nވީނިއުސްއާ ވާހަކަ ދައްކަވަމުން މޯލްޑިވްސް މީޓިއޮރޮލިޖަކަލް ސާވިސް (މެޓު)ގެ އޮފިޝަލަކު މިއަދު ވިދާޅުވީ، ކުރިއަށް އޮތް ދެ ދުވަހު ވެސް ރާއްޖޭގެ ބޮޑު ބަޔަކަށް ގުގުރުމާއެކު ބާރަށް ވާޖެހި، ވިއްސާރަ ކުރާނެ ކަމަށެވެ. އަދި އެންމެ ބޮޑަށް ވައި ގަދަވާނީ ށ. އަތޮޅުން ފެށިގެން މ. އަތޮޅާ ހަމައަށް ކަމަށާއި އެސަރަހައްދަށް މިހާރު ވާނީ ވައިޓް އެލާޓެއް ވެސް ނެރިފައި ކަމަށް އޮފިޝަލް ވިދާޅުވި އެވެ.\nއޮފިޝަލް ވިދާޅުވީ، މިއަދުގެ ހަވީރު ވަގުތުން ފެށިގެން މިރޭގެ ވަގުތު ތަކުގައި ރާއްޖޭގެ ބޮޑެތި ކަނޑުތަކުން ދަތުރުކުރައްވާ ފަރާތްތަކުން މޫސުމަށް ސަމާލުވުމަށް އިލްތިމާސް ކުރާކަމަށެވެ. އެގޮތުން ވިލާގަނޑުގައި ގަޑިއަކު ގާތްގަނޑަކަށް 50 މޭލަށް ވައިގަދަވުން އެކަށީގެންވާ ކަމަށް ވެސް އޮފިޝަލް ވިދާޅުވި އެވެ.\nމީގެއިތުރުން އޮފިޝަލް ވިދާޅުވީ، ދެކުނުގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 8 މޭލާ 18 މޭލާ ދެމެދުގެ ބާރުމިނުގައި، އަދި އެހެން ހިސާބުތަކަށް ގަޑިއަކު 17 މޭލާ 27 މޭލާ ދެމެދުގެ ބާރުމިނުގައި ވައިޖެހޭނެ ކަަމަށެވެ. އަދި އުތުރާއި މެދުތެރޭގެ ކަނޑުތައް އާއްމު ގޮތެއްގައި ގަދަވާނެ ކަމަށާއި ދެކުނުގެ ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެ ކަމަށް ވެސް އޮފިޝަލް ވިދާޅުވި އެވެ.


އެއް ރެއިން –4| Vaahaka އެއް ރެއިން –4– Vaahaka\nއެއް ރެއިން – 4\n7k 1 0\tJanuary 22, 2018\nއެއް ރެއިން: ސިނޮޕްސިސް\nއެއް ރެއިން - 1\nއެއް ރެއިން – 2\nއެއް ރެއިން – 3\nއެއް ރެއިން – 5\nއެއް ރެއިން – 6\nއެއް ރެއިން – 7\nއެއްރެއިން - 8\nއެއްރެއިން - 9\nއެއްރެއިން - 10\nއެއްރެއިން - 11\nއެއްރެއިން - 12\nއެއްރެއިން - 13\nއެއްރެއިން - 14\nއެއް ރެއިން3- 1\nއެއް ރެއިން3- 2\nއެއް ރެއިން3- 3\nއެއް ރެއިން3- 4\nއެއް ރެއިން3- 5\nއެއް ރެއިން3- 6\nއެއް ރެއިން3- 7\nއެއް ރެއިން3- 8\nއެއް ރެއިން3- 9\nއެއް ރެއިން3- 10\nއެއް ރެއިން3- 11\nއެއް ރެއިން3- 12\nއެއް ރެއިން3- 13\nއެއް ރެއިން3- 14\n"އައި ހޭވް އޭން އައިޑިޔާ! ހިނގާ ފަޔާއެއް ސްޓާރޓް ކުރަމާ؟ ޖެހިފަ މިއޮތް ރަށުން ކޮންމެސް މީހަކަށް ފެންނާނެއްނު. އެންޑް ދޭ ވިލް ކަމް ޓު ސޭވް އަސް؟"\n"ތިއްތާ! ކޮންތާކު ލައިޓަރުވީ؟ ކައްކަން ނެގީމެއްނު؟"\nއެއްވެސް މީހެއްގެ ފޯނެއް "އޮން"އެއް ނުވެއެވެ. ހިތާމައަކީ "ޕަވާ ބޭންކެއް"ހާ ހިސާބުވެސް ގެންނަން ހަނދާން ނުވިކަމެވެ. އެއިރު އަހަރުމެންނަށް ލިބެމުންދިޔަ ހަމައެކަނި އަލިކަމަކީ ވަށައިގެންވާ ރަށްރަކުން ލިބެމުންދާ ވަރަށްވެސް ފަނޑު އަލިކަމެކެވެ.\n"ވަޓް އޮން އާރތް އިސް..."\nދޮންތަ ފެށި ޖުމުލަ ހުއްޓުވީ އުޒައިރުބެ ގެ "ހުޝްޝް" އިންނެވެ.\n"ގޯހެއް އެބައުޅޭ.. އެއްވެސް މީހަކު ވާހަކަ ނުދައްކައްޗޭ. އަޑެއްވެސް ނުލައްވައްޗެ. މި ރަށް ނާމާންވެއްޖެ."\n"ދެން އޮތީ އެންމެ ގޮތެއް!"\n"އަހަރުމެން ފަތާފަ ކައިރީ މިއޮތް ރަށަށް ދާނި."\nހެޔޮއެދޭ މިތުރެއް January 22, 2018


Ekta Kapoor aiy dhonna video akah faadukiyun amaazu vehje – Iru\nއެކްތާ ކަޕޫރު އަތްދޮންނަ ވީޑިއޯއަކަށް ފާޑުކިޔުން އަމާޒުވެއްޖެ\nމިހާރު ފެތުރެމުންދާ ކޮރޯނާވައިރަހަށް އާންމުން އަހުލުވެރިކުރުމުގެ ގޮތުން މަޝްހޫރު މީހުން އަންނަނީ މީސްމީޑިއާގައި އެކި ޗެލެންޖުތައް ހަދައި، ބައިވެރިވަމުންނެވެ. އޭގެތެރެއިން މިފަހުން އިންޑިއާގައި އެންމެ ބޮޑު ސަމާލުކަމެއް ލިބިފައިވަނީ މަޝްހޫރު ޕްރޮޑިއުސަރު އެކްތާ ކަޕޫރު ޓްވިޓާގައި ހިއްސާކުރި ވީޑިއޯއަކަށެވެ.\n“ސޭފްހޭންޑްސްޗެލެންޖު”ގެ ހޭޝްޓެގު ބޭނުންކޮށްގެން ޓްވިޓާގައި މަޝްހޫރު މީހުން އަތްދޮންނަ ވީޑިއޯ ހިއްސާކުރަނިކޮށް، އެކްތާ ކަޕޫރުވެސް ދާދި ފަހުން ވަނީ މި ޗެލެންޖަށް ނޮމިނޭޓު ވެފައެވެ. އެއާއެކު އޭނާ ވަނީ އަތްދޮންނަ ވީޑިއޯއެއް އާންމުންނާ ހިއްސާކޮށްފައެވެ.\nއެހެންނަމަވެސް، ގިނަބަޔަކު އަންނަނީ މި ވީޑިއޯ ޓުވިޓާގައި ރީޓުވީޓުކޮށް، ޖޯކުޖަހައި ފާޑުކިޔަމުންނެވެ. ސަބަބަކީ، މި ވީޑިއޯގައި އެކްތާ އަތްދޮންނަން ހުރި އިރު، އޭނާގެ ދެއަތް ފުރެންދެން ގަހަނާ އަޅާފައި ހުރުމުންނެވެ. ގިނަބަޔަކަށް މިކަން ވީ ބަލައިގަންނަން އުނދަގޫ ކަމަކަށެވެ. އެގޮތުން، މުއްސަނދިން އަތްދޮންނަ އިރުވެސް، އެމީހުންގެ ފޮނިކަން ދައްކަން އުޅޭކަން ހާމަވާ ކަމަށް އެއްބަޔަކު ބުނެފައިވެއެވެ.\nއަނުޝްކާ އާއި ވިރާޓްގެ ދަރިފުޅުގެ ފުރަތަމަ ފޮޓޯ!\n“އަހަރެން ދުވަހަކުވެސް މީނަޔާ ސަލާމެއް ނުކުރާނަން. މީނަގެ އަނގޮއްޓިތަކާ އަތުއަޅާ އެއްޗެހި ރަނގަޅަށް ސެނިޓައިޒް ނުވާނެކަން އަހަންނަށް ޔަޤީން”، އެކަކު ލިޔެފައިވެއެވެ. މީގެ އިތުރުންވެސް، މަޖާ އެއްޗެހި ކިޔައި، މި ވީޑިއޯއަށް ޖޯކު ޖަހާފައިވާ މީހުން އެބަތިއްބެވެ. އެކްތާ ކަޕޫރަކީ ދޭތެރެ ދޭތެރެއިން ޓުވިޓާގައި މީހުންގެ ފާޑުކިޔުން އަމާޒުވާ މީހެއްކަން ފާހަގަކޮށްލެވެއެވެ. އަދި އޭނާއަކީ އެކަހަލަ ފާޑުކިޔުންތަކަށް ރައްދުވެސް ދޭ މީހެކެވެ. ނަމަވެސް މިފަހަރު އޭނާއަށް ކުރިމަތިވި ފާޑުކިޔުންތަކަށް މިހާތަނަށް އަދި ރައްދު ދީފައެއް ނުވެއެވެ.


ވިކިޕީޑިޔާ - ވިކިޕީޑިއާ\nވިކިޕީޑިޔާގެ ލޯގޯ. ދައްކުވާދެނީ އެކިއެކި ލިޔުމުގެ ނިޒާމްތަކުގެ އަކުރުތަކުން ހެދިފައިވާ ދުނިޔެއެއް.\nވިކިޕީޑިޔާ އަކީ ތަފާތު ބަސްބަހުން ތައްޔާރުކުރެވޭ ފަސޭހަ ކަމާއެކު މައުލޫމާތު ފޯރުކޮށްދިނުމަށް ތައްޔާކުރެވެމުންދާ އޮންލައިން ދާނެޝްނާމާއެކެވެ. ނުވަތަ އެންސައިކްލޮޕީޑިޔާއެކެވެ. މި ދާނެޝްނާމާ ހިންގަނީ އެމެރިކާގައި އުފެދިފައިވާ ނޮން-ޕްރޮފިޓް ވިކިމީޑިޔާ ފައުންޑޭޝަން ކިޔާ ޖަމާޢަތަކުންނެވެ. ވިކިޕީޑިޔާ އިފްތިތާޙުކުރެވުނީ 2001 ވަނަ އަހަރު ޖިމީ ވޭލްސް އަދި ލެރީ ސެންގަރ ގުޅިގެންނެވެ. މިއަދު ވިކިޕީޑިޔާ އަކީ އިންޓަނެޓްގައިވާ އެންމެ ބޮޑު، އަދި އެންމެ ހަލުވިކަމާއެކު ކުރިއަރަމުން އަންނަ، އެންމެ މަޝްހޫރު ރިފަރެންސް އެވެ. ވިކިޕީޑިޔާ އަކީ އިންސާނުން ބޭނުންވާނެ ހުރިހާ މަޢުލޫމާތެއް ފަސޭހަކަމާއެކު ފޯރުކޮށްދިނުމަށް މަސައްކަތްކުރަމުންދާ މަޝްރޫއެކެވެ.\n2008 ވަނަ އަހަރުގެ އެޕްރީލް މަހުގެ ހިސާބުތަކަށް ބަލާއިރު، އަހަރަކު 683 މިލިއަން މީހުން ވިކިޕީޑިޔާ އަށް ޒިޔާރަތްކުރިކަން ފާހަގަ ކުރެވިފައި ވެއެވެ. އަދި 253 ބަހަކުން ލިޔެވިފައިވާ 10 މިލިއަން ލިޔުން ހިމަނާފައި ވެއެވެ. މިބުނި ލިޔުންތަކުގެ ތެރެއިން ހަތަރުބައިކުޅަ އެއްބަޔަކީ އިގިރޭސި ވިކިޕީޑިޔާގައި ހިމެނޭ ލިޔުންތަކެވެ. ވިކިޕީޑިޔާ އަށް ލިޔުންތައް ލިޔަނީ ދުނިޔޭގެ އެކި ހިސާބުތަކުގައި ހިލޭ ސާބަހަށް ލިޔެދޭ މީހުންނެވެ. އެމީހަކު ޝައުގު ހުންނަ ދާއިރާއަކުން ވިކިޕީޑިޔާއަށް ލިޔަނީ އެވެ. އަދި ވިކިޕީޑިޔާގެ ލިޔުންތަކަށް ވިކިޕީޑިޔާއަށް ޒިޔާރަތްކުރާ ކޮންމެ ބޭފުޅަކަށްމެ އުނިއިތުރުގެނެވެއެވެ. އެހެންކަމުން މިއަދު ވިކިޕީޑިޔާ ވެފައިވަނީ އިންޓަރނެޓްގައިވާ އެންމެ ގިނަ މައުލޫމާތު ފޯރުކޮށްދޭ މަޞްދަރު ކަމުގައެވެ.\nވިކިޕީޑިއާ ގާއިމުކުރެވުނީ 2001 ވަނަ އަހަރުގެ ޖަނަވަރީ މަހުގެ ތެރޭގައެވެ. ދިވެހި ވިކިޕީޑިއާގެ އަމަލީ މަސައްކަތް ފެށުނީ 2004 ވަނަ އަހަރުގެ އޮގަސްޓު މަހުގެ ތެރޭގައެވެ. ވީކިޕީޑިއާގެ ދިވެހި ޞަފްޙާ ތަކުގައި މިވަގުތު 3,017 މައުޟޫޢަކާ ގުޅޭ މަޢުލޫމާތު ހިމެނިފައިވާނެއެވެ. ދިވެހި (މަހަލް) ބަހުގެ މި އެކުމާފާނު (އެންސައިކްލޮޕީޑިއާ) އެކުލަވާލުމުގައި ތިޔަބޭފުޅުންނަށްވެސް ވަރަށް ފަސޭހަކަމާއެކު އަޅުގަނޑުމެންނާ ބައިވެރިވެ ވަޑައިގެންނެވިދާނެއެވެ.\nމިގޮތުން މެންބަރުންގެ ޞަފްޙާއަށް ވަޑައިގެން މެންބަރުކަން ހާސިލު ކުރައްވާށެވެ. މިއީ ބަހަށާއި އިލްމަށް ކުރެވޭ ވަރަށް ބޮޑު ހިދުމަތެކެވެ. އެހެން ކަމުން ތިޔަ އެންމެހާ ބޭފުޅުން މިކަމުގައި ބައިވެރިވެ ވަޑައިގަތުމަކީ އަޅުގަނޑުމެންގެ ވަރަށް ބޮޑުއެދުމެކެވެ. މިވަގުތު އިނގިރޭސި ވިކިޕީޑިއާގައި އެއް މިލިއަނަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. މި ސަރަހައްދުގެ ބަސްތަކުގެ ތެރެއިން މަރާތީ ވިކިޕީޑިއާގައި ތިން ހާހަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. އަދި ހިންދީ ވިކިޕީޑިއާގައި ބާރަސަތޭކަ އަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައި ވާއިރު އުރުދޫ ވިކިޕީޑިއާގައި ހަ ސަތޭކައަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. އައު މަޒުމޫނުތައް ލިޔުއްވާނެ ގޮތާއި މަޒުމޫނުތަކުގައިވާ މައުލޫމާތުތައް ފުރިހަމަ ކުރުމަށް ޓަކައި އުނިއިތުރު ގެންނަވާނެ ގޮތް ދަސްކުރެއްވުމަށް އައު މެންބަރުންގެ އަށްޓަށް ވަޑައިގަންނަވާށެވެ.\n1 List of Wikipedia\n4 Tatar Keyboard\nList of Wikipedia[އުނިއިތުރު ގެންނަވާ]\n1,000,000+ articles[އުނިއިތުރު ގެންނަވާ]\n•Pусский • Українська • Deutsch • English • Español • Français • Italiano • Nederlands • Polski • Português • Sinugboanong Binisaya • Svenska • Tiếng Việt • Vèneto • Zazaki • العربية • 中文\n100,000+ articles[އުނިއިތުރު ގެންނަވާ]\nAfrikaans • Shqip • Armãneashce • Azərbaycanca / Азәрбајҹан / آذربایجان دیلی • Asturianu • Български • Bân-lâm-gú / Hō-ló-oē / 闽南语 • Беларуская (Акадэмічная) • Català • Нохчийн • Česky • Dansk • Eesti • Ελληνικά • Esperanto • Euskara • فارسی • Filipino • Galego • Հայերեն • မြန်မာဘာသာ • देवनागरी और हाउस • Hrvatski • Indonesia • עברית • Latina • Latviešu • Lietuvių • Lumbaart • Македонски • Malagasy • Magyar • Melayu / بهاس ملايو • Minangkabau • norsk (bokmål) • nynorsk • Nnapulitano • Occitan • Oʻzbekcha/Ўзбекча / اوزبیکچه • Қазақша / Qazaqşa / قازاقشا • Română • Cymraeg • Simple English • Slovenčina • Slovenščina • Српски / Srpski • Srpskohrvatski / Српскохрватски • Suomi • Tagalog / ᜊᜌ᜔ᜊᜌᜒᜈ᜔ • தமிழ் • Татарча/Tatarça • тоҷикӣ / تاجیکی / Tojikī • تۆرکجه • Türkçe • اردو • Volapük • ภาษาไทย • Ślůnski • Winaray • 한국어 Ўзбекча • ქართული •\n10,000+ articles[އުނިއިތުރު ގެންނަވާ]\nAcèh / بهسا اچيه • Alemannisch • አማርኛ • Aragonés • Kreyòl Ayisyen • বাংলা • Basa Banyumasan • Башҡортса • Беларуская (Тарашкевіца) • भोजपुरी • Bikol Central • Boarisch • Bosanski • Brezhoneg • Буряад • Чӑвашла • Chavacano de Zamboanga • Corsu • Diné Bizaad • Emigliàn–Rumagnòl • Fiji Hindi / फ़िजी बात • Føroyskt • Frysk • Gaeilge • Gàidhlig • ગુજરાતી • Hak-kâ-fa / 客家話 • Hmoob • Hornjoserbsce • Ido • Ilokano • ইমার ঠার/বিষ্ণুপ্রিয়া মণিপুরী • Interlingua • Иронау • Íslenska • Jawa / ꦧꦱꦗꦮ • Kapampangan • ಕನ್ನಡ • Kurdî / كوردی • • کوردیی ناوەندی Кыргызча / qırğızça / اوزبیکچه • Мары • Kotava • Lëtzebuergesch • Limburgs • Malti • मैथिली • 古文 / 文言文 • മലയാളം • मराठी • مصرى • / Mäzeruni مازِرونی • მარგალური • Mìng-dĕ̤ng-ngṳ̄ / 閩東語 • Монгол • Молдовеняскэ • Nāhuatlahtōlli • नेपाल भाषा • नेपाली • Nordfriisk • Марий • ଓଡି଼ଆ • ਪੰਜਾਬੀ (ਗੁਰਮੁਖੀ) • پښتو • Piemontèis • Plattdüütsch • Português do Brasil • Ripoarisch • Runa Simi • संस्कृतम् • Саха Тыла • شاہ مکھی پنجابی (شاہ مکھی) • Scots • Sesotho sa Leboa • Сибирской говор • Sicilianu • سنڌي / सिनधि • Melayu sareng Buku • Sunda / ᮘᮞ ᮞᮥᮔ᮪ᮓ • Kiswahili • Tarandíne • བོད་ཡིག • తెలుగు • Türkmençe / түркмен / تۆرکمنچه • ᨅᨔ ᨕᨙᨁᨗ / Basa Ugi • Walon • Wolof • 吳語 • ייִדיש • Yorùbá • Žemaitėška • 粵語 / 粤语 • ភាសាខ្មែរ • සිංහල\n1,000+ articles[އުނިއިތުރު ގެންނަވާ]\nАдыгэбзэ • Аҧсуа • արեւմտահայերէն • अंगिका • Arpitan • ܐܬܘܪܝܐ • Asụsụ Igbo • Atikamekw • Avañe’ẽ • Авар • अवधी • Aymar • Ænglisc • Basa Bali / ᬩᬲᬩᬮᬶ • Banjar • Bislama • црногорски / crnogorski • Vahcuengh / Vaƅcueŋƅ / 話僮 • Deitsch • Dolnoserbski • डोटेली • Эрзянь • Estremeñu • Ἑλληνική ἀρχαία • Eʋegbe • Furlan • Viti • Gaelg • Gagauz • Gĩkũyũ • گیلکی • 贛語 • ГӀалгӀай мотт • गोंयची कोंकणी / Gõychi Konknni • Kriyòl gwiyannen • Хальмг • Hausa / هَوُسَا • ʻŌlelo Hawaiʻi • Hulontalo • Interlingue • Iñupiak • Kalaallisut • كشميري • Kaszëbsczi • Kabɩyɛ • Kernuack / Kernewek / Kernowek • کهووار • Kinyarwanda • Kinaray-a • K’iche’ • Koyraboro Senni • Коми • Kongo • Krio • Dzhudezmo / לאדינו • Лакку • لکی • Ladin • Latgaļu • ພາສາລາວ • Лезги • Líguru • Lingála • līvõ kēļ • Livvinkarjala • Lingua franca nova • lojban • لۊری شومالی • Luganda • Saro Mandailing • Maaya t'aan • Reo Mā’ohi • Māori • ꯃꯩꯇꯩꯂꯣꯟ • Mirandés • Мокшень • Naoero • isiNdebele • Nedersaksies • Normaund / Nouormand / Normand • Novial • Oromoo • অসমীযা় • पाऴि • Pangasinán • Pangcah / 阿美族 • Papiamentu • Patois • Перем Коми • Pfälzisch • Picard • Къарачай–Малкъар • Qaraqalpaqsha • Qırımtatarca • Rumantsch • Runyankore • Русиньскый Язык • سرائیکی • Sakizaya / 撒奇莱雅 • Sámegiella • Sāmoa • ᱥᱟᱱᱛᱟᱲᱤ • Sardu • Seeltersk • chiShona • Soomaaliga • Sranantongo • kerol seselwa • ၵႂၢမ်းတႆးယႂ် • Taqbaylit • Tayal / 泰雅 • Толыши • Tetun • Tok Pisin • faka Tonga • ತುಳು • Chitumbuka • Tsėhesenėstsestotse • ᏣᎳᎩ • Тыва дыл • Удмурт • Uyghur / ئۇيغۇرچه • Võro • Vepsän • West-Vlams • Хакас • isiXhosa • Zeêuws • Isizulu • ދިވެހި\n100+ articles[އުނިއިތުރު ގެންނަވާ]\nAkan • Адыгэбзэ • Langue des Signes Américaine • Bamanankan • Ichibemba • ဘာသာ မန် / Sängö • Chamoru • Ciluba • Chichewa • Dusun Bundu-liwan • Faulfulde / 𞤆𞤵𞤤𞤢𞤪 • Gã • ᐃᓄᒃᑎᑐᑦ / Inuktitut • jysk • Lazuri • Lingít • Lozi • Lwo • Maarrênga'twich • ᠮᠠᠨᠵᡠ ᡤᡳᠰᡠᠨ • kreol morisien • Ñhähñu • Nēhiyawēwin / ᓀᐦᐃᔭᐍᐏᐣ • Nigerian Pidgin • Koevagahau Niuē • Norfuk / Pitkern • ߒߞߏ • Ποντιακά • Prūsiskan • Toba Qom • Къумукъ тил • རྫོང་ཁ • Romani • Ikirundi • Kirundi • Ishisangu • Ganda ke Lava • Setswana • Словѣ́ньскъ / ⰔⰎⰑⰂⰡⰐⰠⰔⰍⰟ • SiSwati • Chaouïa • ⵜⴰⵎⴰⵣⵉⵖⵜ • Thuɔŋjäŋ • ትግርኛ • Xitsonga • Tshivenḓa • Kyivunjo • Twi • Vaďďa • Yugtun • 𐌲𐌿𐍄𐌹𐍃𐌺\nChavacano do Zamboanga\nEspañol do América Latina\nTamaziɣt n laṭlaṣ\nТабасаран / tabasaran\nئۇيغۇرچه / Uyghurche\nकाॅशुर / كٲشُر\n1997 1998 1999 2000 2001 2002 2003 Years\nDecades 2030s 2020s 2010s 2000s 1990s 1980s 1970s\nTatar Keyboard[އުނިއިތުރު ގެންނަވާ]\nTatar - Татар теле\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 30 އެޕްރީލް 2022، 12:50 ގައެވެ.


Network Signal Libeythoa Minister Eree 50 Footu Mahchah! - Vaguthu\nނެޓްވޯކް ސިގްނަލް ލިބޭތޯ މިނިސްޓަރު އެރީ 50 ފޫޓު މައްޗަށް!\nއިންޑިއާގެ މިނިސްޓަރަކު އަޝޮކް ނަގަރް ޑިސްޓްރިކްޓުގައި ހުންނަ 50 ފޫޓުގެ އުސް ތަނެއްގައި އިށީންދެގެން ފޯނެއްގައި އިންނަ މަންޒަރު ފެންނަ ވީޑިއޯތަކާއި ފޮޓޯތައް މިހާރު ދަނީ ދައުރުވަމުންނެވެ. އޭނާ އަރާ އިނީ އުދޯއްޔެއް ކަހަލަަ އެއްޗަކަށެވެ.\nމިހާރު އެ ގައުމުގެ ނޫހެއްގައި އާއްމުކޮށްފާ ފޮޓޯއިން ފެނިގެން ދަނީ އެމްޕީ މިނިސްޓަ އޮފް ސްޓޭޓް ފޯ ޕަބްލިކް ހެލްތް އިންޖީނިއަރިން މިނިސްޓަރު ބްރަޖެންދްރާ ސިންގް ޔަދަވް އަމްޚޯ ވިލޭޖްގެ އުދޯއްޔެއްގައި އިތުރު މީހަކާއެކު ފޯނެއްގައި އިންނަ މަންޒަރެވެ. އޭނާ އެގޮތަށް އިންނަ މަންޒަރުގެ ވީޑީއޯ މީސް މީޑިއާގައި އާއްމުވެފައި ވަނީ އާދީއްތަ ދުވަހުއެވެ.\nފަންސާސް ފޫޓުގެ އުސް އެ އުދޯއްޔަކީ އެ ވިލެޖްގައި ބާއްވާ ބަގްވަރްދް ކަތާ ހުށަހަޅާ ޕްރޮގްރާމް ފެއާގައި މީހުންގެ ސަމާލުކަން ހޯދަން ހަދާފައިވާ އެއްޗެއް ކަމަށް ވެއެވެ.\nމިނިސްޓަރު ރިޕޯޓަރުންނަށް ބުނީ، އެ އަވަށުގެ މީހުން އޭނާގެ ގާތަށް މައްސަލައެއްގައި އައި ކަމަށެވެ. ނަމަވެސް ފޯނަށް ސިގްނަލް ނުލިބުމުގެ ސަބަބުން އޭނާއަށް އެ މީހުން ބޭނުންވާ ކަންކަން ނުފުއްދުނު ކަމަށާއި، އެހެންވެ އޭނާ އެ އުނދޯލި މައްޗަށް އެރީ ކަމަށް ބުންޏެވެ.\n"އަހަރެން އެ އުނދޯލި މައްޗަށް އެރީ ރަނގަޅު ސިގްނަލް ލިބޭތޯ، އެއީ ކަމާއި ގުޅުން ހުރި އޮފިޝަލުންނަށް، އެތަނުގައި ދިމާވެފައިވާ މައްސަލައެއްގެ މައުލޫމާތު ފޯރުކޮށްދީ، އެ ކަންހައްލު ކުރުުމަށް".\nއޭނާއަކީ ބަގްވާދް ކަތާ ހުށަހަޅައިދޭ މީހާ ކަމަށް އޭނާ ބުނެފައި ވެއެވެ. އޭނާ އެ ވިލޭޖަށް އައިސްފައި ވަނީ ނުވަ ދުވަހަށް ކަމަށް ބުންޏެވެ.\nމީގެ ކުރިންވެސް އެތަނުގައި އެފަދަ މައްސަލަތައް ދިމާވެގެން ޓަވަރެއް ހަރުކުރިއެވެ. ނަމަވެސް އެކަން ހައްލު ވެފައެއް ނުވެއެވެ.\nމީގެއިތުރުން، އެ އަވަށުގެ ރައްޔިތުން ސިގްނަލް ހޯދަން ގަސް ގަހަށް އަރާ ކަމަށް ވެސް ރިޕޯޓްތައް ބުނެއެވެ.


ބޭންކް އޮފް މޯލްޑިވްސް ޕލކ ގެ 31 ވަނަ އަހަރީ ޢާންމު ޖަލްސާގެ ނޯޓިސްއާގުޅޭ\n29 މޭ 2014 ވާ ބުރާސްފަތި ދުވަހުގެރޭ 08:30 ގައި ބޭއްވުމަށް ހަމަޖެހިފައިވާ ބޭންކް އޮފް މޯލްޑިވްސް ޕލކ ގެ 31 ވަނަ އަހަރީ ޢާންމު ޖަލްސާގެ ނަންބަރު BML/CORP/2014/098 ނޯޓިސް އަށް ޙަވާލާދީ ދަންނަވަމެވެ.\nއެޖެންޑާ ނަންބަރު6ގައިވާ ގޮތުގެމަތީން ބޭންކުގެ ހިންގާ ގަވާއިދުގެ 47 ވަނަ މާއްދާގައި ބަޔާންކުރެވިފައިވާ ފަދައިންެ ޑިރެކްޓަރުންގެ ބޯޑަށް މެމްބަރުން އިންތިޚާބުކުރުން.\n2014 -2015 ވަނަ އަހަރަށް ސަރުކާރުގެ ފަރާތުން ޑިރެކްޓަރުންގެ ބޯޑަށް އައްޔަން ކުރުމަށް ހުށަހަޅާފައިވާ ފަރާތްތަކުގެ މަޢުލޫމާތު ތިރީގައި މިވަނީއެވެ.\nމރ. އެންޑްރޫ ހީލީ (މެެނޭޖިންްގ ޑިރެކްޓަރ އަދި ސީ.އ.ީއޯ)\nބޭންކް އޮފް މޯލްޑިވްސް ޕލކ، މާލެ\nއަލްފާޟިލް މުޙައްމަދު ޝަރީފް\nގ. އިފާއު، މާލެ\nއަލްފާޟިލް މުރުތަޟާ މުޙައްމަދު ދީދީ\nމއ. އަޅިވިލާ، މާލެ\nއަލްފާޟިލް މުޙައްމަދު ލުވޭޒް\nމއ. ދިލާސާގެ، މާލެ\nއަލްފާޟިލް އަބްދުލް ޙާރިޘް\nގ. އެކްރާ، މާލެ\nއަލްފާޟިލް މުޙައްމަދު އުމަރު\nތުޑީގެ، ފ. ނިލަންދޫ\n* މިނިސްޓްރީ އޮފް އެޑިޔުކޭޝަނުން ހިންގާ ނޭޝަނަލް ސުޓޫޑެންޓް ލޯންސްކީމުގެދަށުން ނަންބަރު6ގައި ބަޔާންކުރެވިފައިވާ އަލްފާޟިލް މުޙައްމަދު ޢުމަރު، ތުޑީގެ، ފ. ނިލަންދޫގެ ނަމުގައި ލޯނެއް މިބޭންކުގައި ރަޖިސްޓަރީ ކުރެވިފައިވެއެވެ. ނަމަވެސް މިލޯނަކީ އަލްފާޟިލް މުހައްމަދު އުމަރުގެ ބޭބެ މަތީތައުލީމު ހާސިލުކުރުމަށް ނޭޝަނަލް ސުޓޫޑެންޓް ލޯންސްކީމުގެދަށުން ސަރުކުން ދޫކޮށްފައިވާ ލޯނެކެވެ.\n2014 - 2015 ވަނަ އަހަރަށް ޢާންމު ޙިއްޞާދާރުންގެ ފަރާތުން ޑިރެކްޓަރުންގެ ބޯޑަށް ކުރިމަތިލައްވާފައިވާ ފަރާތްތަކަކީ:\nބޭންކް އޮފް މޯލްޑިވްސް ޕލކ ގެ ޑިރެކްޓަރުންގެ ބޯޑަށް ޢާންމު ޙިއްޞާދާރުން ހޮއްވަވާ3ޑިރެކްޓަރުންގެ މަޤާމަށް ކުރިމަތިލުމަށް ކުރެވުނު އިޢުލާނާ ގުޅިގެން4ފަރާތަކުންވަނީ ޑިރެކްޓަރުންގެ ބޯޑަށް ކުރިމަތިލައްވާފައެވެ. ޑިރެކްޓަރުންގެ ބޯޑަށް ކުރިމަތިލައްވާފައިވާ ފަރާތްތަކުގެ ތެރެއިން ޑިރެކްޓަރުންގެ ބޯޑަށް ޝަރުޠު ހަމަވާ ފަރާތްތަކުގެ ނަންތައް އެންްމެހާ ޙިއްޞާދާރުންގެ މަޢުލޫމާތަށްޓަކައި ދަންނަވަމެވެ.\nއަލްފާޟިލް މުޙައްމަދު ޢަބްދުއްސައްތާރު\nމއ. ޓިއުލިޕްވިލާ، މާލެ\nއަލްފާޟިލް އިބްރާހީމް މުޙައްމަދު\nނެލުމް، ނ. ހޮޅުދޫ\nއަލްފާޟިލް އިސްމާޢީލް މުޚްތަބާ\nމ. ކުރިނބީ ލޮޖް، މާލެ\nv މިބޭފުޅުންނާބެހޭ އިތުރު މަޢުލޫމާތު މިބޭންކުގެ ވެބްސައިޓް www.bankofmaldives.com.mv އިން ލިބިވަޑައިގަންނަވާނެއެވެ.\nv މިބޭންކުގެ ޑިރެކްޓަރުންގެ ބޯޑަށް ޢައްޔަން ކުރެވޭ އަދި އިންތިޚާބުކުރެވޭ ޑިރެކްޓަރުންނާ ދެމެދު ސަރވިސް ކޮންޓްރެކްޓެއް ހެދިފައި ނުވާ ވާހަކަ އެންމެހާ ޙިއްޞާދާރުންގެ މަޢުލޫމާތަށްޓަކައި ދެންނެވީމެވެ.\n16 ރަޖަބު 1435\nޕަބްލިޝްކުރި ތާރީޚު: 24 މޭ 2014


Hanimaadhoo airport tharaqqee kuran 54 million dollar ge mashrooeh fashanee\n03:42am | Wednesday, 30 September 2020\nހަނިމާދޫ އެއާޕޯޓް ތަރައްގީކުރަން 54 މިލިއަން ޑޮލަރުގެ މަޝްރޫއެއް ފަށަނީ\nހދ. ހަނިމާދޫ އިންޓަނޭޝަނަލް އެއާޕޯޓަކަށް ތަރައްގީކުރަން 54 މިލިއަން ޑޮލަރު (832.6 މިލިއަން ރުފިޔާ)ގެ މަޝްރޫއެއް ފަށަން ތައްޔާރުވާން ފަށައިފި އެވެ.\nއިކޮނޮމިކް މިނިސްޓަރު ފައްޔާޒު އިސްމާއިލް "އެމްބީއެސް" ނޫހަށް މިއަދު ވިދާޅުވީ އިންޑިއަން އެގްޒިމް ބޭންކުގެ ލައިން އޮފް ކްރެޑިޓްގެ ދަށުން ހަނިމާދޫ އެއާޕޯޓް ތަރައްގީކުރަނީ އެއާބަސް އޭ320 އަދި ބޮއިން 737 މަރުކާގެ ބޯޓު ޖެއްސޭ ފެންވަރަށެވެ.\n"ހަނިމާދޫ ތަރައްގީކުރުމާ ބެހޭ ގޮތުން އިއްޔެ ވެސް އިންޑިއާ ސަރުކާރާއެކު މަޝްވަރާކުރެވުނު. އިއްޔެގެ މަޝްވަރާގައި ހައިކޮމިޝަނަރާއި އިންޑިއާ އެއާ އޮތޯރިޓީއާއެކު ޑީޕީއާރު ހެދުމަށް ވާހަކަދެކެވުނީ،" މިނިސްޓަރު ވިދާޅުވި އެވެ.\nފައްޔާޒު ވިދާޅުވީ ހަނިމާދޫ އެއާޕޯޓް ތަރައްގީކުރަން ބަޔަކު ހޮވައި އަންނަ އަހަރުގެ މާޗް މަހުގެ ތެރޭގައި ސޮއިކުރުމަށް މަސައްކަތް ކުރައްވަމުން ގެންދަވާ ކަމަށެވެ. އަދި އަންނަ އަހަރުގެ ފުރަތަމަ ހަމަސް ދުވަހުގެ ތެރޭގައި އެ މަސައްކަތް ފެށޭވަރުވާނެ ކަމަށް ވެސް މިނިސްޓަރު ވިދާޅުވި އެވެ.\nހަނިމާދޫ އެއާޕޯޓު ތަރައްގީކުރުމާ ބެހޭ ގޮތުން އިންޑިއާގެ ކަމާ ބެހޭ ފަރާތްތަކާއެކު މިނިސްޓަރު ފައްޔާޒު އިއްޔެ މަޝްވަރާކުރައްވަނީ. ފޮޓޯ: އިކޮނޮމިކް މިނިސްޓްރީ\nހަނިމާދޫ އެއާޕޯޓް ތަރައްގީކުރުމަށް ހިންގާ މަޝްރޫއުގެ ދަށުން އެ އެއާޕޯޓުގެ ރަންވޭ 2،200 މީޓަރަށް ބޮޑުކުރުމާއި އަހަރަކު 700،000 ފަސިންޖަރުންނަށް ހިދުމަތް ދެވޭ ފެންވަރަށް އާ ޓާމިނަލެއް ހެދުން ހިމެނޭ ކަމަށް ފައްޔާޒު ވިދާޅުވި އެވެ.\n"އަޅުގަނޑުމެން ލަފާކުރަނީ އެއާޕޯޓް ތަރައްގީކުރުމުގެ މި ފޭސް ނިމޭއިރު ކުރިޔަށް އޮތް ދިހަވަރަކަށް އަހަރު ބޭނުންކުރެވޭނެ ޖާގަ އޮންނާނެ ކަމަށް. އެތަން ތަރައްގީކުރަނީ އޭގެ ފަހުން ވެސް ބޮޑުކުރެވޭ ގޮތަށް،" މިނިސްޓަރު ވިދާޅުވި އެވެ.\nފައްޔާޒު ވިދާޅުވީ އެ އެއާޕޯޓު ތަރައްގީކުރުމުގެ މަސައްކަތް ގާތްގަނޑަކަށް ދެ އަހަރެއްހާ ދުވަހުގެ ތެރޭގައި ނިންމާލެވޭނެ ކަމަށެވެ.


ޕާވރީ ހޯރަހީހޭ ވައިރަލް ވީޑިއޯ\nއެ ޑައިލޮގް ޕާކިސްތާނާއި އިންޑިއާގެ ރަސްމީ އިދާރާތަކުންވެސް ދަނީ ބޭނުން ކުރަމުން\nއެހެން ވާހަކަ ދެއްކީ ހުޅަނގުގެ ބަހުރުވައަށް އަމިއްލަ ބަހުން ވާހަކަ ދައްކާ މީހުންނަށް މަލާމާތް ކުރުމަށް\nނަމަވެސް މިއީ އޭނާ ޤަސްތުގައި ވާހަކަ ދެއްކި ގޮތެއް\n2 މާރޗް 2021 | އަންގާރަ 19:27\nޕާކިސްތާނަށް ނިސްބަތްވާ 19 އަހަރުގެ ދަރިވަރެއް ކަމަށްވާ ދަނަނީރް މުބީން\nޕާކިސްތާނަށް ނިސްބަތްވާ 19 އަހަރުގެ ދަރިވަރެއް ކަމަށްވާ ދަނަނީރް މުބީން އޭނާގެ އިންސްޓަގްރާމްގައި ހިއްސާކުރި ވީޑިއޯއެއް ވައިރަލްވެ، ޕާކިސްތާނުގެ އިތުރުން ވާދަވެރި އިންޑިއާގައިވެސް މި ވީޑިއޯގެ މަޤްބޫލުކަން އިތުރުވެފައިވާއިރު، ދަރަނީރް އޭނާގެ އަމިއްލަ އިންސްޓަގްރާމްގައި ހިއްސާކުރި5ސިކުންތުގެ މި ވީޑިއޯއިން ފެންނަނީ މަގުމަތީގައި އޮތް ކާރެއް ކައިރީގައި މަޑުކޮށްލައިގެން އޭނާއާއި އޭނާގެ ރައްޓެހިންތަކެއް ތިބޭ މަންޒަރެވެ. ވަށައިގެންވާ މަންޒަރުތައް ވީޑިއޯއިން ދައްކަމުން އުރުދޫ ބަހުން އޭނާ ބުނަނީ "މިއީ އަހަރުމެންގެ ކާރު، މިއީ އަހަރުމެން، މިއުޅެނީ އަހަރުމެން ޕާޓީއެއް ކޮށް" މިހެންނެވެ. ނަމަވެސް މި ވީޑިއޯއިން އެންމެންގެ ސަމާލުކަން ދަމައިގެންފައިވަނީ ވީޑިއޯގައި ދަރަނީރް ވާހަކަ ދައްކާ ގޮތުގެ ސަބަބުންނެވެ. އޭނާ ވާހަކަ ދައްކާ ބަހުރުވަގަނޑު އެންމެ ވައްތަރީ ޤައުމުން ބޭރުގައި އެތައް އަހަރެއް ވަންދެން އުޅުމަށްފަހު އެނބުރި ޤައުމަށް އައިސް، އަމިއްލަ ބަހުން ފަރިތަކޮށް ވާހަކަ ދައްކަން ނޭނގޭ މީހެއްގެ ބަހުރުވައާއެވެ. ނަމަވެސް މިއީ އޭނާ ޤަސްތުގައި ވާހަކަ ދެއްކި ގޮތެކެވެ.\nދަރަނީރް ބުނާ ގޮތުގައި އޭނާ އެގޮތަށް ވާހަކަދެއްކީ ހުޅަނގުގެ ޤައުމުތަކަށް ދިއުމަށްފަހު، އެނބުރި އައިސް ހުޅަނގުގެ ބަހުރުވައަށް އަމިއްލަ ބަހުން ވާހަކަ ދައްކާ މީހުންނަށް މަލާމަތް ކުރުމުގެ ގޮތުންނެވެ. އަދި މި ވީޑިއޯ ވައިރަލްވެގެން ދާނެ ކަމަށް ހިތަށްވެސް ނާރާކަމަށް އޭނާ ބުންޏެވެ.\nއޭގެ އިތުރުން، އިންޑިއާގެ ބޯޑަރު ބަލަހައްޓާ ސިފައިންވެސް މި ޓްރެންޑާއި ގުޅިފައިވާއިރު، ބޮލީވުޑްގެ މަޝްހޫރު އެކްޓަރ ރަންވީރު ސިންގ ވެސް ވަނީ މި ޓްރެންޑުގައި ބައިވެރިވެފައެވެ. އެގޮތުން އިންޑިއާގައި މަޝްހޫރު ފޮނިކާއެއްޗެއް ކަމަށްވާ "ގާޖަރކާ ހަލްވާ" ތައްޓެއް ހިފައިގެން ހުރެ ރަންވީރު ބުނަނީ "މިއީ އަހަރުމެންގެ ގާޖަރްކާ ހަލްވާ، މިއީ އަހަރުމެން، މިދަނީ އަހަރުމެންގެ ޕާޓީއެއް ކުރިއަށް" މިހެންނެވެ.\nމި ވީޑިއޯ މިހާރު މީސްމީޑިއާގެ އެކި ޕްލެޓުފޯމުތަކުގައި ބޭނުން ކުރަމުންދާއިރު، ދަރްނީރްގެ އެ ޑައިލޮގް ޕާކިސްތާނާއި އިންޑިއާގެ ރަސްމީ އިދާރާތަކުންވެސް ދަނީ ބޭނުން ކުރަމުންނެވެ. އެގޮތުން އިންޑިއާ ސަރުކާރުގެ ދިއްލީ ކޮމިޝަން ފޮރ ވިމެން (ޑީސީޑަބްލިއު) އިން ކޮށްފައިވާ ޓްވީޓެއްގައި ވަނީ މި ޑައިލޮގްތައް ބޭނުންކޮށްގެން ރަސްމީ މަސައްކަތްތަކާ ގުޅޭ ޕޯސްޓެއް ކޮށްފައެވެ. "މިއީ ޑީސީޑަބްލިއު، މިއީ އަހަރުމެންގެ ކާރު، މީހަކު ފުރައްސާރަކޮށްފި ނަމަ 181ށް ގުޅާ، އޭރުން އޭނާގެ ޕާޓީ ކުރިއަށްދާނީ ޕޮލިސް ސްޓޭޝަންގައި" މިގޮތަށް ޕޯސްޓުގައި ބުނެފައިވެއެވެ.\nއެންމެ ފަހުން އިންޑިއާގެ ސިޔާސީ ބައެއް ވެރިންވެސް ގެންދަނީ މި ޓްރެންޑުގައި ބައިވެރިވަމުންނެވެ. އެގޮތުން ކޮމިއުނިސްޓް ޕާޓީގެ މެމްބަރެއް ކަމަށްވާ ސިއަރާމް ޔެކުރީ ކުރި ޕޯސްޓެއްގައި ވަނީ ކުޅިވަރު މެޗެއްގެ ނަތީޖާ ހިއްސާ ކުރައްވައި، މި ޑައިލޮގް ބޭނުން ކުރައްވާފައެވެ. "މިއީ ނަރެންދްރަ މޯދީ ސްޓޭޑިއަމް، މިއީ އޭގެ ދެކޮޅު، އަދި މި ފެންނަނީ "ކްރޮލީސް" ގެ ޕާޓީ ކުރިއަށްދާ މަންޒަރު"، މޮޅުވި ޓީމަށް މަރުޙަބާ ކިއުމަށް ސިއަރާމް ކުރެއްވި ޕޯސްޓުގައި ލިއުއްވާފައިވެއެވެ.\nއޭގެ އިތުރުން، އިންޑިއާގެ ވެރިކަން ކުރާ ޕާޓީ ބީޖޭޕީގެ ރައީސްވެސް ވަނީ ރެލީއެއްގައި ދެއްކެވި ވާހަކައެއްގެ ތެރެއިން މި ޓްރެންޑާ ގުޅިވަޑައިގަންނަވާފައެވެ. އޭނާ ވިދާޅުވަނީ " މިއީ ޕަންގާލްގެ އާންމު ރައްޔިތުން، މިތިބީ އަޅުގަނޑުމެން، މިވަގުތު ކުރިއަށްދަނީ މަރުޙަބާގެ ތައްޔާރީތައް" މިހެންނެވެ.\nކޮންމެއަކަސް، މި ކުޑަކުޑަ ވީޑިއޯގެ ސަބަބުން، ދެ ޤައުމުގެ ދެމެދުގައި ކުޑަ މިންވަރެއްގެ ނަމަވެސް އެކުވެރިކަމެއް އުފެދިގެން ދިއުމަކީ ދަރްނީރްގެ އުއްމީދެވެ. އަދި އެ ވީޑިއޯގެ ސަބަބުން ގިނަ ބަޔަކަށް އުފާވެރިކަމާއި ހިނިތުންވުން ގެނެސްދެމުންދާތީ އެކަމާ އުފާ ކުރާކަަމަށް އޭނާ ބުނެއެވެ. މި ވީޑިއޯ ވައިރަލްވެގެން ދިއުމާއެކު، ފިލްމް އިންޑަސްޓްރީތަކުންނާއި މޮޑެލިންގ އިންޑަސްޓްރީތަކުން ދަރްނީރަށް އެކި ކަހަލަ ހުށައެޅުންތައް ލިބެމުން ދިޔަނަމަވެސް، އޭނާގެ އަމާޒު ހުރީ ޕާކިސްތާނުގެ ޚާރިޖީ ގުޅުންތަކާ ބެހޭ ދާއިރާއިން ކުރިއަށް ދިއުމަށެވެ.\nއިންޑިއާއާއި ޕާކިސްތާނަކީ ޒަމާނުއްސުރެ ކޯޅުންތައް އޮންނަ ދެ ޤައުމެވެ. އެގޮތުން ދާދި ފަހުން ކަޝްމީރުގެ އިޙްތިޞާސްއާ ގުޅޭ މައްސަލައެއްގައިވެސް ދެ ޤައުމުގެ ދެމެދުގައި ހަމަނުޖެހުންތަކެއް ހިނގައި، މަޝްރަޙު ގޯސްވެފައިވެއެވެ. ނަމަވެސް ނިމިދިޔަ ހަފްތާގައި ދެ ޤައުމުގެ ބޯޑަރު ގުޅޭ ސަރަޙައްދުގެ އަސްކަރިއްޔާއިންވެސް ވަނީ ޙަމަލާތައް ހުއްޓާލައި، މައްސަލަތައް ޙައްލު ކުރުމަށް އެއްބަސްވުމަކަށްވެސް އައިސްފައެވެ. އަދި އެކަމާ ގުޅޭ ޖޮއިންޓް ސްޓޭޓްމަންޓެއްވެސް ދެ ޤައުމުން ނެރިފައިވެއެވެ.\nޕާވްރީ ހޯރަހީހޭ އިންޑިއާ ޕާކިސްތާނު ބޯޑަރު


India ga4Mahuge Kujjaku Rape Koh Maraalaifi\nރޭޕްކުރުމާއި ދެކޮޅަށް އިންޑިއާގައި ބޭއްވި އެއްވުމެއްގައި ބަޔަކު ޝުއޫރު ފާޅުކުރަނީ\n21 އޭޕްރީލް 2018 1 ކޮމެންޓް\nއިންޑިއާގައި4މަހުގެ ކުއްޖަކު ރޭޕްކޮށް މަރާލައިފި\nއިންޑިއާގެ ސިޓީއެއްކަމުގައިވާ އިންޑޯރްގައި ހަތަރު މަހުގެ ކުއްޖަކު ރޭޕްކޮށް މަރާލައިފިއެވެ.\nޓައިމްސް އޮފް އިންޑިއާއިން ރިޕޯޓުކޮށްފައިވާ ގޮތުގައި އެ ހާދިސާ ހިނގީ ބުރާސްފަތި ދުވަހުއެވެ. އެ ކުއްޖާގެ ހަށިގަނޑު ފެނިފައިވަނީ ޝިވް ވިލާސް ޕެލެސްގެ ބޭސްމަންޓުން ކަމަށްވެސް އެ ނޫހުން ރިޕޯޓުކޮށްފައިވެއެވެ.\nއެ މައްސަލައިގެ ތުހުމަތުގައި މިހާރު މީހަކު ވަނީ ހައްޔަރުކޮށްފައެވެ. މަރުވި ކުއްޖާގެ އޮޓޮޕްސީ ހަދާފައިވާއިރު ޖިންސީ އަނިޔާ ލިބިފައިވާކަން ރިޕޯޓުން ހާމަވާ ކަމަށާއި ކުއްޖާ މަުރވީ ބޮލަށް ލިބުނު އަނިޔާއެއްގެ ސަބަބުން ކަމަށް އިންޑިއާގެ ނޫސްތަކުން ވަނީ ރިޕޯޓުކޮށްފައެވެ.\nއިންޑިއާގައި ކުޑަކުދިން ރޭޕްކުރުމުގެ މައްސަލަތައް ދަނީ އިތުރުވަމުންނެވެ. އިންޑިއާގެ ކަޝްމީރުގައި ގޭންގަކުން ރޭޕްކޮށް އުމުރުން އަށް އަހަރުގެ ކުއްޖަކު ވަނީ މަރާލާފައެވެ. ކަޝްމީރުގައި ރޭޕްކޮށް މަރާލި އަށް އަހަރުގެ ކުއްޖާގެ މައްސަލާގައި އެގައުމުގެ އެކި ހިސާބުތަކުގައި ދަނީ މުޒާހަރާ ކުރަމުންނެވެ.\n11 އަހަރުގެ ބީރު ކުއްޖަކު ރޭޕު ކުރި 18 މީހަކު ހައްޔަރުކޮށްފި\nޢިންޑިއާގެ ނަން ބަދަލުކުރަންވީ ރޭޕިސްތާނަށް.


ޢުމަރު ހައްޔަރުކުރިޔަސް، އެއްބަސްވުން އުވައިނުލާނަމަ، އެ ވާހަކަ ދައްކާނެ މީހުން ފާޅުވާނެ: ޝައިޚް - DhiDaily\nޢުމަރު ހައްޔަރުކުރިޔަސް، އެއްބަސްވުން އުވައިނުލާނަމަ، އެ ވާހަކަ ދައްކާނެ މީހުން ފާޅުވާނެ: ޝައިޚް\nކުރީގެ ހޯމް މިނިސްޓަރު ޢުމަރު ނަޞީރު ހައްޔަރުކުރި ނަމަވެސް، އުތުރު ތިލަފަޅުގެ އެއްބަސްވުން އުވައިނުލާ ހިނދަކު އެ ވާހަކަ ދައްކާނެ މީހުން ފާޅުވަމުންދާނެކަމަށް އައްޝައިޚް ސައުދާން މިއަދު ވިދާޅުވެއްޖެއެވެ.\nރާއްޖެއާއި އިންޑިއާއާއި ދެމެދު ޤާއިމުކުރެވުނު އުތުރު ތިލަފަޅާ ގުޅޭ އެއްބަސްވުމުގެ ކޮޕީއެއްކަށް ބުނާ ލިޔުންތަކެއް އިއްޔެ ލީކްކޮށްލައްވާފައިވަނީ ޢުމަރު ނަޞީރެވެ.\nއުތުރު ތިލަފަޅާ ގުޅޭގޮތުން ޙަޤީޤަތާއި ޚިލާފު ވާހަކަތައް ދައްކާ މީހުންނާއި، ފޭކް އެއްބަސްވުންތައް ލީކްކުރާ މީހުންނާމެދު ޤާނޫނީ ފިޔަވަޅު އަޅަން ގޮވާލައްވައި އަލިފުށީ ދާއިރާގެ މެންބަރު މުޙައްމަދު ރަޝީދު މިއަދު ވަނީ ކުއްލި މައްސަލައެއް ހުށަހަޅުއްވާފައެވެ.\nމަޖިލީހުގައި އެ މައްސަލައަށް ބަހުސް ކުރެއްވި އެމްޑީޕީ މެންބަރުން ވަނީ ޢުމަރު ނަޞީރާމެދު ޤާނޫނީ ފިޔަވަޅުއަޅަން ގޮވާލައްވާފައެވެ.\nމި ގޮތުން ޝައިޚް ސައުދާން ވިދާޅުވީ ޢުމަރު ނަޞީރު ހައްޔަރުކުރި ނަމަވެސް، އުތުރު ތިލަފަޅުގެ އެއްބަސްވުން އުވައިނުލާ ހިނދަކު އެ ވާހަކަ ދައްކާނެ މީހުން ފާޅުވަމުންދާނެކަމަށެވެ.\nރައްޔިތުން މި ސަރުކާރަށް ވޯޓުދިނީ އަޅުވެތިކުރަން ނޫން ކަމަށާއި، ދިވެހިން އަޅުވެތިކުރަން މި ސަރުކާރުން ސިއްރު އެއްބަސްވުންތައް ހެދުން ހުއްޓައިލަން ގޮވައިލައްވާކަމަށް ވެސް ސައުދާން ވިދާޅުވިއެވެ.\nSaudhaan ves to thikiyaa echeh saafukoh bunebala ladhu nugane\nބަލަ އިލުމުވެރިންނަށްވެސް ސިޔާސީވާހަކަ ދެއްކުމުގެ ހައްގުލިބިގެންވެޔޭ. މަޖިލީހުގަ އިންނަސޭހު ކީއްވެ ލާދީނީވާހަކައާ ސިޔާސީ ވާހަކަ ދައްކަނީ. އިލުމުވެރިންނަށްވެސް ވެރިކަންކުރެވެޔޭ. މެމްބަރުކަމާ ކައުންސިލަރުކަން ވެސް ކުރެވެޔޭ. މުސްލިމުގައުމެއްގަ ދީނީވާހަކަ ދައްކަންވެސް ސިޔާސީވާހަކަދައްކަންވެސް އިލުމުވެރިންނަށޭ ފުރުސަތުދޭންވީ . އެތަންތަނަށް ނުކިޔަވާތިބޭ ޖާހިލުން ލީމަވާގޮތް އެބަފެނެއެއްނު .މީކީވަކި ޕާޓީއެއްގެ ވަކިމީހެއްގެ ގައުމެއްނޫން. މިއީ އަހަރެމެން އެންމެންގެ ރާއްޖެ .\nSiyaasee kanksmah dheenee ilmuveringe namuga thibey meehun mivarakah ulheether ajainuvee.kobaaba hiden agendaa akee.


ACC report: Adhurey aai Arif mulhin ves dhekkevee siyaasee vaahaka | Mihaaru\nޕީޕީއެމް އިން ބޭއްވި ޕްރެސް ކޮންފަރެންސްއެއްގައި އަލީ އާރިފް (ކ) އަދި އަދުރޭ (މ)\nއޭސީސީގެ ރިޕޯޓް: އަދުރޭ އާއި އާރިފު މުޅިން ވެސް ދެއްކެވީ "ސިޔާސީ ވާހަކަ"!\n18 މެއި 2019 - 14:37 94 comments\nއެމްއެމްޕީއާރުސީގެ ފައިސާ ރައީސް އިބްރާހިމް މުހައްމަދު ސޯލިހަށް ލިބިވަޑައިގެންނެވި ކަމަށް އަލީ އާރިފް، އަދި ހިޔާނާތުގެ ފައިސާ ލިބުނު އެމްޑީޕީގެ މެމްބަރުންގެ ލިސްޓް އެނގިވަޑައިގަންނަވާ ކަމަށް އަބްދުއްރަހީމް އަބްދުﷲ (އަދުރޭ) ވިދާޅުވި ވިދާޅުވުމަކީ ހަގީގަތެއް ނެތް ވާހަކަތަކެއް ކަމަށް، އޭސީސީގެ ތަހުގީގުގައި ދެ ބޭފުޅުން ވިދާޅުވެއްޖެ އެވެ.\nކެލާ ދާއިރާގެ އާރިފާއި ފޮނަދޫ ދާއިރާގެ އަދުރޭ އެ ތުހުމަތުތައް އަޅުއްވައި، ދެއްކެވި ވާހަކަތަކާ ގުޅިގެން އޭސީސީއަށް ދެ ބޭފުޅުން ހާޒިކުރީ މިދިއަ ފެބްރުއަރީ މަހު އެވެ. އެކަމަކު ތަހުގީގުގައި ދެ ބޭފުޅުން ވެސް ވިދާޅުވީ އެއީ "ސިޔާސީ ގޮތުން ދެއްކެވި ވާހަކަތަކެއް" ކަމަށެވެ.\nދެ ބޭފުޅުންގެ ވާހަކަތަކާ ގުޅިގެން އޭސީސީން ކުރި ތަހުގީގާ ބެހޭ ރިޕޯޓް މިއަދު އާންމުކުރި އިރު އެއިން ދޭހަވަނީ، ތަހުގީގީ އިދާރާއަކަށް ހާޒިރުކުރުމުން އާރިފާއި އަދުރޭއަށް ވެސް އެނގިވަޑައިގަންނަވާ އެއްޗެއް ނެތް ކަމެވެ.\nރައީސް އިބްރާހިމް މުހައްމަދު ސޯލިހަށް ތުހުމަތުކުރައްވާ އާރިފް ވިދާޅުވެފައި ވަނީ ރިޝްވަތުގެ ގޮތުގައި 32 މިލިއަން ރުފިޔާ އެމަނިކުފާނު ނެންގެވި ކަމަށެވެ. އެހެން އޭނާ ވިދާޅުވީ އެކަން އެނގިވަޑައިގަންނަވާތީ ކަމަށް ވެސް އާރިފު އޭރު ވިދާޅުވި އެވެ.\nއަދުރޭ އޭސީސީއަށް ހާޒިރުކުރީ، އެމްއެމްޕީއާރުސީގެ ހިޔާނާތުގެ ފައިސާ ލިބުނު އެމްޑީޕީ މެމްބަރުންގެ ލިސްޓް އޭނާއަށް އެނގިވަޑައިގަންނަވާ ކަމަށް ވިދާޅުވުމުންނެވެ.\nދެ ބޭފުޅުންގެ ތަހުގީގާ ބެހޭ ގޮތުން އޭސީސީން ބުނި ގޮތުގައި ސިޔާސީ އެހެން ބޭފުޅުންނަށް ތުހުމަތުކުރައްވައި ދެ މެމްބަރުން ވެސް ވާހަކަ ދެއްކެވީ ސިޔާސީ ގޮތުން ކަމަށް، ތަހުގީގުގައި ވިދާޅުވި އެވެ. އަދި އެމްއެމްޕީއާރުސީގެ ފައިސާ ލިބުނީ ކޮން ބަޔަކަށް ކަމާއި، ކިހާ ވަރެއްކަން ވެސް އެނގިވަޑައިނުގަންނަވާ ކަމަށް ވިދާޅުވި ކަމަށް ވެސް، ރިޕޯޓްގައިވެ އެވެ.\n"އެއީ ސިޔާސީ ގޮތުން ދައްކަވާފައިވާ ވާހަކައެއް ކަމަށާއި އާންމުކޮށް ސިޔާސީ މަޝްރަހުގައި އެހެން މީހުން ވެސް ވާހަކަދައްކަނީ ހަގީގަތް ބަލައިގެން ނޫން ކަމަށް،" އެއް މެމްބަރަކު ވިދާޅުވި ކަމަށް، ރިޕޯޓުން އެނގެ އެވެ.\n"ސިޔާސީ ގޮތުން އެވަގުތަކު ދައްކަންވާ ވާހަކައެއް ދައްކާނެ" ކަމަށް ވެސް އެ މެމްބަރު ތަހުގީގުގައި ވިދާޅުވި ކަމަށް، ރިޕޯޓްގައި ބުނެފައިވެ އެވެ.\nRaees ah kuri thuhumathaa gulhigen Ali Arif aa suvaalu koffi\nމިއީ އަލީ އާރިފާއި އަދުރޭ ހާޒިރުކޮށް ކުރި ތަހުގީގެއް ނަމަވެސް އޭސީސީގެ ރިޕޯޓްގައި އެ ބޭފުޅުންގެ ނަމެއް ގެނެސްފައެއް ނުވެ އެވެ.\nއޭސީސީން ބުނީ ރާއްޖޭގައި ހިނގާ ކޮރަޕްޝަންގެ މައްސަލަތަކާ ބެހޭ ގޮތުން، ދައުލަތުގެ ޒިންމާދާރު ބައެއް ވެރިން ރައްޔިތުންނަށް ހަގީގަތް އޮޅޭ ގޮތެއް ވާހަކަ ދައްކަވާކަން ފާހަގަކުރެވޭ ކަމަށެވެ. އެގޮތުން ރައްޔިތުންގެ މަޖިލިހުގެ މެމްބަރުން އެކަށީގެންވާ ވަރަށް މައުލޫމާތު ނުހޯއްދަވާ ވާހަކަ ދައްކަވާ ކަމަށް ވެސް އޭސީސީން ބުނެ އެވެ.\nއަލީ އާރިފާއި އަދުރޭ ވެސް ވަނީ މިދިއަ އިންތިހާބުގައި ބަލިވެވަޑައިގެންފަ އެވެ. ޕީޕީއެމްގެ ބަދަލުގައި މިހާރު ދެ ބޭފުޅުން ތިއްބެވީ، ކުރީގެ ރައީސް އަބްދުﷲ ޔާމީން އިސްވެ ހުންނަވައި އުފެއްދެވި ޕީއެންސީގަ އެވެ. އެކަމަކު ދެ ޕާޓީގައި ވެސް އުޅެނީ ދާދި އެއް ބައެކެވެ.\nއިތުރު ލިޔުންތައް ކުރީގެ މެމްބަރު އަލީ އާރިފް ރައީސް އިބްރާހިމް މުހައްމަދު ސޯލިހް އެމްއެމްޕީއާރްސީގެ ކޮރަޕްޝަން އެންޓި ކޮރަޕްޝަން ކޮމިޝަން ކުރީގެ މެމްބަރު އަބްދުއްރަހީމް އަބްދުﷲ ޕީޕީއެމް ޕީޕަލްސް ނެޝަނަލް ކޮންގްރެސް ކޮރަޕްޝަން ރިޝްވަތު


"ފީބާ3އޮން3އޭޝިޔާ ކުއެސްޓް"ގެ ފައިނަލް ބުރު ރާއްޖޭގައި ބާއްވަނީ! "ފީބާ3އޮން3އޭޝިޔާ ކުއެސްޓް"ގެ ފައިނަލް ބުރު ރާއްޖޭގައި ބާއްވަނީ!\n"ފީބާ3އޮން3އޭޝިޔާ ކުއެސްޓް"ގެ ފައިނަލް ބުރު ރާއްޖޭގައި ބާއްވަނީ!\nފީބާ ތްރީ އޮން ތްރީ އޭޝިޔާ ކުއެސްޓްގެ ފައިނަލް ބުރު ރާއްޖޭގައި ބާއްވަން ނިންމައިފިއެވެ.\nއޭޝިޔާގެ އެކި ހިސާބުތަކުގައި ކުޅޭ ފީބާ ތްރީ އޮން ތްރީ އޭޝިޔާ ކުއެޓްގެ ފައިނަލް ބުރު ރާއްޖޭގައި ބާއްވަން ނިންމާފައިވަނީ އަންނަ ސެޕްޓެމްބަރު މަހުގެ ހަޔަކުން އަށަކަށެވެ. މި މުބާރާތަކީ އޭޝިޔާގެ ހުރިހާ ޤައުމެއްގެ ތްރީ އޮން ތްރީ ޓީމްތައް އެކި ސަރަޙައްދުތަކުގައި ކޮލިފައިން ރައުންޑްތައް ކުޅުމަށްފަހު އެންމެ މޮޅު 32 ޓީމް ވާދަކުރާ މުބާރާތެކެވެ.\nއޭޝިޔާގެ ތްރީ އޮން ތްރީގެ އެންމެ ވަރުގަދަ ކުޅުންތެރިން ވާދަކުރާ މި މުބާރާތަކީ ފީބާއިން ތްރީ އޮން ތްރީ އޭޝިޔާ ކުއެސްޓްގެ ނަމުގައި ބާއްވާ ދެވަނަ މުބާރާތެވެ. މިދިޔަ އަހަރުގެ މުބާރާތުގެ ފައިނަލް ރައުންޑް ބާއްވާފައިވަނީ ކަޒަކިސްތާނުގައެވެ.\nމި މުބާރާތުގެ ޗެމްޕިއަން ޓީމަށް ތްރީ އޮން ތްރީގައި ދުނިޔޭގެ އެންމެ ބޮޑު މުބާރާތްކަމަށްވާ ތްރީ އޮން ތްރީ ވޯލްޑް ޓުއަރ މާސްޓަރސްއަށް ކޮލިފައިވާނެއެވެ.\nފީބާ ތްރީ އޮން ތްރީ އޭޝިޔާ ކުއެސްޓަކީ އޭޝިޔާގެ ދަށް ފަންތީގެ ގައުމުތަކަށްވެސް ބައިނަލްއަގްވާމީ މުބާރާތްތަކުގައި ވާދަކުރުމުގެ ފުރުސަތު ހޯދައިދިނުމުގެ ގޮތުން ދުނިޔޭގެ ބާސްކެޓްބޯޅަ ޖަމިއްޔާ ފީބާއިން މިދިޔަ އަހަރު ފެށި މުބާރާތެކެވެ.\nފީބާ ތްރީ އޮން ތްރީ އޭޝިޔާ ކުއެސްޓަކީ ރާއްޖޭގައި ބާއްވާ ބައިނަލްއަގްވާމީ ދެވަނަ ބާސްކެޓްބޯޅަ މުބާރާތެވެ. މީގެ ކުރިން ރާއްޖޭގައިވަނީ ސާބާ ބާސްކެޓްބޯޅަ މުބާރާތްވެސް ބާއްވާފައެވެ.


ބައްޕައާއި އިތުރު ބައެއްގެ ފަރާތުން ގޯނާ ލިބުނު ކުއްޖެއްގެ މައްސަލަ ބަލަނީ – Haftha\nބައްޕައާއި އިތުރު ބައެއްގެ ފަރާތުން ގޯނާ ލިބުނު ކުއްޖެއްގެ މައްސަލަ ބަލަނީ\nމެދު ރާއްޖެތެރޭ އަތޮޅުގެ ރަށަކަށް ނިސްބަތްވާ ކުއްޖެއްގެ ބައްޕަ އޭނާ އަށް ޖިސްމާނީ އަނިޔާކުރާ މައްސަލަ އަމިއްލައަށް އެ ރަށު ޕޮލިސް ސްޓޭޝަށް ހުށަހެޅި މައްސަލައެއް ފުލުހުން ބަލަން ފަށައިފި އެވެ.\nފުލުހުން ބުނީ އުމުރުން 17 އަހަރުގެ އަންހެން ކުއްޖައަށް އެކުއްޖާގެ ބައްޕަގެ ފަރާތުން ޖިސްމާނީ އަނިޔާ ލިބޭތީ އަމިއްލައަށް ފުލުސް ސްޓޭޝަނަށް ގޮސް ހުށަހެޅީ އިއްޔެ ކަމަށެވެ. އެގޮތުނއ މައްސަލައިގެ ތަހުގީގުގެ ތެރެއިން ފުލުހަށް އެނގިފައިވާ ގޮތުގައި އެކުއްޖާއަށް ވަނީ އެހެން ބައެއްގެ ފަރާތުން ޖިންސީ ގޯނާވެސް ލިބިފައި ކަމަށެވެ.\nއަދި ފުލުހުން ވަނީ އެ މައްސަލަ އިތުރަށް ބެލުމުގެ ގޮތުން އެ ކުއްޖާ ޑޮކްޓަރަށް ދައްކައި ހަގީގަތް އޮޅުން ފިލުވައިފަ އެވެ. އެގޮތުން އެ ކުއްޖާއަކީ ނަފުސާނީ މައްސަލަތަކެއްވެސް ހުންނަ ކުއްޖެއްކަން، ޑޮކްޓަރަށް ދެއްކުމުން ޔަގީން ވެފައިވާ ކަމަށެވެ.\nމި މައްސަލައިގަ މިހާތަނަށް އަދި މީހަކު ހައްޔަރުނުކުރާއިރު، ފުލުހުން އަންނަނީ ބައްޕަގެ ފަރާތުން ކުއްޖާ އަށް ލިބުނު ޖިސްމާނީ އަނިޔާ އާއި އެހެން ބައެއް މީހުންގެ ފަރާތުން ލިބުނު ޖިންސީ ގޯނާގެ މައްސަލަ ވަކިވަކިން ބަލަމުން ކަމަށް ފުލުހުން މައުލޫމާތު ދެއެވެ.


Kaadedhdhoo Aiport Athulumun Villa Ah Dhaulathun Badhalu Dheyn Jehey: Supreme Court - Vaguthu\nކާޑެއްދޫ އެއާޕޯޓް - ފޮޓޯ: އާދިލް\nކުރީގެ ރައީސް އަބްދުﷲ ޔާމީންގެ ވެރިކަމުގައި ވިލާ އެއާގެ އަތުން ގދ.ކާޑެއްދޫ އެއާޕޯޓު އަތުލި މައްސަލާގައި އެ ކުންފުންޏަށް ލިބިގެން ދިޔަ ގެއްލުންތަކުގެ ބަދަލު ދައުލަތުން ނަގައިދޭން ޖެހޭނެ ކަމަށް ސުޕްރީމް ކޯޓުން ކަނޑައަޅައިފިއެވެ.\nތިން ފަނޑިޔާރުންގެ އިއްތިފާގުން އިއްވި ހުކުމުގައި ވަނީ ވިލާ އެއާގެ އަތުން ކާޑެއްދޫ އެއާޕޯޓް އަތުލާފައިވަނީ ވެފައިވާ އެއްބަސްވުމާއި ގާނޫނުތަކުގައިވާ އުސޫލުތަކާ ޚިލާފަށް ނޫން ކަން ދައުލަތަށް ސާބިތު ނުކޮށްދެވުނު ކަމުގައެވެ. އަދި ވިލާއިން އެ އެއާޕޯޓް ހިންގަމުން ދިޔައީ އެއްބަސްވުމާއި ސިވިލް އޭވިއޭޝަން އޮތޯރިޓީގެ އުސޫލުތަކާ ޚިލާފަށް ކަން ސާބިތުވާނެ ހެއްކެއް ޝަރީއަތަށް ހުށަހެޅިފައި ނުވާ ކަމަށެވެ.\nއެހެންކަމުން ގެއްލުމުގެ ބަދަލު ހޯދުމުގެ ހައްގު ވިލާއަށް ލިބިގެންވާ ކަމަށް ފަނޑިޔާރު ސުއޫދު ވިދާޅުވިއެވެ. އެހެންވިޔަސް ވިލާއިން އެ ކަމަށް ކަނޑައަޅާފައިވާ އަގަކީ ސައްޚަ އަގެއް ނޫން ކަމުގައި ބަންޑާރަ ނައިބުގެ އޮފީހުން ވެސް ވިދާޅުވާތީ، އެ މައްސަލަ ވަކި މައްސަލައެއްގެ ގޮތުގައި ޝަރީއަތަށް ހުށަހަޅުއްވަން ސުއޫދު އެންގެވިއެވެ. ވަކި މައްސަލައެއްގެ ގޮތުގައި ދައުލަތަށް ދައުވާ ކުރެވޭނެ ކަމަށް ވިދާޅުވިއެވެ.\nވިލާގެ ޗެއާމަނަކީ މި ސަރުކާރު ކޯލިޝަންގެ އެއް ލީޑަރު، އަދި ޖުމްހޫރީ ޕާޓީގެ ލީޑަރު ގާސިމް އިބްރާޙީމެވެ. ރައީސް ޞާލިހް ވެރިކަމަށް ވަޑައިގެންނެވި ފަހުން މިހާރު ވެސް ވިލާއަށް ގެއްލުމުގެ ބަދަލުގެ ގޮތުގައި 130 މިލިއަން ރުފިޔާ ދީފައި ވެއެވެ.\nރައްޔިތުންގެ މަޖިލީހުގެ މާމިގިލި ދާއިރާ ތަމްސީލް ކުރައްވާ މެންބަރު ގާސިމް ވިދާޅުވާ ގޮތުގައި، ވިލާ އެއާގެ އަތުން ކާޑެއްދޫ އެއާޕޯޓް އަތުލީ އޭރުގެ ސަރުކާރާ އިދިކޮޅަށް ހިންގަމުން ދިޔަ ހަރަކާތްތަކުގައި އޭނާ ބައިވެރިވެވަޑައިގަތުމުންނެވެ. އެކަމަކު އެ ނިންމުން މި ސަރުކާރުގެ ބަންޑާރަ ނައިބު ދިފާއު ކުރައްވާތީ ގާސިމް ކަންބޮޑުވުން ވެސް ފާޅުކުރައްވާފައިވެއެވެ.\nމެއި 10, 2021 13:05\nދައުލަތުގެ ހަޒަނާ ހުސް ކުރުން އޮންންނީ މިފާޑައް ތިޔައްވެސް ކިޔަނީ ފާޅުގަ ވައް ކަން ކުރުން ސޯލިހުގެ އެންމެ ވަރުގަދަ ވައުދުތައް ތިޔަ ފުއްދަވާދެއްވަނި ސު ކުރިއްޔާ ސޯލިހު\nމެއި 10, 2021 16:02\nލަތީފު ތިބޭފުޅުންގެ ފަނޑިޔާރުން ސޭޓައް އަތްގާތްލޮއްލަދެނީ މިސަރުކާރަކުނެއްނޫން ސަރުކާރައްވެސް ސޭޓުގެ އުނދަގޫޖެހޭނެ\nމެއި 10, 2021 14:06\nގާސިމު އަސްލު ސިފަ މި ފެންނަނީ. ޕާޓީ ހަދައިގެ ސިޔާސީ މަސައް ކަތުގައި އުޅެނީ އަމިއްލަ ޖީބު ބޮޑު ކުރަން\nމެއި 10, 2021 15:11\nކާޑެއްދޫ އެއާޕޯޓް ހިންގަމުންދިޔައީ ސިވިލްއޭވިއޭސަމްގެ އިސޫލުތަކާހިލާފައްކަން ވަރައްސާފުކޮއް ފެންނާންއޮތް ނަމަވެސް މިހާރުމުޅިމައްސަލަ އަނެއްއަތައް\nމެއި 10, 2021 15:12\nކާޑެއްދޫ އެއާޕޯޓް ގާސިމް އަތުން އަތުލުމުން ގާސިމަށްވާނީ ފައިދާ. ސަބަބަކީ ރާއްޖޭގައި ފައިދާ ވެގެން ހިންގާ އެންމެ ދެ އެއާޕޯޓް އޮތީ. އެ ދެއެއާޕޯޓް ތެރޭގައި ކާޑެއްދޫ އެއާޕޯޓް ނުހިމެނޭ. އެހެންމީ ފައިދާ ނުވާތަނެއް އަތުލައިގެން ދައުލަތުން ދޭންޖެހޭ އެއްވެސް ބަދަލެއްނޯނާނެ.\nމެއި 10, 2021 15:36\nގާސިމްބެޔަށް ޔާމިނު ގޯސްވީ މިހެންވީމާ! ބައިތުލްމާލުން ބައިނޭޅީމާ!\nމެއި 10, 2021 15:37\nތިހެން ވެޖެޔާ ކުޜިީ ސަރުކާރުގެެ ވެރިންނާ ދައުވާ ކުރެވެންވާނެ... އަދި ހިތުހުރި ވަރެއްނޫންދޭނީ އޯޑިޓްކޮށްފަ ދޭންޖެހޭ ވަރެއްދޭނީ!\nމެއި 10, 2021 16:00\nވިލާޔަށް ކާޑެއްދޫ އެއަރޕޯޓް ދިނުމުން އެއާރޕޯޓް އިތުރައް ހަލާކުވީ\nމެއި 10, 2021 16:45\nސޯލިހުވެސް ދައުލަތުން ތިޔަފައިސާ ވިލާއަށް ދީފިނަމަ ހިޔާނާތުގެ ކުށެއްގެ ގޮތުގައި މަށްސަލަބަލަންޖެހޭނެ ސަލާމަތެއްނޯންނާނެ މިކަން ބަލާނެ


REPORT: Yameen-Jameel, Amaz yageen tha?\nރައީސް ޔާމީން އަދި ޖަމީލް، 2013ގެ އިންތިހާބުގެ ވޯޓް ނެގުމުގެ ކުރިން ބޭއްވި ފަހު ރެލީގައި ބައިވެރިވެ ވަޑައިގަންނަވަނީ -\nފެބުރުއަރީ 7، 2012 ގައި ރައީސް މުހައްމަދު ނަޝީދުގެ ވެރިކަން "ކުއްލި ފުރޮޅުމަކުން" ބަދަލުވެ، އެމަނިކުފާނުގެ ނައިބު ޑރ. މުހައްމަދު ވަހީދު ހަސަން މަނިކު ރައީސް ކަމަށް ވަޑައިގަތެވެ. ނަޝީދުގެ ވެރިކަން ބަދަލުވުމާއެކު އެމްޑީޕީ އެކަށް މަގުމައްޗަށް ނުކުތެވެ. އޭގެ ފުރަތަމަ ދުވަހުވެސް ވަނީ އިއާދަ ނުކުރެވޭނެ ގެއްލުން ދައުލަތަށް ވިއެވެ. އަނެއްކޮޅުން ޕީޕީއެމާއެކު ޖޭޕީ އާއި ޑީއާރްޕީ އަދި އަދާލާތާއެކު ދެންވެސް އެމްޑީޕީއާ ދެކޮޅަށް އޮތިއްޔާ އޮތްބަޔަކު ސަރުކާރުގެ ތެރެއަށް ދެމިގަތެވެ.\nއެހާ ހިސާބުން ހުރިހާ ލީޑަރުންނާއި ޕާޓީތައް ފޫގަޅާލީ ރައީސް ވަހީދުގެ ވެރިކަން ހިމާޔަތް ކޮށްދޭށެވެ. އިންޑިއާ އާއި އިނގިރޭސި ވިލާތާއި އެމެރިކާއިން ނުކުތީ އަލުން އެމްޑީޕީއަށް ވެރިކަން ހޯދައިދޭށެވެ. އެހެން ކަމުން 2013 ވަނަ އަހަރުގެ ރިޔާސީ އިންތިހާބު ބޯމަތިވެގެން އައީ ރާއްޖޭގެ ސިޔާސީ މަސްރަހު ވަރަށް ބޮޑަށް ހަލަބޮލިވެފައި އޮވެގެނެވެ.\nއެހާ ހިސާބަށް ދިޔައިރު ލީޑަރުންގެ މެދުގައި އޮތް ބަދަހިިކަން ކުޑަވެ، ގުޅުންތަކަށް އޮތީ ބުރޫއަރާފަ އެވެ. ޑރ. މުހައްމަދު ޖަމީލް އަހުމަދަކީ ރައީސް ވަހީދުގެ ހޯމް މިނިސްޓަރެވެ. ރައީސް ޔާމީނަކީ، ވަހީދުގެ ސަރުކާރު ދެމެހެއްޓުމުގެ މައި ބަދަ އެވެ. އަދި ޕީޕީއެމްގެ ރިޔާސީ ކެންޑިޑޭޓެވެ. ކުއްލި ގޮތަކަށް ރައީސް ޔާމީންގެ ރަނިންމޭޓަކަށް ޖަމީލް ނެގުމުގެ މަޝްވަރާތައް ފެށިއްޖެ އެވެ. އެކަން ހާމަކުރަން ތައްޔާރު ވަނިކޮށް ރައީސް ވަހީދަށް އެކަން އެނގިވަޑައިގެން ކެނބިނެޓުން ޖަމީލް ނަގައި ބޭރަށް "އެއްލައިލީ" އެވެ. އެހާ ހިސާބުން "ޔާމީން - ޖަމީލް" ނަން ވެސް ރަސްމީވީ އެވެ. އަދި "ޔާމީން ޖަމީލް - ޔަގީން" ގެ ޓީމެއް "އަމާޒު ޔަގީން" ސްލޯގަން އާއެކު ބޭރަށް ނުކުތެވެ. ޑީއާރްޕީގެ އަހުމަދު ތަސްމީން އަލީ، ވަހީދު އަރިހަށެވެ. ޑރ. ހަސަން ސައީދު ގާސިމް އަރިހަށެވެ. ޖަމީލާއި މުހައްމަދު ނާޒިމް، ޔާމީން އަރިހަށެވެ.\nކުރީގެ ރައީސް އަބްދުﷲ ޔާމީން: އެ މަނިކުފާނު ވަނީ އަލުން އެ މަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލް އަހުމަދާއެކު ސިޔާސީ މަސައްކަތް ފައްޓަވާފައި -- އަވަސް ފޮޓޯ\nޕޮލިޓިކަލް ކޭސް ސްޓަޑީއެއް ހަދައިފިއްޔާ "ޔާމީން - ޖަމީލް" ގެ ޓީމުން 2013 ވަނަ އަހަރުގެ ރިޔާސީ ކެންޕެއިންގައި ދެއްކީ ތަފާތު އަދި ނަމޫނާ ހިތްވަރެކޭ ބުނެވިދާނެ އެވެ. އެ ކެމްޕޭނުގައި ރައީސް ޔާމީނާއެކު މުޅި ޓީމު ނަގާ ކިޔާ ލީޑަރަކަށްވެ ވަޑައިގެން ހުންނެވީ "ގަދަފަދަ އަޑުގެ ވެރިޔާ" ޖަމީލެވެ. ރައީސް ޔާމީނާއެކު ފެއްޓެވި ކެމްޕޭންގައި ޖަމީލް ރާއްޖޭގެ ހުރިހާ ރަށަކަށް ތަކުރާރުކޮށް ވަޑައިގެންނެވި އެވެ. އެއްތާ ދެފައި ނުޖަހާ ކެންޕޭން އެއްވުންތަކާއި ހަފުލާތަކާއި ޖަލްސާތަކާއި ބައްދަލުވުންތައް ފޯރީގައި ކުރިއަށް ގެންދެވި އެވެ.\nއުމަރު ނަސީރާއި ރައީސް ޔާމީން ވާދަ ކުރެއްވި ވަރުގަދަ ރިޔާސީ ޕްރައިމަރީއަށް ފަހު "ފާޑެއްގެ ގޮތެއް" ވެފައި އޮތް ޕީޕީއެމްގެ ގްރާސްރޫޓް ނަގާ ކޮޅަށްޖަހައި ކެންޕޭންގެ ފޯރި ހިއްޕައި ދިނީ ޖަމީލުގެ ހީވާގި ކަމުންނެވެ. އޭރު އެމްޑީޕީން ގޮވަމުން ދިޔައީ "ކޭކޭބީކޭ" އެވެ. އަދި ނިންމާނީ "އެއްބުރުން" ނޭ އެވެ. "ޔަމީން - ޖަމީލް" ގެ ޓީމުގެ ވާހަކައަކީ "އަމާޒު ޔަގީނެ" ވެ.\nރިޔާސީ އިންތިޚާބުގެ ދެވަނަ ބުރުން ޖާގަ ހޯއްދެވީ "ޔާމީން - ޖަމީލާ" އި ރައީސް މުހައްމަދު ނަޝީދާއި ޑރ. މުސްތޮފާ ލުތުފީގެ ޕެއާ އެވެ. އެ ހިސާބުން 2008 ވަނަ އަހަރުގެ ހިތި ތަޖުރިބާއާ ގުޅިގެން މާބޮޑު ބަހުސެއް ނެތި ހުރިހާ ޕާޓީތައް ވެސް އިޚްތިޔާރު ކުރީ ދެވަނަ ބުރުގައި "ޔާމީން - ޖަމީލަ" ށް ތާއީދު ކުރާށެވެ. ޕީޕީއެމް ހިމެނޭ ގޮތަށް ބޮޑު ފަޅީގެ ފުޅާ ކޯލިޝަނެއް ހަދާށެވެ. އެ އަމާޒު ޔަގީންކޮށް 2013 ވަނަ އަހަރުގެ ނޮވެންބަރު މަހުގެ 17 ވަނަ ދުވަހުގެ ހެނދުނު 10:00 ޖެހި އިރު ރައީސުލްޖުމްހޫރިއްޔާގެ މަގާމުގެ މަސްއޫލިއްޔަތާއި ހަވާލުވެވަޑައިގެންނެވީ ރައީސް އަބްދުﷲ ޔާމީން އަބްދުލްގައްޔޫމެވެ. ނާއިބަކީ ޖަމީލެވެ.\nކުރީގެ ރައީސް އަބްދުﷲ ޔާމީން އެ މަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލް އަހުމަދު އަލުން އެކުގައި އާންމުންގެ ތެރެއަށް ނުކުމެ ވަޑައިގެން ސަލާން ކުރައްވަނީ -- އަވަސް ފޮޓޯ\nއެކްޒެކެޓިވް ޕަވާ ދެ ބޭފުޅުންނަށް ލިބި ވަޑައިގަތުމާއެކު ފެނުނީ ހީކުރި ވަރަށްވުރެ "ޔާމީން - ޖަމީލް" ގެ ސިޔާސީ ގުޅުމުގެ އުމުރު ކުރުވެގެން ދިޔަތަނެވެ. އަހަރު ދުވަސް ނުވަނީސް ދެ ބޭފުޅުންގެ މެދު މައްސަލަޖެހި، އަނގައިން ނުބުނެވޭ ހިސާބަށް ގޯސްވެއްޖެ އެވެ. ރައީސް އޮފީހުގައި ނައިބު ރައީސް ޖަމީލަށް އޮތް ހުރިހާ އިޚްތިޔާރެއް ނެތި، އެންމެ ފަހުން ނައިބު ރައީސް ހުންނަވާ ހިލާލީގެއިން ވެސް ނައިބަށް ޚިދުމަތެއް ނުލިބޭ ހިސާބަށް ކަންކަން ހަޑިވެއްޖެ އެވެ.\nކުރިން އަޑު ގަދަ އަދި އެހާ ހަރަކާތްތެެރި ނާއިބު ރައީސްގެ ދޮރުން ދޮރަށް ހިންގެވުމާއި، ރަށްރަށައް ކުރައްވަމުން ގެންދެވި ދަތުރުފުޅުތައް ވެސް އޮތީ އޮބި އަޅައި ހުއްޓުވާފަ އެވެ. އެހާ ހިސާބަށް ދިޔައިރު ގާތްގަނޑަކަށް ޖަމީލަކީ ރިޔާސީ އިންތިހާބުގެ ކެމްޕޭނުގައި ވެސް ގެންގުޅުނު ކަހަލަ ޖަމީލްގެ ފޮޓޯގަނޑެކެވެ.\nއޭގެ ފަހަށް ޖަމީލަށް ކުރީ ބޮޑެތި ތުހުމަތުތަކެވެ. ދެރަވަރުގައި ބައެއް ބޭފުޅުން ޖަމީލަށް ފާޑުވިދާޅުވާން ފެއްޓެވި އެވެ. ޖަމީލް ކުރައްވާހާ ވެސް ކަމަކީ "ބޫޓް އޮފު ކުރައްވައިގެން އަރިއަކަށް ހިންގެވުމާއި، ތަޖުވީދު މަގުން ގުރުއާން ކިޔެވުން އެކަނި" ކަމަށް ވެސް އޭރު ސިފަ ކުރި އެވެ. ބާރުގަދަ ޕީޖީ ގުރޫޕްގެ ބައެއް މެންބަރުން ހިލާލީގެއަށް ޖަމާކޮށް ރޭވުންތައް ރާއްވަވާ ކަމުގެ ތުހުމަތު އޮތެވެ. އެންމެ ފަހުން ރައީސް ޔާމީންގެ ވެރިކަން ބަދަލު ކުރަން މަސައްކަތްކުރައްވާ ކަމަށް ތުހުމަތުކޮށް ފުރުސަތެއް ވެސް ނުދީ އިތުބާރުނެތް ވޯޓެއްގައި ބޭރުކޮށްލީ އެވެ.\nމަގާމުން ދުުރުކުރިއިރު ޖަމީލް ހުންނެވީ އަމިއްލަފުޅަށް ލަންޑަނަށް "އަރުވާލެއްވި" ގެނެވެ. އެ ދަތުރުގައި ޖަމީލް ރާއްޖެއިން ބޭރަށް ވަޑައިގެންނެވީ ވެސް ހުރަސްތަކަކާއެކު އެވެ. ހަގީގަތުގައި އޭރު އޮތީ ޖަމީލު ސްރީލަންކާއަށް ވަޑައިގަންނަވަން ފުރުސަތެއް ދޭ ގޮތަށް ނޫން ކަމަށް ވެއެވެ.\nއެކަން އެ ނިމުނީ އެވެ؛ ޖަމީލްގެ ސިޔާސީ މަސައްކަތް ދެން ފެށީ އިދިކޮޅު ފަރާތްތަކާއެކު އެވެ. އޭނާ ވެވަޑައިގެންނެވީ އިދިކޮޅު އިއްތިހާދުގެ ލީޑަރަށެވެ. އެ އިއްތިހާދާއެކު އިދިކޮޅު ޓީމު ދިޔައީ ވަރުގަދަވެ ބަދަހިވަމުން ބޮޑުވަމުންނެވެ. އެ ޓީމާއެކު ރައީސް ޔާމީންގެ ސަރުކާރަށް ބޭރުގެ ފިއްތުންތައް ކުރިމަތި ކުރުވާ، ކަންކަން ހަމަމަގަށް އެޅުވުމަށް އެންމެ ބޮޑަށް މަސައްކަތް ކުރެއްވި އެއް ބޭފުޅަކީ ޖަމީލެވެ. އެ މަސައްކަތް ކާމިޔާބުވެ އާ ސަރުކާރެއް ރައީސް އިބްރާހިމް މުހައްމަދު ސޯލިހާއެކު ނޮވެމްބަރު 17، 2018 އުފެދުނެވެ.\nއެ ސަރުކާރުގައި މަގާމަކަށް ވަޑައިގަންނަވާކަށް ޖަމީލް ބޭނުންފުޅެއް ނުވި އެވެ. އެނާ ބޭނުންފުޅުވީ މަޖިލީހަށް ވަޑައިގަންނަވާށެވެ. ނަމަވެސް ރައީސް ސޯލިހާއި، ރައީސް ނަޝީދާއި އެމްޑީޕީން ކެންޕެއިން ކުރީ ޖަމީލާ ދެކޮޅަށެވެ. ޕީޕީއެމްގެ އެހީތެރި ކަމެއް ނެތެވެ. އެހެންވެ ޖޭޕީގެ ޓިކެޓްގައި ވާދަ ކުރައްވާ ޖަމީލަށް ކުރިމަތިވީ ނާކާމިޔާބީ އެވެ.\nރައީސް ޔާމީނާއި ޖަމީލް އަލުން ގުޅިވަޑައިގަންނަވާ ވާހަކަ އޮންނަތާ ދުވަސްތައް ވެއްޖެ އެވެ. އެކަމަކު މިދިއަ ބުރާސްފަތި ދުވަސްވީ ހައިރާން ކުރުވި ދުވަހަކަށެވެ. އަނެއްކާވެސް ޔާމީނާއި ޖަމީލް އެކުގައި ނުކުންނަވާ ސިޔާސީ ހަރަކާތުގެ ދަތުރުތައް ފެއްޓެވިކަން ޔަގީންވީ އެވެ. މި ފެށުމުގެ އަސްލަކީ މިދިއަ ރޯދަ މަހަށް މަރުހަބާ ކިޔަން ޕީޕީއެމުން ބޭއްވި ތަރާވީހެއްގައި ޖަމީލް ބައިވެރިވެވަޑައިގެންނެވިި ހިސާބެވެ. އެ ބައްދަލްވުމަށް ޖަމީލަށް ދައުވަތު ދެއްވީ ރައީސް ޔާމީނެވެ.\nރައީސް ޔާމީންގެ މައްޗަށް ބޮޑެތި ތުހުމަތުތަކެއްކޮށް ދައުވާތައް އުފުލައި ޝަރީއަތް ހިނގަމުން ދާއިރު ޖަމީލް ޕީޕީއެމަށް ގެނައުމުގެ މަސައްކަތް ފެށުނީ ޕާޓީ ހީނަރުވިޔަ ނުދީ ބޭއްވުމުގެ މަގުސަދުގައި ކަމަށް ވެދާނެ އެވެ. އަދި އެއީ ޖަމީލްގެ މަސައްކަތް ރައީސް ޔާމީނަށް ޔަގީންވާތީ ކަމަށް ވެސް ވެދާނެ އެވެ. އެހެން ކަމުން މިފަހަރު ވެސް ރައީސް ޔާމީންގެ ޓީމް ނަގަހައްޓައިދޭނެ "ކައްޕި" އަކީ ޖަމީލް ކަމަށް ރައީސް ޔާމީން ގަބޫލުފުޅު ކުރައްވަނީ ކަމަށް ވުން ވަރަށް ގާތެވެ.\nމި ކަމާ ގުޅޭ ގޮތުން ފާޅުގައި ވާހަކަ ދައްކަވަން ސިޔާސީ ބޭފުޅުން އަދި ބޭނުމެއް ނުވެއެވެ. ކޮންމެ ބޭފުޅަކު ވެސް ވާހަކަ ދައްކަވަން ބޭނުންފުޅު ވަނީ އެ ބޭފުޅެއްގެ ނަން އެއް ފަރާތްކޮށްލައިގެނެވެ.\nޕީޕީއެމްގެ އިސް ބޭފުޅަކު ވިދާޅުވި ގޮތުގައި ކުރިން ވެސް މަސައްކަތް ކުރެއްވި ގޮތަށް "ޔާމީން - ޖަމީލް" ގެ ފޯމިއުލާ އަދިވެސް މަސައްކަތް ކުރާނެ އެވެ. އަދި ޖަމީލް ރަސްމީކޮށް ޕީޕީއެމާއި ގުޅިވަޑަައިގެން ވަރުގަދަ އިދިކޮޅު ޕާޓީއެއްގެ ގޮތުގައި ޕީޕީއެމާއި އެ ޕާޓީގެ ބަނޑުދޮށުގައި ރިޒާވަށް ބާއްވާފައިވާ ކޮންގްރެސް ޕާޓީ ހަރަކާތްތެރި ކުރުވާނެ އެވެ. ސިޔާސީ މަސްރަހު އަދި އޮތް ގޮތުން އެކަމަށް ވަގުތުކޮޅެއް ނަގަނީ އެވެ.\nކުރީގެ ރައީސް އަބްދުﷲ ޔާމީން އެ މަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލް އަހުމަދު އަލުން އެކުގައި އާންމުންގެ ތެރެއަށް ނުކުމެ ވަޑައިގެން\nއަލުން އިތުބާރު އުފައްދާނީ ކިހިނެތް؟\nކުރިން 2013 ގައި "ޔާމީން - ޖަމީލް" ގެ ގުޅުމަކީ ރީއްޗަށް ފެށުނު ގުޅުމެކެވެ. އެ ގުޅުމުގެ ތެރެއިން ވަރަށް ގިނަ ތަޖުރިބާތައް ދެ ބޭފުޅުންނަށް ވެސް ވަނީ ކުރެއްވިފަ އެވެ. ރައްޔިތުން އިންތިޚާބު ކުރެއްވި މަގާމުގައި ޖަމީލަށް ދެމި ހުންނެވީ މަދު ދުވަސްކޮޅަކަށެވެ. ދައުރުގެ ބާކީ މުޅިން ހޭދަ ކުރައްވަން ޖެހިވަޑައިގެންނެވީ ރާއްޖެއިން ބޭރުގަ އެވެ. އަމިއްލަ ސަރުކާރާއި ފިކުރާ ދެކޮޅަށް މަސައްކަތް ކުރައްވަން ޖެހި ވަޑައިގަތުން އެއީ ޖަމީލު ކުރެއްވި ތަފާތު ތަޖުރިބާއެކެވެ. އެތައް ފަހަރަކު ރައީސް ޔާމީނަށް ފާޑުވިދާޅުވެ ވާހަކަފުޅު ދެއްކެވި އެވެ.\nނަމަވެސް ޕަބްލިކް ޑޮމެއިންގައި ރައީސް ޔާމީން ޖަމީލަށް ފާޑު ވިދާޅުވެފައެއް ނުވެއެވެ. އެހެން ސިޔާސީ ލީޑަރުންނަށް ރައީސް ޔާމީން ވަރަށް ބޮޑަށް ބަހުގެ ހަމަލާތައް ދެއްވަމުން ގެންދެވިއިރު ވެސް ޖަމީލަށް ފާޑުކިޔުން އަމާޒެއް ނުކުރައްވަ އެވެ. އެހެންވެފައި އޮތުމުގެ ސަބަބުން ބައެއް ސިޔާސީ ބޭފުޅުންގެ ނަޒަރުގައި މިހާ ހިސާބަށް އާއިރު ދެ ބޭފުޅުން ގާތްގަނޑަކަށް ހަމަހަމަވީ އެވެ.\nޕީޕީއެމް / ކޮންގްރެސްގެ އިސް ބައެއް ބޭފުޅުން ވިދާޅުވާ ގޮތުގައި ކުރިން ކޮންމެ ގޮތަކަށް ކަންކަން ހިނގާފައި އޮތް ނަމަވެސް އަލުން "ޔާމީން - ޖަމީލަ"ށް އެކުގައި މަސައްކަތް ކުރެވޭނެ އެވެ. އެ ގާބިލްކަން ދެ ބޭފުޅުންގެ ކިބައިގައި ވެއެވެ. އަދި އެއް ބޭފުޅަކު ސިފަ ކުރެއްވި ގޮތުގައި މިއީ ކޮއްޕައިދޭ ޑްރައިވް އަކާއި ނަތީޖާ ނެރެދޭ ޑްރައިވް އެކެވެ. ސިޔާސީ ގޮތުން ވަރަށް ފުރިހަމަ ޕެއާ އެކެވެ.\nދެ ބޭފުޅުންގެ ގުޅުން ގޯސްވީ އެކި ބޭފުޅުން ރައީސް ޔާމީނާއި އަދި ނައިބު ރައީސް ޖަމީލާ ހަމައަށް ގެންދިޔަ ހަގީގަތެއް ނެތް ވާހަކަތަކެއްގެ ސަބަބުން. އެކަން ރައީސް ޔާމީނާއި ޖަމީލަށް ވެސް މިހާރު ވަރަށް ސާފުކޮށް އެނގިވަޑައިގަންނަވާ،\nޕީޕީއެމްގެ ލިޑަޝިޕްގެ ބޭފުޅެއް\nމިހާރު ރައީސް ޔާމީނާއި ޖަމީލާއެކު އަރި އަތޮޅަށް ވަޑައިގެން ހުންނެވި ޕީޕީއެމް / ކޮންގްރެސްގެ އިސް ބޭފުޅަކު ވިދާޅުވި ގޮތުގައި "ޔާމީން - ޖަމީލް" ގެ ގުޅުން ގޯސްކޮށްލީ އެހެން ބޭފުޅުންނެވެ. އަދި ވަކީން އިސްވެ އެހެން "ބޮޑު ބޭފުޅެ"އްގެ ރޭވުންތެރި ކަމުގެ ތެރެއިންނެވެ.\nއެ ޕާޓީގެ އެހެން ބޭފުޅަކު ވިދާޅުވި ގޮތުގައި އެންމެ ފުރަތަމަ އެ ގުޅުން ހީނަރު ކުރީ ރައީސް މައުމޫނެވެ. އަދި ފަހުން ޖަމީލަށް ފަހު ނައިބު ރައީސް ކަމަށް ވަޑައިގެންނެވި އަހުމަދު އަދީބު ވެސް އެކަމުގައި ދައުރެއް އަދާކުރެއްވި އެވެ.\n"ދެ ބޭފުޅުންގެ ގުޅުން ގޯސްވީ އެކި ބޭފުޅުން ރައީސް ޔާމީނާއި އަދި ނައިބު ރައީސް ޖަމީލާ ހަމައަށް ގެންދިޔަ ހަގީގަތެއް ނެތް ވާހަކަތަކެއްގެ ސަބަބުން. އެކަން ރައީސް ޔާމީނާއި ޖަމީލަށް ވެސް މިހާރު ވަރަށް ސާފުކޮށް އެނގިވަޑައިގަންނަވާ،" އޭނާ ވިދާޅުވި އެވެ. "އެފަދަ ކިތަންމެ ކަމެއް ހިނގާފައި ހުރި ނަމަވެސް އެހާ ފަސޭހައިން ދެ ބޭފުޅުންގެ ގުޅުން ރަނގަޅުވެ، އެކުގައި މަސައްކަތް ކުރަން ފެށުނީ އެހެން ވެގެން... އެދެން އަޅުގަނޑަށް ފެންނަ އެއްޗެއް،"\nއެހެން ނަމަވެސް "ޔާމީން - ޖަމީލް" ގެ ވާދަވެރިންގެ ވާހަކަތައް ތަފާތެވެ. ވާދަވެރިންގެ ނަޒަރުގައި ޖަމީލަށް ގޮތް ހުސްވީ އެވެ. އަރާ ވަޑައިގަންނަވާނެ ގޮޅި ވެސް ހުސްވީ އެވެ. އަދި އަލުން ސިޔާސީ މައިދާނުގައި ޖާގައެއް ބޭނުންފުޅު ނަމަ ސިޔާސީ ކޮންމެވެސް އޮޑިއެއްގައި ހުންނަވަންޖެހިވަޑައިގަންނަވާނެތީ ޝަރީއަތެއްގެ ތާށީގައި ހުންނަވަނިކޮށް ވެސް ރައީސް ޔާމީން އަރިހަށް ވަޑައިގަންނަވާން މަޖުބޫރުވީ އެވެ.\nމިއަށް ޖަމީލް ދެއްވާ ޖަވާބެއް ވެސް އެބައޮވެ އެވެ. "އަޅުގަނޑު އަބަދުވެސް ނިސްބަތް ވަނީ ޕީޕީއެމްގެ ފިކުރަށް" ޖަމީލްގެ ވާހައަކީ އެއީ އެވެ.\nއެއާ ގުޅިގެން މިވަގުތު ޖަމީލް ހުންނެވީ ޖުމްހޫރީ ޕާޓީގެ މެންބަރެއްގެ ގޮތުގައި ނޫންތޯ އާއި އަދި އެޕާޓީ އޮތީ ސަރުކާރާއެކުގައި ނޫންތޯ އަހައިފިއްޔާ ޖަމީލް ވިދާޅުވާނީ ކީކޭ ހެއްޔެވެ؟ މިދިއަ ބުރާސްފަތި ދުވަހު އިދިކޮޅު ލީޑަރު އަދި ރައީސް ޔާމީނާއެކު އދ. އަތޮޅަށް ފުރާވަޑައިގަތުމުގެ ކުރިން ފާލަން މަތީން ނޫސްވެރިން ޖަމީލަށް އެ ސުވާލު ކުރި އެވެ.\n"[އަޅުގަނޑަށް ފެންނަނީ] ޖުމްހޫރީ ޕާޓީއަކީ ވެސް ޕީޕީއެމްގެ ފިކުރުގެ ބައެއް ކަމަށް" ޖަމީލް ވިދާޅުވި އެވެ.\nޖަމީލް ތިޔަ ހުންނެވީ ރައީސް ޔާމީނާއެކުތޯ؟ އެއަށް ދެއްވީ ރައީސް ޔާމީން ދެއްވާ ކަހަލަ ކުރު ޖަވާބެވެ.\n"އަޅުގަނޑު މިހުރީ ހަމަ، ތި ބޭފުޅުންނަށް ފެނިވަޑައިގަންނަވާ ނޫންތޯ؟"\nޖޭޕީ ރުޅި އައިސް ރަތް ވެފައި!\nއދ. އަތޮޅަށް ރައީސް ޔާމީނާއެކު ވަޑައިގަތުމުން ޖުމްހޫރީ ޕާޓީ އޮތީ ހިތްހަމަ ނުޖެހިފަ އެވެ. އޭގެ ފަހަށް ހުކުރު ވިލޭރޭ މަހިބަދޫގައި ބޭއްވި ޖަލްސާއެއްގައި "ޕީޕީއެމް އަނބުރާ ވެރިކަމަށް އަންނަންޖެހޭ" ކަމަށް ޖަމީލް ވިދާޅުވުމުން ޖުމްހޫރީ ޕާޓީ ވަނީ ރުޅިއައިސް ރަތްވެފަ އެވެ.\nސިޔާސީ ކަންކަން އެކި ގޮތަށް ބަދަލުވި މާޒީއެއް އޮއްވާ އަދި ރާއްޖޭގެ ސިޔާސީ މަސްރަހު މިހާރު އޮތް ގޮތުން ކުއްލިއަކަށް އަނެއްކާ ވެސް "ޔާމީން - ޖަމީލ،ް" ފެނިލުމުން ފާޑުކިޔުންތައް ވަނީ އަމާޒުވެފަ އެވެ.\nޖަމީލަކީ ޖޭޕީގެ މެންބަރަކެވެ. އެ ޕާޓީގެ ލީޑަރު ގާސިމް އިބްރާހިމްގެ އެޑްވައިޒަރެވެ. އަނެއްކޮޅުން ގާސިމަކީ މި ސަރުކާރު ހިއްސާވާ އެއް ޕާޓީގެ ލީޑަރެވެ. ޔާމީން އަރިހުގައި ޖަމީލް ކެންޕެއިނަށް ވަޑައިގަތުމުން ޖޭޕީ ރުޅި އައިސް ޕާޓީން ވަކި ކުރަން ގޮވާއިރު އަދި ސަރުކާރުގައި ތިއްބެވި ބައެއް އިސް ބޭފުޅުން އެކަމަށް ފާޑު ކިޔަމުން ދާއިރު އޭގެ މާނައަކީ ކޮބައި ހެއްޔެވެ؟ މާނައަކީ "ޔާމީން - ޖަމީލް" ގެ ސިޔާސީ ފޯމިއުލާއަކީ "އަމާޒު ޔަގީން" ފޯމިއުލާއަކަށް އަދިވެސް ވަނީ ހެއްޔެވެ؟\nޖަމީލް ލީޑް ކުރަން ޕްރޮގްރެސިވް ކޯލިޝަންގެ ރުހޭނެބާ؟\nމިއީވެސް ކުޑަ ކަމަކަށް ނުވާނެ އެވެ. މިހާރުވެސް ރައީސް ޔާމީނާ އެންމެ ކައިރިއަށް ވަޑައިގެންނެވޭ ޓީމްގެ ބައެއް ބޭފުޅުން ވަނީ ޖޭޕީއަށް ބަދަލުވެފަ އެވެ. އަދި މީގެ ކުރިން 2013 ގައި ޖަމީލްގެ އަޑު ގަދަވެފައި އޭނާގެ މަސައްކަތް ބަރާބަރު ނަމަވެސް، ފަހުން އަމަލު ކުރެއްވި ގޮތުން އިދިކޮޅު ލީޑު ކުރެއްވުމުގެ ފުުރުސަތު ޖަމީލަށް ޕީޕީއެމް / ކޮންގްރެސް އިން ދޭނެ ހެއްޔެވެ؟ ނުވަތަ އެ ފުރުސަތު ދިނުމަށް ދެ ޕާޓީގެ އެންމެ އިސްވެރިންގެ ރުހޭނެ ހެއްޔެވެ؟\nކޮންގްރެސްގެ އިސް ބޭފުޅަކު ވިދާޅުވި ގޮތުގައި ކޮންމެ ކަމަކަށް ވެސް ރުހުން ލިބޭ ފުރުސަތަކީ ހާލަތެވެ. އެހެން ކަމުން ރައީސް ޔާމީން އެދިވަޑައިގެންފިނަމަ އިދިކޮޅު ލީޑް ކުރެއްވުމުގެ ފުރުސަތު ޖަމީލަށް ދޭން ދެ ޕާޓީން އޮތީ ތައްޔާރަށެވެ.\nމިހާރު ރައީސް ޔާމީނަށް އުފުލާފައިވާ ދައުވާތަކާއި ގުޅިގެން ރައީސް ޔާމީން "ދަމާ ހަލާ" ގެންގޮސް "ޖަލަށް ލައިފާނެ" ކަމަށް އެ ބޭފުޅުން ގަބޫލު ކުރައްވަ އެވެ. ރައީސް ޔާމީން އިސްވެ ޖަމީލް ގެންނަވައި އިދިކޮޅު ބައްޓަން ކުރާނެ ގޮތް ދައްކަވަން މި ފެއްޓެވީ އެ ސަބަބާ ގުޅިގެން ކަމަށް ބައެއް ބޭފުޅުން މިހާރު ދެކެވަޑައިގަންނަވަ އެވެ.\nކޮންމެއަކަސް 2013 ވަނަ އަހަރު ރައްޔިތުން ވޯޓުން ރުހުން ދިން "ޔާމީން - ޖަމީލް" އަނެއްކާ ވެސް އެކުގައި ފެނިލީ އެވެ. އޭރު އެ ޓީމުގައި ހިމެނިވަޑައިގެން ކުރީގެ ރައީސް މައުމޫނާއި، އެތައް މަޖިލީސް މެންބަރެއް އަދި ކޯލިޝަން ޕާޓީއެއް ވެސް މިވަގުތަކު ކައިރިއަކު ނެތެވެ. ހަމައެކަނި އޮތީ ޕީޕީއެމް ގެއްލިދާނެ ކަމުގެ ބިރަށް ހަދާފައިވާ ވިލު ނޫ ކުލައިގެ ކޮންގްރެސް ޕާޓީ އެކަންޏެވެ. އެ ޕާޓީގައި ތިއްބެވީ ހަމަ ޕީޕީއެމްގެ ވެސް ވެރިންނެވެ. ރައީސް މައުމޫން ހުންނެވީ އާ ޕާޓީއަކާއެކު އަދުގެ ސަރުކާރު ދަމަހައްޓަން ކަމަރު ބަންނަވައިގެންނެވެ. އެކުގައި އޭރު އޮތް ވަރުގަދަ ޕީޖީ ގުރޫޕްގެ އެތައް މެންބަރުންނެއް ދާދިފަހުން، ސަރުކާރުގައި ހިމެނޭ ޖުމްހޫރީ ޕާޓީއަށް ވަނީ ބަދަލުވެފަ އެވެ. ޖަމީލަށް ވަފާތެރި "އަމީން، މަލީހް"ފަދަ ބޭފުޅުންވެސް ތިއްބެވީ މާދުރުގައެވެ. މިސަރުކާރުގެ ކެނބިނެޓްގައެވެ. އެކުވެރި އަހުމަދު ސިޔާމް މުހައްމަދެއްވެސް ނެތެވެ. ވީމާ "ޔާމީން - ޖަމީލް" އަމާޒު ދެން ވެސް ޔަގީން ވާނެ ހެއްޔެވެ؟\nރައީސް އަބްދުﷲ ޔާމީން އެމްޑީޕީ ޕީޕީއެމް + ރައީސް އިބްރާހިމް މުހައްމަދު ސޯލިހު ޑރ. މުހައްމަދު ޖަމީލް އަހުމަދު ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް


އެމްސީއެސްގެ ވޮލީ ޓީމް އެއްވަނަ ޑިވިޟަންގައި ކުޅޭ އެންމެ މޮޅު ޓީމްތަކާއެކު ވާދަކޮށް، ކާމިޔާބީ ހޯދުމަކީ އަޅުގަނޑުގެ ހުވަފެނެއް: ހޯމް މިނިސްޓަރ\nމިނިސްޓަރ އޮފް ހޯމް އެފެއަރޒް އޮނަރަބަލް އަޒްލީން އަޙްމަދު މާފުށީ ޕްރިޒަން ވޮލީބޯލް ޓޯނަމަންޓްގެ ނިންމުމުގެ ރައްމީއްޔާތުގައި ވާހަކަފުޅު ދައްކަވަނީ\nއެމްސީއެސްގެ ވޮލީ ޓީމް އެއްވަނަ ޑިވިޟަންގައި ކުޅޭ އެންމެ މޮޅު ޓީމްތަކާއެކު ވާދަކޮށް، ކާމިޔާބީ ހޯދުމަކީ އެ މަނިކުފާނުގެ ހުވަފެނެއްމަކުގައި މިނިސްޓަރ އޮފް ހޯމް އެފެއަރޒް އޮނަރަބަލް އަޒްލީން އަޙްމަދު ވިދާޅުވެއްޖެއެވެ.\nއެ މަނިކުފާނު މިހެން ވިދާޅުވީ މާފުށީ ޖަލުން އިންތިޒާމް ކޮށްގެން ކުރިއަށްގެންދިޔަ “މާފުށީ ޕްރިޒަން ވޮލީބޯލް ޓޯނަމަންޓް 2016” މުބާރާތް ނިންމުމުގެ ރަސްމިއްޔާތު ޝަރަފްވެރި ކޮށްދެއްވައި ވާހަކަފުޅު ދައްކަވަމުންނެވެ.\nމި މުބާރާތުގެ އެންމެ މޮޅު6ކުޅުންތެރިންނާއި ރިޒަރވް6ކުޅުންތެރިން ހިމަނައިގެން މޯލްޑިވްސް ކަރެކްޝަނަލް ސަރވިސްގެ ޓީމް އެކުލަވާލާނެކަމަށް ޤަބޫލުފުޅުކުރައްވާކަމަށް މިނިސްޓަރ ވިދާޅުވިއެވެ. އަދި ކުޅުންތެރިން ދުޅަހެޔޮކޮށް ތިބުމާއެކު، ބުންވަރު އިތުރުކޮށް ދެމެހެއްޓުމަށްޓަކައި ގަވާއިދުން ކަސްރަތުކުރުމަށާއި މިހާރު ދިރިއުޅުމުގައި ގެންގުޅޭ ބައެއްކަހަލަ ރަނގަޅުނޫން އާދަތައް ދޫކޮށްލުމަށްވެސް މިނިސްޓަރ އެދިވަޑައިގެންނެވިއެވެ.\nއަދި ސަޕޯޓަރުންނާއި ކުޅުންތެރިންވެސް ކުޅިވަރުގެ ރޫހާ އެއްގޮތަށް ޑިސިޕްލިން ދެމެހެއްޓުމަކީ މުހިއްމު ކަމެއްކަމުގައި ދެކޭކަމަށް މިނިސްޓަރ ވިދާޅުވިއެވެ. އަދި ސެކަންޑް ޑިވިޟަންގައި ވާދަކޮށް މޮޅު ކުޅުމެއްދައްކައި، ފަސްޓް ޑިވިޟަނަށް ދަތުރުކުރުމުގެ ހުރިހާ ސިފައެއް މޯލްޑިވްސް ކަރެކްޝަނަލް ސަރވިސްގެ ކުޅުންތެރިންގެ ގައިގާ ހުރި ކަމަށްވެސް އެ މަނިކުފާނު ވިދާޅުވިއެވެ.\nމިނިސްޓަރ އިތުރަށް ވިދާޅުވީ މި މުބާރާތް ނިމިގެން ދިޔަލެއް ފުރިހަމަކަމުން ކޮމިޝަނަރ އޮފް ޕްރިޒަންސް އާއި ޑެޕިއުޓީ ކޮމިޝަނަރ އޮފް ޕްރިޒަންސް އާއި ހުރިހާ އޮފިސަރުން އަދި މުވައްޒަފުންނާމެދު ވަރަށް ބޮޑަށް ފަޚުރުވެރިވާކަމަށާއި އެކަމަށް ސާބަސް ދަންނަވާކަމަށެވެ.\n“ނިމިގެން ދިޔަ މި މުބާރާތުގެ ފައިނަލް މެޗުން ދިވެހިރާއްޖޭގެ ތާރިޚުގައި ވޮލީ މުބާރާތެއް އޮގައިނަޒްކުރެވި، އެކަމުގައި ފެންނަންޖެހޭ ޕްރޮފެޝަނަލް ހުރިހާ ސިފައެއް އަޅުގަނޑުމެންނަށް މިރޭ ފެނިގެން ހިނގައްޖެ.” މިނިސްޓަރ ވިދާޅުވިއެވެ.


Dhauvaa kurun las vumun, faisaa ge massala akun Musthafa salaamy vejje | Mihaaru\nމުސްތަފާ: އޭނާގެ މައްޗަށް އެމެޓީ ކުންފުނިން ދައުވާކުރީ 11 އަހަރު ކުރިން އޭނާ ދޫކުރި ޗެކްތަކަކާ ގުޅިގެން --ފޮޓޯ/މިހާރު\nދައުވާ ކުރުން ލަސް ކޮށްފައިވާތީ، މުސްތަފާ އަތުން ފައިސާ ހޯދަން އިތުރަށް ދައުވާ ނުކުރެވޭނެ ކަމަށް ނިންމައިފި\n09 ޖެނުއަރީ 2018 - 16:219comments\nރައްޔިތުންގެ މަޖިލީހުގެ ތިމަރަފުށީ ދާއިރާގެ ކުރީގެ މެމްބަރު މުހައްމަދު މުސްތަފާ މީގެ 11 އަހަރު ކުރިން ދޫކުރި ޗެކްތަކަށް ފައިސާ ހޯދަން ދައުވާކުރުން ލަސްކޮށްފައިވާތީ، އެ މައްސަލާގައި އޭނާގެ މައްޗަށް ދައުވާ ކުރުމުގެ ހައްގު މިހާރު ލިބިގެންނުވާ ކަމަށް ސިވިލް ކޯޓުން އިއްޔެ ހުކުމްކޮށްފި އެވެ.\nމަޖިލީހުގެ މެމްބަރުކަމުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ މުސްތަފާގެ މައްޗަށް އެމެޓީ އެންޓަޕްރައިސަސްއިން ދައުވާކުރީ މުސްތަފާ ދައްކަންޖެހޭ ފައިސާތަކެއް ދެއްކުމުގެ ގޮތުން 2006 ވަނަ އަހަރާއި 2007 ވަނަ އަހަރު އޭނާ ދޫކުރި ހަތަރު ޗެކަކަށްވާ ފައިސާ އާއި އެ ފައިސާ ނުލިބުމުން ލިބުނު ގެއްލުމުގެ ބަދަލުގެ ގޮތުގައި 454،000ރ. ހޯދުމަށެވެ.\nއެ ޗެކްތައް މުސްތަފާ ދޫކުރިޔަސް، އެމެޓީ އިން އެ ޗެކްތައް ބޭންކަށް ހުށަހަޅާފައެއް ނުވެ އެވެ. އެ ކުންފުނިން ބުނެފައިވާ ގޮތުގައި ޗެކްތައް ބޭންކަށް ހުށަނޭޅީ އެ ޗެކްތައް ބޭންކަށް ހުށަނާޅައި، ގެރެންޓީގެ ގޮތުގައި ބަހައްޓަން މުސްތަފާ އެދުމުންނެވެ. އެ ފައިސާ ހޯދަން މީގެ ކުރިން ދެ ފަހަރެއްގެ މަތިން އެމެޓީން ދައުވާ ކުރިޔަސް، އެ ކުންފުނިން ކޯޓަށް ހާޒިރު ނުވެގެން އެ ދެ މައްސަލަ ވެސް ކޯޓުން އޭރު ވަނީ ބޭރުކޮށްލައިފަ އެވެ.\nއެ މައްސަލާގައި ދައުވާ ކުރުމުގެ ހައްގު އެމެޓީއަށް ލިބިގެން ނުވާ ކަމަށް ސިވިލް ކޯޓުން އިއްޔެ ނިންމީ އެ ދައުވާ ކުރުން ލަސްކޮށްފައިވާތީ، އެ މައްސަލާގައި މިހާރު ދައުވާ ނުކުރެވޭނެ ކަމަށް ބުނެ މުސްތަފާގެ ފަރާތުން ނެގި އިޖްރާއީ ނުކުތާއަކާ ގުޅިގެންނެވެ.\nކޯޓުގެ ހުކުމުގައިވާ ގޮތުން މުއްދަތަށާއި ޗެކްތަކަށް ފައިސާ ހޯދަން ބޭންކަށް ހުށަހަޅަންޖެހޭ މުއްދަތަށާއި އެ ޗެކްތަކުގެ މުއާމަލާތް ހިނގާފައިވާ މުއްދަތަށާއި ދައުވާ ކުރުމުގައި ހޭދަވި މުއްދަތުތަކަށް ބަލާއިރު، އެ މައްސަލާގައި މުސްތަފާގެ މައްޗަށް ދައުވާ ކުރުމުގެ ހައްގު އެމެޓީއަށް މިހާރު ލިބިގެނެއް ނުވެ އެވެ.\nސަބަބެއްގެ ގޮތުގައި އެ ހުކުމުގައިވަނީ ފައިސާއަށް ބަދަލު ކުރެވޭ ގޮތުގައި ގެންގުޅޭ ލިޔުމާ ބެހޭ ގާނޫނުގައި، ޗެކް ދޫކުރާ ތާރީޚުން ފެށިގެން ހަ މަސް ތެރޭގައި ބޭންކަށް ޗެކް ހުށަހެޅުމަކީ އެ ފައިސާ ލިބެންޖެހޭ ފަރާތުގެ ޒިންމާއެއް ކަމަށް ވުމެވެ.\nއެ ހުކުމުގައިވާ ގޮތުން މުސްތަފާ ދޫކުރި ޗެކްތައް ބޭންކަށް ހުށަނޭޅީ މުސްތަފާ އެދިގެން ކަމަށް އެމެޓީން ބުންޏަސް، އެކަން ސާބިތުކޮށް ދެވޭނެ އެއްވެސް ހެއްކެއް އެމެޓީން ހުށަހަޅާފައެއް ނެތެވެ. އެކަން އެނގެނީ އެ މައްސަލާގައި އެމެޓީން ކުރިން ދައުވާ ކުރި މައްސަލާގައި އެމެޓީގެ ފަރާތުން އޭރު ކޯޓުގައި ދައްކާފައި ހުރި ވާހަކަތަކުން ކަމަށް ހުކުމުގައިވެ އެވެ.\nއެ ޗެކްތަކަށް ފައިސާ ހޯދަން އެމެޓީން އެންމެ ފުރަތަމަ ދައުވާކުރީ 2013 ވަނަ އަހަރު ކަމަށްވާއިރު، އެއީ އެ ޗެކްތައް ދޫކުރިތާ ހަ އަހަރާއި ހަތް ދުވަސް ދުވަސް ފަހުން ކަން ހުކުމުގައި ފާހަގަކޮށްފައިވެ އެވެ. އެމެޓީން އޭރު ކޯޓަށް ހާޒިރު ނުވެގެން އެ މައްސަލަ ބޭރުކޮށްލާފައި ވަނިކޮށް ދެވަނަ ފަހަރަށް އެ ކުންފުނިން ދައުވާ ކުރި މައްސަލަ ވެސް އޭޕްރީލް، 2015 ގައި ކޯޓުން ބޭރުކޮށްލީ އެމެޓީން ކޯޓަށް ހާޒިރު ނުވުމުން ކަމަށް ހުކުމުގައިވެ އެވެ.\nއޭގެފަހުން މިފަހަރު އެމެޓީން ދައުވާކުރީ މިދިޔަ އަހަރުގެ މާޗް މަހު ކަމަށާއި އެއީ 2015 ގައި އެ މައްސަލަ ބޭރުކޮށްލިތާ އެއް އަހަރާއި 11 މަސް ފަހުން ކަން ގާޒީ މުހައްމަދު ހަލީމް ކުރެއްވި އެ ހުކުމުގައި ފާހަގަ ކޮށްފައިވެ އެވެ.\nފައިސާތަކެއް ހޯދުމުގެ މައްސަލާގައި ދައުވާ ކުރުން ލަސް ކުރުމުން، ދައުވާ ކުރުމުގެ ހައްގު ލިބިގެންނުވާ ކަމަށް އެހެން މައްސަލައެއްގައި ވެސް ސިވިލް ކޯޓުން މީގެ ކުރިން ވަނީ ނިންމައިފަ އެވެ. އޭރު އެގޮތަށް ނިންމީ އުރީދޫ ކުންފުނި އަތުން 7.7 މިލިއަން ރުފިޔާ ހޯދަން އަމީން ކޮންސްޓްރަކްޝަނުން ދައުވާކުރި މައްސަލައެއްގަ އެވެ. އެ މައްސަލާގައި ވެސް ދައުވާކުރީ 11 އަހަރު ފަހުންނެވެ.\nޗެކްތަކެއްގެ މައްސަލާގައި މުސްތަފާގެ މައްޗަށް އެމެޓީން ކުރި ދައުވާއެއް ކުރިއަށް ނުގެންދެވޭނެ ކަމަށް ކޯޓުން އިއްޔެ ނިންމިއިރު، އެހެން މައްސަލައެއްގައި 194،000ރ. އެމެޓީ ކުންފުންޏަށް ދައްކަން ސިވިލް ކޯޓާއި ހައި ކޯޓުން ކުރިން އޮތީ މުސްތަފާގެ މައްޗަށް ހުކުމްކޮށްފަ އެވެ.\nއިތުރު ލިޔުންތައް ސިވިލް ކޯޓް މެމްބަރު މުހައްމަދު މުސްތަފާ ކޯޓް ކޯޓް މައްސަލަތައް\nޑިސްޕިއުޓްގެ ގިނަ މައްސަލަ ޝަރީއަތަށް ނުގޮސް ނިންމުނު


ހިޔާގައި 12 އަހަރު: އުއްމީދަކީ މަންމައާ ބައްދަލުވުން\nހިޔާގައި 12 އަހަރު: މާޔޫސްކަމުގެ ތެރެއިން ފާޅުވާ އުއްމީދަކީ މަންމައާ ބައްދަލުވުން\n15 ސެޕްޓެންބަރު 2021 - 09:53 21\n"އަހަރެން ހިޔާ އަށް ބަދަލުކުރީ އުމުރުން ހަ އަހަރުގައި. އެ ދުވަހުން ފެށިގެން މިއަދާ ހަމައަށް ވެސް ގަބޫލުކުރަނީ ކޮންމެވެސް ދުވަހަކުން މަންމަ އަންނާނެއޭ ބައްދަލު ކޮށްލަން. މިހާރު 12 އަހަރު ވީ، އަދިވެސް މިހުރީ އެ އިންތިޒާރުގައި، މަންމަ ފެންނާނެ ދުވަހަކަށް އެދި އެދި."\nދައުލަތުން ބަލަހައްޓާ ކުޑަކުދިންގެ ހިޔާގައި އައިމަން އަލީ، 18، (އަސްލު ނަމެއް ނޫން) ދިރިއުޅެން ފެށި އިރު އޭނާ އަށް އެންމެ ހަ އަހަރެވެ. ކުޑައިރު ހަޔާތުން މައެއްގެ ކުލުނު ބީވެ، ޔަތީމުހާނާއެއްގައި އެކަނިމާ އެކަނި ޅަފުރާ ވޭތުކުރަންޖެހުނު ސަބަބެއް އަދި އަދަށް ދާންދެން ވެސް އޭނާ އަކަށް ނޭނގެ އެވެ. އެންމެ ދުރަށް ވެސް ހުންނަނީ، އޭނާ ގޮވައިގެން މަންމަ ހިޔާ އަށް އައި ދުވަހުގެ ކުލަ ނޫން ހަނދާނެކެވެ.\nއެދުވަހު، މަންމަ އޭނާގެ އަތުން ދޫކޮށެއް ނުލަ އެވެ. އޭނާގެ ކުޑަކުޑަ އަތުގެ އިނގިލިތައް އެ މަންމަގެ މުށުތެރޭގައި ފޮރުވިފައި ވީ އިރު ކުރެވުނު އިހުސާސް، އުފާވެރި ހަނދާނެއްގެ ގޮތުގައި ސިކުނޑީގެ ކަނެއްގައި އަދިވެސް ހަރުލާފައި އެބަހުއްޓެވެ. އެ ދުވަހުގެ އިތުރު އެހެން ހަނދާނެއް ނެތެވެ. ހިނގައި ދިޔައީ ކިހާވަރެއްގެ، ކޮންކަމެއް ކަމެއް ވެސް ނޭނގެ އެވެ.\nހިޔާގެ 12 އަހަރު؛ ހުސްކަމާއި މާޔޫސްކަން\nކުޑަކުދިންގެ ހިޔާގައި އައިމަންއާ އެކު ދެންވެސް ތިބީ އާއިލީ ލޯބި ގެއްލި އެކަނިވެރިކަމުގެ ތެރޭގައި ދިރިއުޅެން މަޖުބޫރުވެފައިވާ ކުދިންތަކެކެވެ. އެކި ކުދިންގެ ވާހަކަ ތަފާތެވެ. އެއިން ކޮންމެ ކުއްޖެއްގެ ހަޔާތުގައި ހިޔާލަށް ވެސް ނުގެނެވޭ ވަރުގެ ހިތާމަވަނީ އުފުލައިފަ އެވެ. ކިތަންމެ އުނދަގުލަސް، އުޅެން ބޭނުން ނުވިޔަސް އެނޫން ގޮތެއް އެ ކުދިންނަކަށް ނެތެވެ.\n"އަޅުގަނޑު އަބަދުވެސް ކުރީ އިންތިޒާރު. މަންމަ އާއި ބައްދަލުވާނެ ދުވަހަކަށް. ކިޔަވައިގެން ބޮޑުވެގެން ދިރިއުޅުން މި ނޫން ގޮތަކަށް ބަދަލުވާނެ ދުވަހަކަށް،" އައިމަން ބުންޏެވެ.\nހިޔާގައި އޭނާ ހޭދަކުރި ކޮންމެ ދުވަހަކީ އިންތިޒާރެކެވެ. އުންމީދެކެވެ.\n"ބޭރަށް ދާއިރު އަބަދުވެސް ބެލެނީ އެހެން ކުދިން، އެކުދިންގެ މައިންބަފައިންނާ އެކު އުޅޭ ގޮތް. މަންމައާ ބައްޕަގެ އަތުގައި ހިފައިގެން ދާތަން. ފެނުނީމަ ވަރަށް ދެރަވޭ. އަޅުގަނޑު ކައިރީގަ މަންމައެއް ވެސް ބައްޕައެއް ވެސް ނެތް." އާއިލާއެއްގެ ލޯތްބަށް ކަރުހިއްކައިގެންފައި ހުރިވަރު އައިމަން ހާމަކުރި އެވެ.\nއުންމީދުން އާކުރި ހިތްވަރު\n"ކިތަންމެ އުނދަގުލަސް، އަޅުގަނޑު ބޭނުންވަނީ ކިޔަވައިގެން ރިސޯޓެއްގެ ވަޒީފާ އަށް ދާން. ހިޔާ ނޫން ދިރިއުޅުމެއް ހޯދަން. މަންމަ ހޯދަން،"\nޅަ އިރު ތަހައްމަލުކުރަންޖެހުނު ނިކަމެތިކަމަކީ މިއަދު އައިމަންގެ އަތުގައި އޮތް އެންމެ ބާރުގަދަ ހަތިޔާރެވެ. އެއީ ހިތްވަރު އެލުވާނުލައި ކެތްތެރިކަމާ އެކު ކުރިއަށް ދާން އޭނާ އަށް ދަސްކޮށްދިން އެނދުރެވެ. އެހެންކަމުން ޅަ ދުވަސްތައް ކިތަންމެ ވޭނުގައި، ވާނުވާ ފަހުމު ނުވެ ހޭދަވީ ނަމަވެސް ދިރިއުޅުމުގެ ކުރިއަށް އޮތް ބައި އުފަލާއި ހިތްހަމަޖެހުމުން ފުރާލެވޭ ވަރުގެ މީހަކަށް ވުމަށް އައިމަން ކަނޑައެޅި އަޒުމް އަދިވެސް ވަރުގަދަ އެވެ.\nއައިމަން ބުނީ އޭނާގެ އެ އުންމީދުތައް ހާސިލްވާން ދެން މާގިނަ ދުވަހެއް ނެތް ކަމަށެވެ. ހިޔާގެ ކުދިން "އަމާން ވެށި" ޕްރޮގްރާމްގެ ދަށުން މާހައުލުތަކަށް ކުދިން ބަދަލުކުރަން ފެށުމުން އޭނާގެ ނަސީބުގެ ތަރި ވެސް އަރާނެ ކަމަށް އޭނާ ގަބޫލުކުރެ އެވެ.\n"އަމާންވެށި" އައިމަންގެ ދިރިއުޅުން ބަދަލުކޮށްލާނެ\n"އަމާން ވެށި" ޕްރޮގްރާމަކީ، ދައުލަތުގެ ބެލުމުގެ ދަށުގައި ދިރިއުޅޭ ކުދިންނަށް ހިޔާގެ މާހައުލާ ދުރުން އަމާން ވެއްޓެއް ހޯދައިދޭން ސަރުކާރުން ނެގި އިނިޝިއޭޓިވް އެކެވެ.\nދައުލަތުގެ ބެލުމުގެ ދަށަށް ކުދިން ގެންދަނީ އާއިލާއިން ކުއްޖާ އަށް ލިބެންޖެހޭ ރައްކާތެރިކަން ކަށަވަރު ނުކުރެވޭ ހާލަތްތަކުގަ އެވެ. މިފަދަ ކުދިން ހިޔާގެ އެކަނިވެރިކަމުގައި ބާކީ ނުކޮށް، މީހުންގެ ތެރޭގައި އުޅުމުގެ ފުރުސަތު ހޯދައިދޭ "އަމާންވެށި" ޕްރޮގްރާމްގެ ދަށުން މަސައްކަތް ކުރެ އެވެ. އެގޮތުން ރާއްޖޭގެ ހަތަރު ރަށަކަށް ހިޔާގައި ކުދިން ބަދަލު ކުރުމުގެ މަސައްކަތް ވަނީ ފަށާފަ އެވެ.\nއެކުއްޖަކު ދާން ބޭނުން ރަށަކަށް ދިއުމަށް ހުޅުވާލި އެ ފުރުސަތުގައި އައިމަން އިހުތިޔާރު ކުރީ ދެކުނުގެ ރަށަކަށް ދިއުމަށެވެ.\n"އަޅުގަނޑުގެ މަންމަ އަކީ ދެނުކުގެ ރަށަކަށް ނިސްބަތްވާ މީހެއް. އެހެންވީމަ ހީވަނީ މަންމަ އާ ގާތަށް އެޅޭ ފިޔަވަޅަކަށް ވާނެހެން ދެވިއްޖިއްޔާ. އެންމެ ފަހު ކަމަކަށް ވެސް ބޭނުންވަނީ ހަމަ މަންމައާ ބައްދަލުވެލަން،" މަޑުމޮޅި ރާގެއްގައި ހިނިތުންވުމަކާއެކު އައިމަން އެ ފާޅުކުރީ އޭނާގެ އުމުރު ދުވަހުގެ އުއްމީދެވެ.\nފިޔަވަތި މައްސަލައިގައި އާކް: ދައުލަތުން ޖަވާބުދާރީވާން ޖެހޭ\nފިޔަވަތީގެ ހަމަނުޖެހުން ބަލަން މަޖިލީހުން އިސް ނަގައިފި


ފަހަތުންއަރާ ވެލިދޫ އިން ލަންދޫ ހިފަހައްޓައިފި | Landhooinfo\nފަހަތުންއަރާ ވެލިދޫ އިން ލަންދޫ ހިފަހައްޓައިފި\nމިހާރު ކެނދިކުޅުދޫގައި ކުރިއަށްދާ ޝިޔާމް-މަޢުރޫފް ސޮކަކަޕް ފުޓްބޯޅަ މުބާރާތުގައި މިއަދު ކުޅެވުނު މެޗުގެ ފުރަތަމަ ހާފު ކުރީކޮޅު ލަންދޫއެފްސީ އިން2ލަނޑު ޖަހާފައިވަނިކޮށް މެޗުގެ ފަހުހާފުގެ ފަހުވަގުތު ކޮޅު ވެލިދޫއިން2ލަނޑުޖަހާ ލަންދޫ މޮޅުވިޔަ ނުދީ ހިފަހައްޓައިފިއެވެ.\nމިއަދުގެ މެޗުގެ ފުރަތަމަ ހާފު މުޅިންކަހަލަ ގޮތަކަށް ގިނަވަގުތު ބޯޅަ ހިފަހައްޓާ މޮޅަށް ކުޅެފައިވަނީ ލަންދޫ އެފްސީ އިން ކަމުގައި ވީނަމަވެސް މެޗުގެ ފަހުހާފުގައި މުޅިންކަހަލަ ގޮތަކަށް ކުޅެފައިވަނީ ވެލިދޫ ޓީމުންނެވެ. މިއަދުގެ މެޗުގައި ލަންދޫޓީމަށް ގޯލްތައް ކާމިޔާބުކޮށްދީފައިވަނީ މުހައްމަދު ސަމާޙް (ސަމައްޓޭ) އާއި ނަޢުޝާދު އަބްދުއްރަޙީމް (ނާގޭ) އެވެ. މިއަދުގެ މެޗުގެ މޮޅުކުޅުންތެރި އަކަށް ހޮވިފައިވަނީ ލަންދޫޓިމުގެ ތަޖުރިބާކާރު ކުޅުންތެރިޔާ ޔޫސުފް ޢަބުދުއްރަޙީމް (ޔޫއްޓޭ ) އެވެ.\nމިއަދުގެ މެޗުގެ ނަތީޖާ ނިކުތްގޮތުން ގްރޫޕް އޭގައި ވާދަކުރާ މި ދެޓީމަށް މުބާރާތުގައި ކުރިއަށް ދިއުމުގެ ދޮރު މުޅިން ކަހަލަގޮތަކަށް ބަންދުވީއެވެ. މި މުބާރާތުގައި މިހާތަނަށް ގްރޫޕް އޭގައި ހިމެނޭ ކޮންމެ ޓީމެއް2މެޗު ކުޅެފައިވާއިރު ގްރޫޕްގެ އެންމެ ކުރީގައިވަނީ ކުޅުނު ދެމެޗުން މޮޅު ޖުމުލަ6ޕޮއިން ހޯދައިގެން ކުޑަފަރީ އެފްސީ އެވެ. ގްރޫޕްގެ ދެވަނާގައިވަނީ ކުޅުނު ދެމެޗުން 1 މެޗު ކާމިޔަބު ކޮށް3ޕޮއިންޓާއި އެކު މާފަރު އެފްސީ އާއި މަގޫދޫ އެވެ. މިގްރޫޕުގައި ހިމެނޭ އަނެއް ދެޓީމުކަމަށްވާ ލަންދޫ އެފްސީ އަށާއި ވެލިދޫ އަށް ލިބިފައިވަނީ ހަމަ އެންމެ ޕޮއިންޓެކެވެ.\nމި މުބާރާތުގައި މަދަމާ ކުޅެވޭ މެޗުގައި ބައްދަލުކުރާނީ ގްރޫޕް – ބީ ގެ ބޮޑު ދެބާރުންގެ ގޮތުގައި ބެލެވޭ އެންމެފަހުގެ ޗެމްޕިއަން ހޮޅުދޫ އާއި ހެނބަދޫ އެވެ. މާދަމާގެ މެޗުވެސް ފެށުމަށް ހަމަޖެހިފައިވަނީ ހަވީރު 3:50 ގައެވެ.


Rahimuge dhorah adhi uramatheege kensarah skreen kurumuge prograameh kulhudhuhfusheegai hinganee\nރަހިމުގެ ދޮރަށްޖެހޭ ކެންސަރާއި އުރަމަތީގެ ކެންސަރަށް ސްކްރީން ކުރުމުގެ ޕްރޮގްރާމެއް އަންނަ މާރޗުމަހު ކުޅުދުއްފުށީގައި ހިންގުމަށް ހަމަޖެހިއްޖެ އެވެ.\nދުނިޔޭގެ ސިއްހަތު ޖަމިއްޔާއާއި ހެލްތް ޕްރޮޓެކްޝަން އެޖެންސީ އަދި ހދ އަތޮޅު ހެލްތް ސާވިސަސް ގުޅިގެން ހިންގުމަށް ހަމަޖެހިފައިވާ މި ޕްރޮގްރާމުގައި އުރަމަތި ކެންސަރަށް ސްކްރީން ކުރުމަށް ހަމަޖެހިފައިވަނީ އުމުރުން 20 އަހަރުން މަތީގެ އަންހެނުންނެވެ.\nއަދި ރަހިމުގެ ދޮރަށްޖެހޭ ކެންސަރު ދެނެގަތުމަށް ދެ ވައްތަރެއްގެ ޓެސްޓް ހެދުމަށް ހަމަޖެހިފައިވާއިރު، ވިޝުއަލް އިންސްޕެކްޝަން ވިތް އެސެޓިކް އެސިޑް (ވީއައިއޭ) ޓެސްޓް ހެދުމަށް ހަމަޖެހިފައިވަނީ އުމުރުން 50-30 އަހަރާ ދެމެދު އަންހެނުންނެވެ.\nރަހިމުގެ ދޮރަށްޖެހޭ ކެންސަރު ދެނެގަތުމަށް ޕެޕް ޓެސްޓް ހެދުމަށް ހަމަޖެހިފައިވަނީ އުމުރުން 50 އަހަރުން މަތީގެ އަންހެން ބޭފުޅުންނެވެ.\nމި ސްކްރީން ޕްރޮގްރާމުގައި ފުރުސަތު ދިނުމަށް ހަމަޖެހިފައިވަނީ 400 ފަރާތަށެވެ. ޕްރޮގްރާމުގައި ނަން ނޯޓް ކުރުމަށް ހަމަޖެހިފައިވާ ފަރާތްތަކުން 8 ޖެނުއަރީން ފެށިގެން 15 ޖެނުއަރީއައި ދެމެދު އެވެ. އެގޮތުން ރަސްމީ ގަޑީގައި އައިޑީ ކާޑު ހިފައިގެން ޕަބްލިކް ހެލްތް ޔުނިޓަށް ދުރުވެ ނުވަތަ 6527011 ނަންބަރު ފޯނަށް ގުޅައިގެންވެސް ނަން ނޯޓް ކުރެވޭނެކަމަށް އެފަރާތުން މައުލޫމާތުދެ އެވެ


ކޮންމެ ދުވަހަކުވެސް ބޭނުންކުރަންވީ، ސިއްޚީގޮތުން ގިނަފައިދާތަކެއް ލިއްބައިދޭ – Haftha\nFri,5June, 2020, 11:52 am\nކޮންމެ ދުވަހަކުވެސް ބޭނުންކުރަންވީ، ސިއްޚީގޮތުން ގިނަފައިދާތަކެއް ލިއްބައިދޭ\nއަންނާރަކީ ތަފާތު ވިޓަމިން ތަކުން މުއްސަދިވެފައިވާ މޭވާ އެކެވެ. އެގޮތުން އަންނާރުގައި ހިމެނޭ ފާހަގަކޮށްލެވޭ ވިޓަމިންގެ ބާވަތްތަކުގެ ތެރޭގައި، ވިޓަމިން އޭ، ވިޓަމިން ސީ، ވިޓަމިން އީ އަދި ފޮލިކް އެސިޑް ހިމެނެއެވެ.\nއަންނާރުން ލިބޭ ބައެއް ސިއްޚީ ފައިދާތަކަށް ބަލާއިރު ދިރާސާތަކުން ދައްކާގޮތުގައި އަންނާރު ޖޫސް ކޮންމެ ދުވަހަކު ބޭނުންކުރުމަކީ ހަށިގަނޑުގައި ލޭދައުރުވުން ރަގަޅުކުރުމުގައި އެހީތެރިވެދީފާނެ ކަމެކެވެ.\nއަންނާރުގައި ހިމެނޭ ތަފާތު އެންޓި އޮކްސިޑެންޓް ތަކުގެ ސަބަބުން ލޭހޮޅިތަކުގައި ސަރުބީ ތަތްވުން ހުއްޓުވައި ލޭހޮޅިތައް ބެދުނަނުދީ ހިފަހައްޓައިދެއެވެ. ނަތީޖައެއްގެ ގޮތުން ސްޓްރޯކް ޖެހުން، ހާރޓް އެޓޭކް ޖެހުން ފަދަ ހިތާއި ލެހޮޅިތަކާއި ގުޅުންހުރި ބަލިތައް ޖެހުމުގެ ފުރުޞަތު ކުޑަކޮށްދެއެވެ.\nއަދި އެހެން ދިރާސާއަކުން ދައްކާފައިވާ ގޮތުގައި ކޮންމެ ދުވަހަކު 1.7 އައުންސްގެ އަންނާރު ޖޫސް ބޭނުންކުރުމަކީ ސިސްޓޮލިކް ޕްރެޝަރު5އިންސައްތަ ދަށްވާނެ ކަމެކެވެ. މީގެ އިތުރުން ލޭހޮޅިތައް ބޯވެ، ހަރުކޮށްލާ ބަލިތަކާއި، ހުޅާއި މަޑުކަށިތައް ހަލާކުކޮށްލާ ބަލިތަކަށް މިމޭވާ ބޭނުންކޮށްގެން ލުއެއް ހޯދައިދެވިދާނެ ކަމަށް ބުނެވެއެވެ.\nމީގެ އިތުރުންވެސް މުހިންމު ގިނަބައިތަކެއް އަންނާރުގައި ހިމެނޭއިރު ދަގަނޑުބައި އަންނާރުގައި ގިނަކަން ފާހަގަކޮށްލެވެއެވެ. ނަތީޖާއެއްގެ ގޮތުން ލޭމަދުވުމުން މެދުވެރިވާ، ވަރުބަލިވުން، ބޯއެނބުރުން، ވަރުދެރަވުން ފަދަ މައްސަލަތަކަށް އަންނާރު ބޭނުންކުރުމުން ލުއިކަން ގެނެސްދެއެވެ.


Quarantine Games thah, kulhefintha?\nކަރަންޓީނު ގޭމްތައް، ކުޅެފިންތަ؟\nއާއިލާގެ ވައިބާ ގްރޫޕަކީ ސަލާމަތް ވެވޭނެ އެއްޗެއް ނޫނެވެ. ބައެއް ފަހަރު މުޅި އާއިލާ އެއްކޮށް އެއްތަން ކޮށްދޭ ހަމަ އެކަނި ޕްލެޓްފޯމަކީ ވައިބާ ގްރޫޕްތަކެވެ. ގޭގެ ނަން ޖަހައި ފަހަތަށް ފެމިލީ ޖަހާފައި މާމަ އާއި ކާފަަގެ އިތުރުން މާމަ ދަަރިން ވެސް އެއްކޮށްގެން އުޅޭ އެފަދަ ވައިިބާ ގްރޫޕްތައް މިހާރު ވެސް ވަރަށް ފޯރި ގަދަަ އެވެ. ހެނދުނު ހޭލާ އިރު އޮންްނަނީ ކުޅިވަރު ފެށިފަ އެވެ. މިހާރު އެކަހަލަ ފެމިލީ ޑްރާމާ އެއް ނޫނެވެ. މިހާރު މިއޮތީ ކޮވިޑް-19 އާ ގުޅިގެން އެންމެން ގޭ ބަންދުވުމުން ފޫހި ފިލުވުމަށް އެކަކު ފޯނުން އަނެކަކު ފޯނަށް "ބްރެއިން ގޭމްސް" ތަކެއް ފޮނުވުމެވެ.\nމިއީ އެކި ކަހަލަ އަަރަތްތަކެކެވެ. އޭގެ ޖަވާބު ހޯދަން އެމީހަކު ހުރި ތަނެއްގައި ހުރެ މަސައްކަތް ފަށަނީ އެވެ. މަންމަ ވެސް ފޯނަށް ބަލައިން އިނދެ ޖަވާބު ދިމާ ކުރެވޭތޯ އުޅެ އެވެ. ކޮއްކޮ އާއި ކުޑާއްތަ އާއި ދޮންބެ އާއި ދެން މިހެން ގޮސް އާއިލާ އެންްމެން އެކީ މި ކަމެއްގަ އެވެ. މި ފޮނުވާ ގޭމްތައް ކޮންމެ ދުވަހަކު ހެނދުނު ފަށައިގެން ވައިބާ ނޮޓިފިކޭޝަންތަކުން ސަލާމަތެއް ނުވެ ވެއެވެ. އެންމެ އަވަހަށް ޖަވާބު ފޮނުވާ މީހާއަށް އިނާމެއް ލިިބެނީ އެއް ވެސް ނޫނެވެ. އެކަަމަކުވެސް ހަމަ ވަރިހަމަ އެވެ. އާއިލާ އެއްތަން ކޮށްލަދޭން މިކަހަލަ ކުޅިވަރެއް ވެސް މި ދުވަސްވަރު ހަމަ ރަނގަޅެވެ.\nއިމޯޖީތަކުން ދޭހަ ވަނީ ކޯއްޗެއް؟\nވައިބާ ގްްރޫޕްތަކުގައި އެންމެ ގިނަ ބަޔަކަށް ކަމުދިޔައީ މި ގޭމެވެ. އިމޯޖީ ތަކަކުން އެއްޗެއް ދޭހަ ކުރަނީ އެވެ. ދިވެހި ފިލްމު ތަކާއި، ރާއްޖޭގެ ރަށް ތަކާއި، އަލީ ރަމީޒްގެ ލަވަތައްވެސް އިމޯޖީ ބޭނުންކޮށްގެން އެބަ ކިޔަ އެވެ. ފިނިފެންމަލެއްގެ އިމޯޖީ އެއް ބޭނުން ކުރުމުން، އެއީ އަލީ ރަމީޒްގެ މަޝްހޫރު "ފިނިފެންމަލެކޭ" ލަވަ ކަން އެނގެ އެވެ. "ދަނީ ދަނީ މެރިގެން ލޯ"، މި ލަވަ އަށް ވެސް ބޭނުން ކޮށްފައި ހުރީ އިމޯޖީ ތަކެކެވެ. ރަނގަޅަށް ވިސްނާލުމުން އެނގެ އެވެ.\nއިމޯޖީތައް ބޭނުންކޮށްގެން ހަދާފައިވާ އަަލީރަަމީޒްގެ ލިސްޓާއި، ހަރުބަސް ލިސްޓު\nލަވައިގެ އިތުރުން ދިވެހި ހަރުބަހާއި މަޖާޒީ ބަސްތައް ވެސް އިމޯޖީ ބޭނުން ކޮށްގެން ބުނެފައި އެބަ ހުއްޓެވެ. "އަޑު ގަދަ މީހާގެ ރުއް ގިނަވާނެ" އާއި "ވެހޭތާ ފެން ނަގާށޭ" އާއި " އެ ކަކުންޏެއް ހަރު ކޮންނާނީ އެ ކަކުންޏެއްގެ ވަރުން" ފަދަ އެންމެންވެސް ދަންނަ އާއްމު ހަރުބަސްތައް އޭގެ ތެރޭގައި ހިމެނެ އެވެ. މި މެސެޖުތައް އުފެއްދި މީހުންނަށް އިމޯޖީ ތަކުން ވާހަކަ ދައްކަން ވެސް އުނދަަގުލެއް ނުވާނެ އެވެ. ކޮންމެ ގޮތެއް ވިޔަސް، މި ދުވަސްވަރު ފޫހި ފިލުވާލަން ވަރަށް ކަމުދެ އެވެ.\nމިއީ ކޮން ފިލްމެއް ކަން ދިމާކޮށްބަލަ!\nމިއީ ކުޑަކުދިންނަށް ވެސް އެންމެ ގަޔާވި އެއް ގޭމެވެ. އިނގިރޭސި ފިލްމުތަކުގެ ނަންތައް ދިވެހިން ލިޔެ އަސްލު ފިލްމު ދިމާ ކުރަން ޖެހެނީ އެވެ. ގިނަ ފަހަރަށް ހުންނަނީ ކާޓޫން ތަކާއި ޑިޒްނީ ފިލްމުތަކުގެ ނަންތައް ކަމުން ކުޑަކުދިންނަށް މި ގޭމް ވަރަށް ކަމުދެ އެވެ. "ފިނި ހުދު އާއި ކުޑަ ހަތް ބެ" މި ފިލްމަކީ "ސްނޯ ވައިޓް އެންްޑް ދަަ ސެވަން ޑްވާފްސް" އެވެ. "ގޭގަ އެކަހެރިވުން" މިއީ ހޯމް އަލޯން ފިލްމެވެ. "ކުޅޭ އެއްޗެހީގެ ވާހަކަ" މިއީ "ޓޯއި ސްޓޯރީ" އެވެ. ދެން އޮތް ފިލްމު ދޫކޮށްލާނީ ކިޔުންތެރިންނަށެވެ. "އަލްފާޟިލް ތޮޅި އެނބުރި އައުން" މިއީ ކޮން އިނގިރޭސި ފިލްމެއް ކަން ދިމާ ކޮށްބަލާށެވެ. އެހީ އެއްވެސް ދެވިދާނެ އެވެ. މި ފިލްމުގައި އުޅޭނީ މަޝްހޫރު ކޮމީޑިއަން އެކެވެ.\nއިނގިރޭސި ފިލްމުތަކުގެ ލިސްޓު (ކ) އާއި އިތުރު ބްރެއިން ގޭމެއް\nއެކި ކަހަލަ އަރަތް، ޝެއާ ކޮށްލާ\nހުރިހާ ގޭމްތަކުގެ ވެސް މަގުސަދަކީ ސިކުނޑި މަސައްކަތް ކުރުވުމެވެ. އާއްމުކޮށް ކޮންމެ ދުވަހަކު ކުރާ މަސައްކަތްތައް ބަދަލުވެ ދިރިއުޅުމަށް ބޮޑު ބަދަލެއް އައުމުން، ސިކުނޑި މަސައްކަތް ކުރުވަން ޖެހޭނެ އެވެ. މިއީ އެ ބުނާ "ބްރެއިން ވޯކް އައުޓް ޗެލެންޖް" ތަކެވެ. އެކި ކަހަލަ އަރަތާއި ބުރަފަތި ލަފުޒު ފަދަ އެއްޗެހި ވައިބާ މެދުވެރިކޮށް ފޮނުވަ އެވެ. އަރަތެއް ފޮނުވުމުން އޭގެ ޖަވާބު ދިމާ ނުވެއްޖެ ނަމަ، އެ އަރަތް އިތުރު ތިން ހަތަރު މީހުންނަށް ފޮނުވަން މި ޗެލެންޖުތަކުގައި ލިޔެފައި އޮވެ އެވެ. އެހެން ގޮސް ރައްޓެހިންނާއި އާއިލާގެ އެތައް ބަޔަކަށް ފޮނުވެ އެވެ.\nއެކަކު އަނެކަކަށް ފޮނުވާލާ މި މެސެޖުތަކުންވެސް، ދުރު ރައްޓެހިން ގާތްވެ އާއިލާތަކުން ހީނަރުވެފަައި އޮތް ގުޅުން އަލުން އާ ކޮށްދިނެވެ. ކުޑަ މެސެޖެކެވެ. އާދައިގެ ގޭމެކެވެ. އެކަމަކު އެންމެން އެކީ ފޫހި ފިލުވާލަން މި ކުރާ މަސައްކަތް ތަފާތު ވެފައި މަޖަލެވެ.


Addison's disease ah faruvaa hoadhaa kamah Sushmita bunefi\nއެޑިސަންސް ޑިޒީޒަށް ފަރުވާ ހޯދާ ކަމަށް ސުޝްމިތާ ބުނެފި\nމީގެ ހައެއްކަ އަހަރުއްސުރެ އެޑިސަންސް ޑިޒީޒް ކިޔާ އޮޓޯ އިމިއުން ޑިޒީޒް އަކާ ހަނގުރާމަ ކުރަމުންދާ ކަމަށް ސުޝްމިތާ ސެން ބުނެފި އެވެ. ނަމަވެސް މި ބަލީގައި ހަށިގަނޑު ބަލިކަށި ވިޔަ ނުދިނުމަށް ނަންޗާކޫ ކިޔާ މާޝަލް އާޓްސް ހަތިޔާރަކުން ތަފާތު ކަސްރަތު ސެޝަންތައް ބާއްވައިގެން ބަލި ކޮންޓްރޯލް ކުރަމުންދާ ކަމަށް ވެސް އޭނާ ބުންޏެވެ.\nޔޫޓިއުބުގައި ޝެއާ ކުރި ވީޑިއޯއެއްގައި ސުޝްމިތާ ބުނި ގޮތުގައި ސެޕްޓެމްބަރު 2014 ގައި އޭނާގެ ހަށީގަނޑުގައި އެޑިސަންސް ޑިޒީޒް ހުރިކަން އެނގުނު އިރު ގައިގެ ހަކަތަ ވަނީ ވަރަށް ދަށްވެ މީހާ ހުރީ ވަރަށް ބަލިވެފަ އެވެ. މި ބަލި ޖެހުމުން މޫނާއި ގައިގެ ތަންތަން ކަޅުވާން ފަށަ އެވެ. އެގޮތުން ލޯ ކައިރި ތަންތަން ކަޅުވެފައި ވެސް ހަތަރު ވަރަކަށް އަހަރު ހުރި ކަމަށް ސުޝްމިތާ ބުންޏެވެ.\nމި ބަލި ކޮންޓްރޯލް ކުރުމަށް ކާން ޖެހޭ ވަރުގަދަ ބޭސްތަކުގެ ސައިޑް އިފެކްޓްސްތަކުގެ ސަބަބުން ވެސް އޭނާއަށް ނަފްސާނީ ގޮތުން ވެސް ވަރަށް ބޮޑެތި އަސަރުތަކެއް ކުރި ކަމަށް ސުޝްމިތާ ބުންޏެވެ.\n"ބައްޔަކާ ހަނގުރާމަ ކުރުމަށް ވުރެ މީހާ ވަރުބަލި ކޮށްލާނެ އެހެން އެއްވެސް ކަމެއް ނޯންނާނެ. އަހަރެން ހިތަށް އެރި ދެން މިގޮތަކަށް ނޫޅޭނަމޭ. އަހަރެން ހިތްވަރާއެކު މި ބައްޔާ ހަނގުރާމަ ކުރާނަމޭ. އެހެންވެ މާޝަލް އާޓްސްގެ ހަތިޔާރުން ކަސްރަތުކޮށް ހަށިގަނޑުގެ ބާޜު ގަދަ ކުރަން މަސައްކަތް ފެށީ،" ސުޝްމިތާ ބުންޏެވެ.\nމި މާޝަލް އާޓްސް ފޯމް އަކީ ވެސް ހަށިގަނޑަށް ވަރަށް ބާރުކުރާ ކަސްރަތަކަށް ވާތީ އޭނާގެ ބަލީގެ ސަބަބުން ހަށިގަނޑުގައި ހުރި ވޭނާއި މި ކަސްރަތުން ލިބެމުންދިޔަ ވޭން އެކުވުމުން ހަށީގަނޑު ފަސޭ ހަވާން ފެށި ކަމަށް ސުޝްމިތާ ގަބޫލު ކުރެ އެވެ.\nއެޑީސަންސް ޑިޒީޒްގައި އެންމެ ބޮޑަށް އެންޓިބޮޑީޒް ހަމަލަ ދެނީ އެ މީހެއްގެ ހަށިގަނޑުގައިވާ އެޑްރިނަލް ގްލޭންޑްސް ތަކަށެވެ. އެހާ ބޮޑަށް ވަރުބަލިވަނީ އެހެންވެ އެވެ. ނަމަވެސް މިހާރު އަމިއްލަ އަށް ކަސްރަތުކޮށްގެން ސުޝްމިތާ ވަނީ އޭނާގެ ހަށިގަނޑުގެ ވޭންތައް ކޮންޓްރޯލްކޮށްފަ އެވެ. އަދި މިހާޜު ސްޓެރޮއިޑް ވެސް ނުނަގާ ކަމަށާއި 2019 ފެށީގެން ބަލި ވެސް ކޮންޓްރޯލް ވެފައިވާ ކަމަށް އޭނާ ބުންޏެވެ.\n"މައިނޭ ޕިޔާރް ކިޔޫން ކިޔާ" ލިބުނީ މަޖާ ގޮތަކަށް: ސުޝްމިތާ\nއަށް އަހަރު ފަހުން ސުޝްމީތާ ފިލްމަކަށް\nމި މަހު "ސަޅަކް 2" ޑިޖިޓަލްކޮށް ރިލީޒް ކުރަނީ\nއާ ކޮމެޑީ ޝޯ އަކާއެކު ސުނިލް ގްރޯވަރު އަންނަނީ


Mee Foni Kandaane Sarukaareh Noon - Finance Minister - Vaguthu\nމިއީ ފޮނިކަނޑާނެ ސަރުކާރެއް ނޫން - ފިނޭންސް މިނިސްޓަރު\nމިއަދު ވ.އަތޮޅު ފެލިދޫގައި މިނިސްޓަރ މުނައްވަރު ފާހަކަފުޅު ދައްކަވަނީ\nރައީސް އަބްދުﷲ ޔާމީންގެ ސަރުކާރަކީ ފޮނިކަނޑާ ސަރުކާރެއް ނޫންކަމަށާއި، ކަންތައް ނިންމުމަށްފަހު މީހުންނަށް ދައްކާ ސަރުކާރެއްކަމަށް ފިނޭންސް މިނިސްޓަރު އަހުމަދު މުނައްވަރު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ، ވ.އަތޮޅު ފެލިދޫގައި ކުރިއަށްގެންދިޔަ ޕީޕީއެމް ހަރަކާތުގައި ވާހަކަދައްކަވަމުންނެވެ.\nމިނިސްޓަރު މުނައްވަރު ވިދާޅުވީ، ބަލާލި ކޮންމެ ދިމާލަކުންވެސް ފެނިގެންދަނީ ތަރައްގީގެ މަޝްރޫއުތައް ކަމަށެވެ. އެގޮތުން ވަރަށް ބޮޑު އިސްކަމެއްދެއްވައިގެން ރައީސް އަބްދުﷲ ޔާމީން އިޖްތިމާއީ ތަރައްގީއަަށް މަސައްކަތް ކުރައްވާކަމަށް މިނިސްޓަރު ވިދާޅުވިއެވެ.\n"އަޅުގަނޑުމެންގެ އިޖުތިމާއީ ފޭރާން އެތައް ސަރުކާރުތަކެއްގައި އަޅުގަނޑުމެން ބޭނުންނުވާ މިންވަރަކަށް، އަޅުގަނޑުމެންގެ ރައްޔިތުން ބޭނުން ނުވާ މިންވަރަކަށް ވީދިގެން ގޮސްފައި އޮއްވާ މިހާހިސާބަށް ސަލާމަތްކޮށްދެއްވީ ކޮން ރައީސްއެއްތޯ. ރައީސް ޔާމީން އިނގޭތޯ" މިނިސްޓަރު މުނައްވަރު ވިދާޅުވިއެވެ.\nއަދި މިއީ ރައީސް އަބްދުﷲ ޔާމީން ގެެނެސްދެއްވި އެންމެ މުހިންމު އެއް ތަރައްގީގެ ގޮތުގައި ސިފަކުރައްވާ ވާހަކަދައްކަވަމުން މިނިސްޓަރު ވިދާޅުުވީ، ތަރައްގީއަށް ވަރަށް ބޮޑު އިމާރާތެއް އެޅިގެން ދިޔަ ނަމަވެސް، އެއްބަޔަކު އަނެއްބަޔަކު ސަލާމް ގަލާމް ކުރުމާއި، އިހުތިރާމް ކުރުން ނެތްނަމަ އެއީ ތަރައްގީއެއް ނޫން ކަމަށެވެ.\n"އަޅުގަނޑުމެން ގެންނަން ބޭނުންވަނީ އިގްތިސާދީ ކުރިއެރުން. އަޅުގަނޑުމެން އެއްބަޔަކު އަނެއްބަޔަކު އިހުތިރާމް ކުރަން. އަޅުގަނޑުމެންގެ އިސްބޭފުޅުންނަށް އިހުތިރާމް ކުރަން. އަޅުގަނޑުމެންގެ އަންހެންކަނބަލުންގެ ހައްގުތައް ބަަލައިގަނެ އަޅުގަނޑުމެންގެ އެއްކިބާވެފައިވާ، އަޅުގަނޑުމެން އާއްމުގޮތެއްގައި ބަލާނުލާ ކުޑަކުދިންނާއި، ހާއްސަގޮތެއްގައި ނުކުޅެދޭކުދިންގެ މިފަދަ ކަންތައްތަކަކީ އަޅުގަނޑުމެންގެ ސަރުކާރުން ނުހަނު އިސްކަމެއް ދީގެން މިހާރުވެސް ކުރަމުންދާ ކަންކަން" މިނިސްޓަރު މުނައްވަރު ވިދާޅުވިއެވެ.\nފިނޭންސް މިނިސްޓަރު އަހުމަދު މުނައްވަރު އަކީ ވ.އަތޮޅަށް ހާއްސަކޮށް އެ އަތޮޅުގެ ކަންކަން ގާތުން ބެލުމަށްޓަަކައި ސަރުކާރުގެ ފަރާތުން ހަމަޖައްސާފައިވާ ވަޒީރެވެ. މުނައްވަރު ވިދާޅުވީ، އެމަނިކުފާނު ވ. އަތޮޅާއި ހަވާލުވިފަހުން ހަމައެކަނި ހުންނާނީ ޕޯޑިއަމްތަކުގައި ވާހަކަދައްކާފައި ނޫން ކަމަށެވެ.\n"އަޅުގަނޑުމެންގެ ޓީމުން ހަމައެކަނި ހުސްފޮނިކަނޑާފައެއް ދަނީކީނޫން. އަޅުަގަނޑުމެންގެ ސަރުކާރަކީ ފޮނިކަނޑާ ސަރުކާރެއް ނޫން. އަޅުގަނޑުމެންގެ ސަރުކާރަކީ ކަންތައްކޮށް ނިންމުމަށްފަހު އެ ކަންތައް ބޭފުޅުންނަށް ދައްކާދެއްވާ ސަރުކާރެއް" މިނިސްޓަރު މުނައްވަރު ވިދާޅުވިއެވެ.\nވ.އަތޮޅު ފެލިދޫ އާއި އެކު މިއަދު ޖުމްލަ 25 ރަށެއްގައި ވަނީ ޕީޕީއެމްގެ ހަރަކާތްތައް ކުރިއަށް ގެންގޮސްފައެވެ.\nއޮގަސްޓް 13, 2017 - 13:12\nއެއްވެސް ސަޕޯރޓެއް ނެތް މި ސަރުކާރަކަށް އިނގޭ!\nއޮގަސްޓް 13, 2017 - 09:35\nތިޔަ ވިދާޅުވީ ތެދުފުޅެއް! މައުމޫނު 30 އަހަރުތެރޭގައި ރާއްޖެއަށް އާމުދަނީ ލިބޭނޭ މަގުތައް ފުޅާކުރި! ކޮންމެ ފަސްއަހަރުން ފަސްއަހަރުން ކަޑަޖަހާދޭ! ކޮންމެ ފަސް އަހަރަކުން5ރަށެއްގެ ކޮންމެވެސްކަމެއް ކޮށްދޭ! އެއިން ކޮންމެ ކަމަކަށް އެރަށެއްގެ ރައްޔިތުންގެ އަތުން ފައިސާނެގި! ނުވަތަ ރައްޔިތުންލައްވާ މަސައްކަތްކުރުވި! ފަޅެއް ހެދިއްޔާ ގެބުރުތޮއްޓާ އެއްގަމުތޮށި ހަދަނީ ރައްޔިތުން ނުކުމެ އެމީހުންގެ ޚަރަދުގައި! ކަރަންޓްލާނަމަ ކޭބަލް ވަޅުލައިދެނީ ރައްޔިތުން!\nއޮގަސްޓް 13, 2017 - 09:11\nލަންކާގައި ހުންނަވާ ދިވެހި ސަފީރު ޒާހިޔާ ވަކިކުރަން މާ ބޮޑަށް ލަސްވެސް ވެއްޖެއެވެ. ލަންކާ ގައި ހުންނަވާ ދިވެހި ސަފީރު ޒާހިޔާ މެންނަކީ އެއީ ސިޔާސީ މީހުންނެއް ނޫނެވެ. އެމެން ރަނގަޅު ވާނީ އައިއްޔު ބަބިބު ތަތިތު ސަސިސު ކިޔަން އިނގޭތޭ ކުދިންނޭ. އެމެން ބައިތިއްބާ ބެކް ސީޓަށް ބަދަލު ކޮށްފައި އައިއްޔު ބަބިބު ތަތިތު ސަސިސު ކިޔަން. މަމެން ޕިންކީންގެ ވެރިކަމުގައި ބޭނުން ވަނީ ކެރޭ އަދި އިދިކޮޅު އެމްޑީޕީ އަށް ކުރު ދޮށިން ދީ އެލެކްސް އަހައްމަދު ސައިޒުން ކަނޑާލެވޭނެ އެމްބަސޭ މެން ލަންކާ ގެ އެމްބަސޭ އެއްގެ ގޮތުގައި ބައިތިއްބަން ދޯ، އެއިރުން ލަންކާ ގައި މިހާރު ހުރި އިންޑިއާ ދަރިކޮޅު އެމްބަސޭ ވެސް އަލިފާނޯއި އޭ މަށެއް ނެތޭ މަހަލާކޭ ގޮވަމުން ދުވެ ފިލައިފާނޫ ދޯ. ކްއިކް ކްއިކް ކްއިކް. އަވަހިއްޔާ އަވަސް އިނގޭ ކުދިންނޭ. ހިނގާބަލަ ރަންރީނދުލޭ މެން ގެ ކޮންގްރެސް ނުބޭއްވޭ ގޮތަށް ހަދަމާ ދޯ. އެމެން ޖެހޭނެ ފުނޑާލަން އޭ މަމެން ބުނަން ނެތީމު ދޯ.\nއޮގަސްޓް 13, 2017 - 08:59\nކޮށްނިންމާފައިވާ އިޖުތިމާޢީ ކަންކަމުގެ ވާހަކަތައް އިޖުތިމާޢީ ނަޒަރަކުންބަލައި ގިނަގިނައިން ދައްކަންޖެހެނީ، އެކަންކަމުން ޢިބްރަތް ޙާސިލުކުރުމަށް ފުރުޞަތު ދެއްވުމަށް ކަމަށްވާނަމަ، އެއީ ޙަޤީޤަތުގައިވެސް ފޮނިކެނޑުމެއްނޫނެވެ. އެކަމަކު އެއީ މަޢުލޫމާތު ޞައްޙަކުރުމެވެ. ކޮށްފައިވާ ކަންތައްތަކުގެ ވާހަކަތަކާއި އަދި ކުރަމުންދާ ކަންތައްތަކުގެ ވާހަކަތައް އެދައްކަވަނީ މިމާނާގައެވެ. ނަމަވެސް، އިޚްތިޔާރީ މެނިފެސްޓޯއެއްގެ ދަށުން ވެރިކަމަށް އަރައި ވެރިކަން ކުރަމުންދާނަމަ، އެ މެނިފެސްޓޯގައި ބުނެފައިވާ ކަންތައްތަކުގެ މައްޗަށް އެއްވެސް އަހައްމިއްޔަތު ކަމެއްނުދީ، މެނިފެސްޓޯގައި ބުނެފައިނުވާ ކަންތައްތަކަށް އަހައްމިއްޔަތުކަމެއް ދިނުމަކީ، އެންމެ ރަނގަޅު ގޮތްކަމަށް އެއްބަހެއް ނުވެވޭނެއެވެ. އެއްކޮޅު މީހުން މިވާހަކައެއް އެއްވެސް މިންވަރަކަށް ދައްކައި ނޫޅޭނެއެވެ. އެކަމަކު، އިދިކޮޅު މީހުން އަބަދުވެސް މިވާހަކަތަކުން އަނގަފުޅާކުރާނެއެވެ. އޭރުވެސް އަދި މިހާރުވެސް މަސްވެރިންގެ ވާހަކައާއި ދަނޑުވެރިންގެ ވާހަކައާއި ކައިވެނިކުރާ މީހުންގެ ފްލެޓްގެ ވާހަކަދައްކާއިރު، މިކަންކަމަށް ސަރުކާރުން ބީރުކަންފަތެއް ނުދެވޭނެއެވެ. މިއޮތީ މޫސުމް އައިސްފައެވެ. ކެންޕޭންގެ ޙަރަކާތް ފެށިފައެވެ. ކެންޕޭނުން ކެންޕޭނަށް ވަރަށްބޮޑަށް އަސަރުކުރާނެއެވެ. ފޫނުބެދޭ ވާހަކަތައް އާސްމާނާއި ހަމައަށް އަރަމުން ދާނެއެވެ. ދެކޮޅުނުޖެހޭ ވާހަކަތައް ފާޅުކަންބޮޑު ގޮތެއްގައި ނެރެހާމަކޮށް ދައްކައި ދޭނެއެވެ. ވީމާ، ކެންޕޭނުގެ ދުވަސްވަރު ކޮށްދޭނަމޭ ބުނާކަންތައްތައް ކޮށްދެވޭވަރުގެ އެއްވެސް ޤާބިލުކަމެއް އެވަގުތު އެބޭފުޅެއްގެ އަތުގައި ނެތަސް އޭގެފަހުން ޙަވާލުވެފައިވާ ސަރުކާރުގެ ކެރިފޯރުންތެރިކަން އެބަހުރިކަން އެނގެއެވެ. އެހެންކަމަށްވާނަމަ، ވަޢުދުފުއްދުމުގެ ކުރިން އިތުރަށް ވަޢުދުވުމަކީ، ދިވެހިރާއްޖޭގެ ޖުމުހޫރިއްޔާގެ ރައީސްކަމާ އަރައި އަރަފޯދިގެންވާ ކަންކަމެއްނޫނެވެ. އެހެންއެއްވެސް ކަމެއް ނުކޮށްދެވުނަސް ވެފައިވާ ވަޢުދުތައް ބަރާބަރަށް ފުރިހަމައަށް ތުނޑުން، ތުނޑަށް ފުއްދާލުމަށްފަހު، ދެވަނަ މެނިފެސްޓޯގެ މައްޗަށް ދިދަހޫރައި، އަޑުއުފުލައި، ހިތްވަރުދީ، ދެވަނަ ދައުރަކަށް އަމަނާތްތެރިވާށެވެ. މިރާއްޖޭގައި އިއްތިހާދުވެ، ވެރިކަމަށް ވާދަކުރާނޭ މާގިނަބަޔަކު ނޫޅޭނެއެވެ.\nއޮގަސްޓް 13, 2017 - 08:56\nކޮށްނިންމާފައިވާ އިޖުތިމާޢީ ކަންކަމުގެ ވާހަކަތައް އިޖުތިމާޢީ ނަޒަރަކުންބަލައި ގިނަގިނައިން ދައްކަންޖެހެނީ، އެކަންކަމުން ޢިބްރަތް ޙާސިލުކުރުމަށް ފުރުޞަތު ދެއްވުމަށް ކަމަށްވާނަމަ، އެއީ ޙަޤީޤަތުގައިވެސް ފޮނިކެނޑުމެއްނޫނެވެ. އެކަމަކު އެއީ މަޢުލޫމާތު ޞައްޙަކުރުމެވެ. ކޮށްފައިވާ ކަންތައްތަކުގެ ވާހަކަތަކާއި އަދި ކުރަމުންދާ ކަންތައްތަކުގެ ވާހަކަތައް އެދައްކަވަނީ މިމާނާގައެވެ. ނަމަވެސް، އިޚްތިޔާރީ މެނިފެސްޓޯއެއްގެ ދަށުން ވެރިކަމަށް އަރައި ވެރިކަން ކުރަމުންދާނަމަ، މެނިފެސްޓޯގައި ބުނެފައިވާ ކަންތައްތަކުގެ މައްޗަށް އެއްވެސް އަހައްމިއްޔަތު ކަމެއްނުދީ، މެނިފެސްޓޯގައި ބުނެފައިނުވާ ކަންތައްތަކަށް އަހައްމިއްޔަތުކަމެއް ދިނުމަކީ، އެންމެ ރަނގަޅު ގޮތްކަމަށް އެއްބަހެއް ނުވެވޭނެއެވެ. އެއްކޮޅު މީހުން މިވާހަކައެއް އެއްވެސް މިންވަރަކަށް ދައްކައި ނޫޅޭނެއެވެ. އެކަމަކު، އިދިކޮޅު މީހުން އަބަދުވެސް މިވާހަކަތަކުން އަނގަފުޅާކުރާނެއެވެ. އޭރުވެސް އަދި މިހާރުވެސް މަސްވެރިންގެ ވާހަކައާއި ދަނޑުވެރިންގެ ވާހަކައާއި ކައިވެނިކުރާ މީހުންގެ ފްލެޓްގެ ވާހަކަދައްކާއިރު، މިކަންކަމަށް ސަރުކާރުން ބީރުކަންފަތެއް ނުދެވޭނެއެވެ. މިއޮތީ މޫސުމް އައިސްފައެވެ. ކެންޕޭންގެ ޙަރަކާތް ފެށިފައެވެ. ކެންޕޭނުން ކެންޕޭނަށް އަސަރުކުރާނެއެވެ. ފޫނުބެދޭ ވާހަކަތައް އާސްމާނާއި ހަމައަށް އަރަމުން ދާނެއެވެ. ދެކޮޅުނުޖެހޭ ވާހަކަތައް ފާޅުކަންބޮޑު ގޮތެއްގައި އަބަދުވެސް ފެންނަށް ހުންނާނެއެވެ. ވީމާ، ކެންޕޭނުގެ ދުވަސްވަރު ކޮށްދޭނަމޭ ބުނާކަންތައްތައް ކޮށްދެވޭވަރުގެ އެއްވެސް ޤާބިލުކަމެއް އެވަގުތު އެބޭފުޅެއްގެ އަތުގައި ނެތަސް އޭގެފަހުން ޙަވާލުވެފައިވާ ސަރުކާރުގެ ކެރިފޯރުންތެރިކަން އެބަހުރިކަން އެނގެއެވެ. އެހެންކަމަށްވާނަމަ، ވަޢުދުފުއްދުމުގެ ކުރިން އިތުރަށް ވަޢުދުވުމަކީ، ދިވެހިރާއްޖޭގެ ޖުމުހޫރިއްޔާގެ ރައީސްކަމާ އަރައި އަރަފޯދިގެންވާ ކަންކަމެއްނޫނެވެ. އެހެންއެއްވެސް ކަމެއް ނުކޮށްދެވުނަސް ވެފައިވާ ވަޢުދުތައް ބަރާބަރަށް ފުރިހަމައަށް ތުނޑުން، ތުނޑަށް ފުއްދާލުމަށްފަހު، ދެވަނަ މެނިފެސްޓޯގެ މައްޗަށް ދިދަހޫރައި، އަޑުއުފުލައި، ހިތްވަރުދީ، އަމަނާތްތެރިވާށެވެ. މިރާއްޖޭގައި އިއްތިހާދުވެ، ވެރިކަމަށް ވާދަކުރާނޭ މާގިނަބަޔަކު ނޫޅޭނެއެވެ.\nއޮގަސްޓް 13, 2017 - 08:51\nދެން ކީކޭ ކިޔާކަށް ؟ އަހަރެމެން އަޅާ ފޯނުކާރޑުން 6% ޓެކުސް ނަގަނީ ކީކޭ ހިތަށް އަރައިގެން ؟\nހަބޭހަށް ޓެކުސް ނަގާ އެކަމަކު\nމިސްކިތެއް އެޅިޔަސް ނަރުދަމާ ދެމިޔަސް\nކަޅުހަމެއް ރައްޔިތަކަށް ދިނަސް\nޖަޕާނު ސަރުކާރު ނޫނީ ސައުދީ ސަރުކާރު،، ސުވާލަކީ ދިވެހި ސަރުކާރުން މި ނަގާ ޓެކުސްތައް ދަނީ ކޮންތާކަށްހޭ\nއޮގަސްޓް 13, 2017 - 08:18\nފޮނިކަޑާ ސަރުކާރެއް ނޫން ! މިރާއްޖެ ބޭރުމީހުނަށް ވިއްކާ ހުސްކުރާ ސަރުކާރެއް !\nއޮގަސްޓް 13, 2017 - 07:38\nޕީޕީއެމް އަށޭ މިހާރު މުޅި ރާއްޖޭގައި ތާއީދު އޮތީ. ރައީސް މައުމޫނު އަށް އޮތް ތާއީދު އާއި އިހްތިރާމް ހޭޒް ގޯން އެން ގޯން ފޯރ އެވަރ ދޯ. ދެން ތޭރަ އަހަރު ޕެކޭޖް ލީޑަރު މިހާރު އެހެރީ އެކްސްޕޯރޓް ކޮށްފައި ރާއްޖޭން ބޭރަށް ރާއްޖޭގެ ސިޔާސީ ދާއިރާގެ ނެގެޓިވް ކެމްޕެއިން ކުރަން ރާއްޖޭން ބޭރަށް އެތައް ޑިކޭޑްސް ތަކަށް ދަންދެން. ވަޓް ވީ މީން އިޒް އޭނާގެ އުމުރަށް އޭނާ އެހެރީ އެކްސްޕޯރޓް ކޮށް ފައި ރާއްޖޭން ބޭރަށް ދޯ. ދެން ކިހިނެއް އޭނާ ރާއްޖެ އަށް އަންނާނީ. ދެން އިމާރޖް ވާން ތިބި ކުރީގެ ޕާރލަމެންޓްގެ ރައީސް މެން ޖެހޭނީ ފުލުހުންގެ ސަފު ފަޅާ ލައިގެން އެކަމުގެ އަދަބެއް ގެ ގޮތުން ތޭރައިގެ ޕެކޭޖް ކައުންޓް ކުރަން ދޫނިދޫ ގައެވެ. މަމެން ޕިންކީން ދެން ދާނީ ކުރިއަރައިގެން ދޯ. މަމެން ޕިންކީން ނަށް އެކަނި ރާއްޖޭގައި ދެން ރިޔާސީ އިންތިޚާބަށް ކެމްޕެއިން ކުރެވެންވާނީ ވެސް އަދި ރެލީވެސް ބޭއްވެންވާނީ ވެސް. ބިކޮޒް މަމެންގެ ގައުމުގައި ދެން ހިނގާނީ ޗައިނާ ގައި ހިނގާ ވައްތަރުގެ ވަން ޕާރޓީ ޕޮލިސީ އެވެ. އެއިރުން ޗައިނާ ތަރައްގީ ވި ގޮތަށް ރާއްޖެ ތަރައްގީ ވެގެން ދާނީ ވެސް. އިޓްސް އޯކޭ. ގިވް އިން ޓު މީ ގިވް އިން ޓު ގިވް އިން ޓު މީ..\nއޮގަސްޓް 13, 2017 - 07:16\nޕީޕީއެެމް އިން މުޅި ރާއްޖެ އަށް ހުޅުވާލައިގެން މިބާއްވާ ބައްދަލުވުން ތަކަކީ އެއީ ރާއްޖެތަރައްގީ ކުރުމަށް ޓަކައި ބޭނުންވާ މެނިފެސްޓޯ މަމެން 2018 އަށް ތައްޔާރު ކުރަން ބޭނުންވާތީވެ ރައްޔިތުންގެ ޚިޔާލު ހޯދުމުގެ ގޮތުން ކުރިއަށް ގެންދާ ސިލްސިލާ ގެޓް ޓުގެދަރ ތަކެކެވެ. އެކަން ކުރެވޭނެ މަމެންނަށް ރާއްޖޭގައި ވެސް އަދި މާލޭގައި ވެސް. އެގޮތުން މާލެ ދަރުބާރުގޭގައި ވެސް ވަރުގަދަ ޖަލްސާ ތައް ވެސް ބާއްވަންވީ ސިލްސިލާ ކޮށް ކޮންމެ ރެއަކު. އެއިރަށް ހުންނާނީ ރަނގަޅަށް. އެމެންނަށް ސެޕްޓެމްބަރު މަހު އެމެން ބާއްވަން އުޅޭ ކޮންގްރެސް އެއްގޮތަކަށް ވެސް ރާއްޖޭގައި މީހުން ދިރިއުޅޭ އެއްވެސް ރަށެއްގައި ބޭއްވިގެން ނުވާނެއެވެ. އަދި ޕޮލިހުންގެ ސަފު ފަޅާލި އެންމެންގެ ޝަރީއަތް ކްއިކް ކްއިކް ކްއިކް އަވަހިއްޔާ އަވަސް އިނގޭ.\nއޮގަސްޓް 13, 2017 - 06:20\nދޮންކަލޯ ދިމަދިމާލުން ލާރިލިބެންޏާ މީހުން ނެރެވިދާ. ލާރިހުރިއްޔާ ހުރިމީހަކަށް ކަލޯމެންގެ އަނބިމީހާ ވެސް ގަނެލާފާނެ. ވޯރާއިން ރާއްޖޭގަ އުޅުނީ މަޖިލީސް ގަނެގެން، ވެރިންވެސް ގަނެގެން. ތިޔަމީހުންވެސް ވެރިކަމުގަ އުޅޭހާ ދުވަހަކު އުޅެންޖެހޭނީ ބާޒާރުން ތާއީދު ގަނެލައިގެން.\nއޮގަސްޓް 13, 2017 - 01:39\nފިނޭންސް މިނިސްޓަރު ފޮނި ނުކަނޑާ ބޮޑުކުރިމުސާރަ ދީބަލަ ފުރަތަމަ\nއޮގަސްޓް 13, 2017 - 00:53\nދަރިފުޅުމެން ތިއޮއް އަވަދިވަނީއޭ ކަރާ އޮއްތަށް އުކާ އުކާ... ބޭބެ މެން ހަމަ ހިތް ހަލާލު... ނެއް އެއްވެސް ރުޅިވެރި ކަމެއް' ދުނިޔެ މި އޮތީ ތިކުދިން އުޅޭނެ ގޮތަކަށް އުޅެން.\nއޮގަސްޓް 12, 2017 - 23:52\nރާއްޖެ އަދުވަނީ ދުވަހަކުވެސް ނުދެކޭހާ ކުރިއަރާފަ ތަރަށްޤީވަމުންދަނީ ބާރުސްޕީޑްގަ އިދިކޮޅުފަރާތްތަށް ހަސަދަވަނީ އެކަމާހުރެ އިދިކޮޅުފަރާތްތަކަށް ޔަޤީންވަނީ 2018 ގަ ވެރިކަންނުލިބޭނެކަން މިހާރުއެދަނީ ޔާމީނަށް 2018 ކަށަވަރުވަމުން ސާބަސްޔާމިން ޤައުމާއިގެން ކުރިޔަށް\nއޮގަސްޓް 12, 2017 - 23:43\nކޮބާ ގެޓް ސެޓްލޯނުތަށް އެއަހަރު ކާލިދޯ\n50 މިނެޓް ކުރިން 3\nމަގުމަތީގެ އަދަބުތަކަށް ފަރުވާތެރިވެ ފަރުދީ ޒިންމާ އަދާކުރެވޭބާ؟\n1 ދުވަސް ކުރިން 4